
Sfântul cuvios Antipa (Atonitul) de la Calapodeşti (1816 — 1882) 
(10 ianuarie) 


" e 


= 


A 


] 
A 
Di 

] 





Sfântul cuviosul părintele nostru Antipa Atonitul de la Calapodeşti s-a născut în 
anul 1816 în comuna Calapodeşti, judeţul Bacău. S-a nevoit în viaţa călu- 
gărească vreme de 46 de ani, dobândind darul rugăciunii neîncetate, al povă- 
țuirii duhovniceşti şi pe cel al facerii de minuni. A adormit cu pace în anul 1882. 
Biserica Ortodoxă Română îl prăznuieşte pe 10 ianuarie, data mutării lui la 
Domnul. 

Evanghelia şi Apostolul zilei 





25.Și mulțimi multe mergeau după El, din Galileea, din Decapole, din leru- 
salim, din ludeea şi de dincolo de Iordan. 

1. Văzând mulțimile, lisus S-a suit în munte şi aşezându-se, ucenicii Lui au 
venit la EL. 

2. Și deschizându-şi gura, îi învăţa zicând: 

3. Fericiţi cei săraci cu duhul, că a lor este Împărăţia Cerurilor. 

4. Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6. Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10. Fericiţi cei prigoniţi pentru dreptate, că a lor este Împărăţia Cerurilor. 

11. Fericiţi veţi fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea. 
12. Bucuraţi-vă şi vă veseliţi, că plata voastră multă este în ceruri. 


Apostol 





Fraţilor, 

7. Iar fiecăruia dintre noi, i s-a dat harul după măsura darului lui Hristos. 

8. Pentru aceea zice: "Suindu-Se la înălţime, a robit robime şi a dat daruri 
oamenilor”. 

9. Iar aceea că "S-a suit" - ce înseamnă decât că S-a pogorât în părţile cele 
mai de jos ale pământului? 

10. Cel ce S-a pogorât, Acela este Care S-a suit mai presus de toate cerurile, 
ca pe toate să le umple. 

11. Şi el a dat pe unii apostoli, pe alţii prooroci, pe alții evanghelişti, pe alţii 
păstori şi învăţători, 

12. Spre desăvârşirea sfinţilor, la lucrul slujirii, la zidirea trupului lui Hristos, 
13. Până vom ajunge toţi la unitatea credinţei şi a cunoaşterii Fiului lui 
Dumnezeu, la starea bărbatului desăvârşit, la măsura vârstei deplinătăţii lui 
Hristos. 

Slujba cuviosului părinte Antipa de la Calapodeşti 





La Vecernie 


Psalmul 103 

1. Binecuvântează, suflete al meu, pe Domnul! Doamne, Dumnezeul meu, mă- 
ritu- Te-ai foarte. 

2. Întru strălucire şi în mare podoabă Te-ai îmbrăcat; Cel ce Te îmbraci cu 
lumina ca şi cu o haină; 

3. Cel ce întinzi cerul ca un cort; Cel ce acoperi cu ape cele mai de deasupra ale 
lui; 

4. Cel ce pui norii suirea Ta; Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc; 

6. Cel ce ai întemeiat pământul pe întărirea lui şi nu se va clătina în veacul 
veacului. 

7. Adâncul ca o haină este îmbrăcămintea lui; peste munţi vor sta ape. 

8. De certarea Ta vor fugi, de glasul tunetului Tău se vor înfricoşa. 

9. Se suie munți şi se coboară văi, în locul în care le-ai întemeiat pe ele. 

10. Hotar ai pus, pe care nu-l vor trece şi nici nu se vor întoarce să acopere 
pământul. 

11. Cel ce trimiţi izvoare în văi, prin mijlocul munţilor vor trece ape; 

12. Adăpa-se-vor toate fiarele câmpului, asinii sălbatici setea îşi vor potoli. 

13. Peste acelea păsările cerului vor locui; din mijlocul stâncilor vor da glas. 

14. Cel ce adapi munţii din cele mai de deasupra ale Tale, din rodul lucrurilor 
Tale se va sătura pământul. 

15. Cel ce răsări iarbă dobitoacelor şi verdeață spre slujba oamenilor; 

16. Ca să scoată pâine din pământ şi vinul veseleşte inima omului; 

17. Ca să veselească faţa cu untdelemn şi pâinea inima omului o întăreşte. 

18. Sătura-se-vor copacii câmpului, cedrii Libanului pe care i-ai sădit; acolo 
păsările îşi vor face cuib. 

19. Locaşul cocostârcului în chiparoşi. Munţii cei înalți adăpost cerbilor, stân- 
cile scăpare iepurilor. 

20. Făcut-ai luna spre vremi, soarele şi-a cunoscut apusul său. 

21. Pus-ai întuneric şi s-a făcut noapte, când vor ieşi toate fiarele pădurii; 

22. Puii leilor mugesc ca să apuce şi să ceară de la Dumnezeu mâncarea lor. 

23. Răsărit-a soarele şi s-au adunat şi în culcuşurile lor se vor culca. 

24. leşi-va omul la lucrul său şi la lucrarea sa până seara. 

25. Cât s-au mărit lucrurile Tale, Doamne, toate cu înţelepciune le-ai făcut! 
Umplutu-s-a pământul de zidirea Ta. 

26. Marea aceasta este mare şi largă; acolo se găsesc târâtoare, cărora nu este 
număr, vietăți mici şi mari. 

27. Acolo corăbiile umblă; balaurul acesta pe care l-ai zidit, ca să se joace în ea. 

28. Toate către Tine aşteaptă ca să le dai lor hrană la bună vreme. 

29. Dându-le 'Tu lor, vor aduna, deschizând 'Tu mâna Ta, toate se vor umple de 
bunătăţi; 

30. Dar întorcându-ţi Tu faţa Ta, se vor tulbura; lua-vei duhul lor şi se vor sfârşi 
şi în ţărână se vor întoarce. 

31. Trimite-vei duhul Tău şi se vor zidi şi vei înnoi faţa pământului. 

32. Fie slava Domnului în veac! Veseli-se-va Domnul de lucrurile Sale. 

33. Cel ce caută spre pământ şi-l face pe el de se cutremură; Cel ce se atinge de 
munți şi fumegă. 

34. Cânta-voi Domnului în viaţa mea, cânta-voi Dumnezeului meu cât voi fi. 

35. Plăcute să-l fie Lui cuvintele mele, iar eu mă voi veseli de Domnul. 

36. Piară păcătoşii de pe pământ şi cei fără de lege, ca să nu mai fie. Binecu- 
vântează, suflete al meu, pe Domnul. 


După psalmul 103 şi ectenia mare, cântăm: Fericit bărbatul..., starea întâi. 


La 

1. Doamne, strigat-am către Tine, auzi-mă; ia aminte la glasul rugăciunii mele, 
când strig către Tine. 

2. Să se îndrepteze rugăciunea mea ca tămâia înaintea Ta; ridicarea mâinilor 
mele, jertfă de seară. 

3. Pune Doamne, strajă gurii mele şi uşă de îngrădire, împrejurul buzelor mele. 
4. Să nu abaţi inima mea spre cuvinte de vicleşug, ca să-mi dezvinovăţesc 
păcatele mele; iar cu oamenii cei care fac fărădelege nu mă voi însoţi cu aleşii 
lor. 

5. Certa-mă-va dreptul cu milă şi mă va mustra, iar untdelemnul păcătoşilor să 
nu ungă capul meu; că încă şi rugăciunea mea este împotriva vrerilor lor. 

6. Prăbuşească-se de pe stâncă judecătorii lor. Auzi-se-vor graiurile mele că s-au 
îndulcit, 

7. Ca o brazdă de pământ s-au rupt pe pământ, risipitu-s-au oasele lor lângă iad. 
8. Căci către Tine, Doamne, Doamne, ochii mei, spre Tine am nădăjduit, să nu 
iei sufletul meu. 

9. Păzeşte-mă de cursa care mi-au pus mie şi de smintelile celor ce fac 
fărădelege. 

10. Cădea-vor în mreaja lor păcătoşii, ferit sunt eu până ce voi trece. 


Se pun stihirile pe 8, glasul al 5-lea: 
Podobie: Cuvioase părinte... 


Cuvioase părinte, de Dumnezeu purtătorule, Antipa, odrasla rugăciunilor maicii 
tale fiind, te-ai arătat cu adevărat nevoitor şi fierbinte rugător către Dumnezeu. 
Și te-ai ridicat, prin râvna ostenelilor pustniceşti la înălțimea cugetării celei 
dumnezeieşti, învăţându-ne a urma şi noi vieţii tale celei fără de prihană. Şi 
acum dănţuieşti împreună cu îngerii, slăvind pe Hristos Dumnezeu, pe care roa- 
gă-L să dăruiască lumii unire, pace şi mare milă. 


Cuvioase părinte, de Dumnezeu purtătorule, Antipa, din pruncie cu osârdie te- 
ai arătat lucrător al virtuţilor, răbdând cu îndrăzneală amărăciunile şi defăimările 
cele pentru fapta cea bună şi pentru dragostea cea negrăită către Dumnezeu, căci 
urând deşertăciunea lumii şi înşelăciunea celor trecătoare ai câştigat bogăţia cea 
nepieritoare a desăvârşirii dumnezeieşti, având mijlocitoare şi folositoare pe 
prea curata Fecioară. Ajută-ne şi pe noi cu rugăciunile tale, să urcăm cu duhul 
spre cele înalte, ca să dobândim de la Hristos Dumnezeu, unire, pace şi sufle- 
telor noastre mare milă. 


Cuvioase părinte de Dumnezeu înţelepțite, Antipa, îmbrăţişând înstrăinarea ca 
un al doilea Avraam şi luând calea pribegiei, te-ai sălăşluit în muntele Athonului 
unde nevoindu-te cu evlavie te-ai făcut locaş sfinţit al Sfântului Duh, de la care 
tainica chemare luând, te-ai îndreptat spre Athosul cel de la miazănoapte, Va- 
laam. Acolo, ţi-ai împlinit cu sfinţenie călătoria cea pământească, pentru care 
Hristos Dumnezeu te-a încununat, sălăşluindu-te în cămările cele cereşti. lar 
acum, stând în ceruri, împreună cu cetele cele fără de trup, mângâie pe robii tăi 
cei înstrăinaţi de fapte bune, rugând pe Milostivul Dumnezeu să dăruiască lumii 
pace şi sufletelor noastre mare milă. 


Sfinte Antipa, prea fericite, curăţindu-ţi trupul de toată patima prin ostenelile 
cele de multe feluri, ai ajuns în Sionul cel ceresc. Lauda Moldovei, bucuria 
Athonului, fericirea Valaamului, nu înceta a ne ridica pe noi cei căzuţi în patimi, 
rugându-te cu dinadinsul Domnului să dăruiască lumii unire, pace şi mare milă. 

Alte stihiri, glasul al 4-lea: 
Podobie: Dat-ai semn... 


Păzirea dumnezeieştilor porunci scară s-a făcut, suindu-te la cer, mult nevoi- 
torule. Privegherile de toată noaptea şi asprimea postului ţi-au luminat haina 
sufletului tău, cu care te-ai înălţat la cereştile locaşuri, unde acum te desfătezi în 
chip minunat, îndrăznire având către Hristos, prea înțelepte părinte, pe Acela nu 
înceta a-L ruga să ne izbăvească din primejdii, să mântuiască şi să lumineze 
sufletele noastre. 


Cuvioase părinte Antipa, glasul Evangheliei Domnului ai urmat şi ai lepădat 
dulcețile vieţii celei pământeşti, ca să moşteneşti viaţa cea nestricăcioasă. ȘI 
îmbrățişând ascultarea cea sfântă, sufletul ţi-ai într-aripat cu gândirea la cele 
înalte şi vieţuind printre oameni ca un înger cu voia ta cea râvnitoare te-ai 
împodobit cu înfrânarea şi cu neîntinata curăție, mărturisind pe Hristos prin 
cinstitele tale nevoinţe. Pe Acela roagă-L să mântuiască şi să lumineze sufletele 
noastre. 


Părinte, de Dumnezeu înţelepţite, arătatu-te-ai pildă monahilor prin împlinirea 
virtuţilor. Înfrânarea ai socotit-o desfătare cerească; sărăcia, bogăţie; neaverea, 
adevărata comoară; rugăciunea, mană cerească. Prin acestea ai aflat odihna 
sufletului tău, învrednicindu-te de semne binecuvântate, în trup fiind. lar acum, 
prea lăudate, cel ce eşti podoaba monahilor, şi împreună vorbitorule cu îngerii, 
cere lui Hristos Dumnezeu să mântuiască şi să lumineze sufletele noastre. 


Pildă de nevoinţă pustnicească şi dreptar al faptelor celor bune te-ai arătat, 
iubitorule de Dumnezeu, părinte Antipa, alăturându-te părinților ce au sihăstrit 
în Mănăstirea Valaam, a căror viaţă duhovnicească ai urmat. Căci oprind năvă- 
lirea patimilor cu curgerile lacrimilor celor de umilință ai dobândit în ceruri 
plata ostenelilor tale de la Hristos Dumnezeu, pe care roagă-L să mântuiască 
sufletele noastre. 


Slavă Tatălui şi Fiului şi Sfântului Duh. 


Bucură-te, Moldova, gură de Rai, că ai odrăslit pe fericitul între monahi, Antipa 
cuviosul. Bucură-te, Munte Sfânt al Athonului care ai primit în smeritele tale 
locaşuri pe turtureaua pustiului şi odrasla cea binecuvântată a neamului nostru. 
Bucură-te, ceata monahilor şi tu, sihăstrie a obştii Valaam, ce ați mângâiat 
duhovniceşte sufletul iubitorului de osteneli şi rugător neîncetat al lui Hristos 
Dumnezeu. Pe acesta şi noi, smeriţii, avându-l ocrotitor şi fierbinte sprijinitor 
înaintea Domnului îl rugăm, zicând: Bucură-te, lauda schimonahilor şi podoaba 

sihaştrilor, şi ca cel ce locuieşti în lumina cea neînserată, luminează cugetele şi 
sufletele noastre, Antipa, părintele nostru. 


Și acum şi pururea şi în vecii vecilor. Amin. (a Praznicului) 


Cutremuratu-s-a mâna Botezătorului, când s-a atins de prea curatul Tău creştet; 
întorsu-s-a înapoi râul Iordanului, neîndrăznind a sluji Ţie; ca cel ce s-a sfiit de 
Isus al lui Navi, cum era să nu se teamă de Făcătorul său? Dar toată iconomia ai 
plinit-o, Mântuitorul nostru, ca să mântuieşti lumea cu Arătarea Ta, Unule Iubi- 
torule de oameni. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei 
Paremiile 


Din Înţelepciunea lui Solomon, citire: 
(V, 16 - VI, 3) 


Drepţii în veac vor fi vii şi la Domnul este plata lor, şi purtarea de grijă pentru 
dânşii este de la Cel Preaînalt. Pentru aceasta vor lua împărăția podoabei şi 
stema frumuseţii din mâna Domnului; căci cu dreapta Sa îi va acoperi pe ei şi cu 
braţul Său îi va apăra. Lua-vă râvna lui drept armă şi va într-arma făptura spre 
izbânda asupra vrăjmaşilor. Îmbrăca-se-va în platoşa dreptăţii şi-şi va pune 
drept coif judecata cea nefăţarnică. Lua-va drept pavăză nebiruită sfinţenia, va 
ascuţi mânia cumplită drept sabie şi împreună cu Dânsul, lumea va da război 
împotriva celor fără de minte. Porni-se-vor, bine ochite, săgețile fulgerelor şi ca 
dintr-un arc bine încordat al norilor la ţintă vor lovi. Şi din mânia Lui ca dintr-o 
mașină zvârlitoare de pietre încărcătura de grindină se va arunca. Întărâta-se-va 
asupra lor apa mării şi râurile îi vor îneca de năprasnă. Sta-va împotriva lor 
Duhul puterii Dumnezeieşti şi ca un vifor îi va vântura pe ei, şi fărădelegea va 
pustii tot pământul şi răutatea va răsturna scaunele celor puternici. Auziţi dar, 
împărați, şi înţelegeţi; luaţi învăţătură judecători ai marginilor pământului. Luaţi 
aminte cei ce stăpâniţi mulțimi şi cei ce vă trufiți cu ocârmuirea mulțimii 
neamurilor. Că de la Domnul s-a dat vouă stăpânirea şi puterea de la Cel 
Preaînalt. 


Din Înţelepciunea lui Solomon, citire: 

(III, 1-9) 
Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că au murit şi ieşirea lor din această lume s- 
a socotit pedepsire şi plecarea lor de la noi, sfărâmare, iar ei sunt în pace. Că de 
ar fi şi pedepsiţi în faţa oamenilor, nădejdea lor este plină de nemurire. ŞI puţin 
fiind pedepsiţi, cu mari faceri de bine se vor dărui, că Dumnezeu 1-a ispitit pe 
dânşii şi i-a aflat Luişi vrednici. Ca pe aur în topitoare i-a lămurit pe ei şi ca pe o 
jertfă de ardere de tot i-a primit. Şi în vremea cercetării lor vor străluci, şi ca 
scânteile de paie vor fugi. Judeca-vor neamuri şi vor stăpâni popoare şi va 
împărăţi peste dânşii Domnul în veci. Cei ce nădăjduiesc spre Dânsul vor 
înţelege adevărul şi credincioşii vor petrece în dragoste cu Dânsul. Că har şi 
milă este întru cuvioşii Lui şi cercetare pentru aleşii Lui. 


Din Înţelepciunea lui Solomon, citire: 


(IV, 7-15) 
Dreptul de va ajunge să se sfârşească, întru odihnă va fi. Că bătrânețile sunt 
cinstite, nu cele de mulți ani, nici cele ce se măsoară cu numărul anilor. Şi 
căruntețile sunt înţelepciunea oamenilor şi vârsta bătrâneţilor, viaţa nespurcată. 
Plăcut lui Dumnezeu făcându-se, l-a iubit, şi vieţuind între păcătoşi, a fost 
mutat. Răpitu-s-a, ca să nu schimbe răutatea mintea lui, sau viclenia să înşele 
sufletul lui. Că râvna răutăţii întunecă cele bune şi neînfrânarea poftei schimbă 
gândul cel fără de răutate. Desăvârşindu-se în scurt timp, a împlinit ani 
îndelungaţi; că plăcut era Domnului sufletul lui. Pentru aceasta S-a grăbit a-l 
scoate pe dânsul din mijlocul răutăţii. lar popoarele au văzut şi nu au 
cunoscut,nici nu au pus în gând una ca aceasta. Că har şi milă este întru cuvioşii 
Lui şi cercetare întru aleşii Lui. 


La Litie 


Idiomela Sfântului, glasul al 2-lea: Atotţiitorule, Doamne, cel ce cunoşti mul- 
țimile stelelor şi la toate nume le dai, Tu singur ştii pe fiecare dintre cei ce bine 
Ți-au plăcut Ție în viaţa aceasta pământească. Pe mulțimea sihaştrilor ce s-au 
nevoit pentru tine în pustietăţi şi în peşterile pământului, ai binevoit a o aşeza în 
latura cea luminoasă, şi împreună cu dânsa a număra pe cuviosul părinte Antipa 
cel prea îmbunătăţit, floarea cea bine mirositoare, odrăslită în grădina Moldovei, 
împodobitorul Athonului şi luminătorul Valaamului. Pe acesta, Bu-nule, ca cel 
ce şi-a împlinit chipul său întru Tine, rânduieşte-l spre milostiva cercetare, ca să 
ne povăţuiască şi să ne izbăvească din valul ispitelor şi al necazurilor ce 
năvălesc asupra noastră. 


Slavă Tatălui şi Fiului şi Sfântului Duh. 

Cuvioase părinte, ascultând de glasul Evangheliei Domnului, ai părăsit lumea; 
iar bogăţia şi mărirea le-ai socotit lucruri de nimic. Pentru aceasta tuturor strigi: 
iubiți pe Dumnezeu şi veţi afla har veşnic; nimic să nu doriți mai mult decât 
dragostea Lui. Ca atunci când va veni întru slava Sa, să aflaţi odihnă cu toţi 
sfinţii; cu ale cărui rugăciuni, Hristoase, apără şi mântuieşte sufletele noastre. 


Și acum şi pururea şi în vecii vecilor. Amin. (a Praznicului) 


Doamne, vrând să plineşti cele ce ai rânduit din veac, slujitori Tainei Tale ai 
luat. Dintre îngeri, pe Gavriil, dintre oameni, pe Fecioară, din ceruri, steaua şi 
din ape, Iordanul, întru care ai pierdut fărădelegea lumii, Mântuitorul nostru, 
slavă Ţic. 


La Stihoavnă 
Se pun stihirile cuviosului, glasul 1: 
Podobie: Prea lăudaţilor mucenici... 


Următor râvnei lui Ilie te-ai arătat, cuvioase părinte Antipa, şi ascultător sfatului 
duhovnicesc, ai surpat cu rugăciunea ta cea fierbinte înşelăciunea diavolilor. 
Făclia cea luminoasă a monahilor athoniţi, bucuria Valaamului şi mângâierea 
părinţilor nevoitori ai Moldovei, lui Hristos roagă-te să dăruiască sufletelor noa- 
stre pace şi mare milă. 


Stih: Cinstită este înaintea Domnului, moartea cuviosului Lui. 


Ajungând la limanul cel duhovnicesc al Athonului, te-ai arătat stâncă neclintită 
a credinţei dreptmăritoare, sfinte cuvioase părinte. Şi într-armându-te cu armele 
nevoinţei şi cu pavăza smeritei cugetări, ai primit darul minunilor, îndrăznire 
având către Dumnezeu, pe care roagă-L, să dăruiască sufletelor noastre pace şi 
mare milă. 


Stih: Fericit bărbatul care se teme de Domnul şi doreşte să păzească poruncile 
Lui. 


"Lupta noastră nu este împotriva trupului şi a sângelui, ci împotriva duhurilor 
răutăţii, care sunt în văzduhuri”, spune fericitul Pavel. Drept aceea, părinte 
Antipa, unind rugăciunea cu însemnarea atotputernicei Cruci şi cu îndelunga 
răbdare, ai dobândit desfătarea Raiului şi odihna cea cerească. lar acum, cu- 
vioase părinte, roagă-te lui Dumnezeu să dăruiască sufletelor noastre pace şi 
mare milă. 

Slavă Tatălui şi Fiului şi Sfântului Duh. 


Mulţimile călugărilor pe tine îndreptătorul te cinstim, Antipa, părintele nostru; 
că prin tine pe cărarea cea dreaptă, cu adevărat, a umbla am cunoscut. Fericit 
eşti că lui Hristos ai slujit şi puterea vrăjmaşului ai biruit, cel ce eşti cu îngerii 
împreună vorbitor, cu drepţii şi cuvioşii împreună locuitor, cu care împreună 
roagă-te Domnului să miluiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Cel din cea stearpă, sfeşnicul luminos, văzând pe Soarele Cel din Fecioară la 
Iordan cerând botez, cu frică şi cu bucurie, a strigat către Dânsul: Tu mă sfin- 
țeşte, Stăpâne, cu Dumnezeiasca Ta Arătare. 


La binecuvântarea pâinilor se pune troparul cuviosului (de două ori) şi al praz- 
nicului (o dată). 6 


Troparul cuviosului, glasul al 3-lea: Povăţuitor prea înţelept al călugărilor şi 
înger pământesc te-ai arătat, Sfinte cuvioase părinte Antipa, înfrânându-ţi trupul 
cu nepătimirea şi luminând inimile credincioşilor cu strălucirea virtuţilor tale. 
Pentru aceasta te-ai făcut locaş prea cinstit al Sfântului Duh şi în ceruri ai aflat 
plata ostenelilor tale de la Dumnezeu, pe care roagă-L să ne dăruiască nouă 
mare milă. 


Alt tropar al cuviosului, glasul al S-lea; Peste pământ arcuindu-te ca un 
curcubeu, ai ajuns din Sfântul Munte în Athosul de la miazănoapte, Valaam. O, 
Sfinte părinte Antipa, mult lăudatule, asemenea mult minunaţilor bătrâni ai 
Moldovei te-ai făcut; şi acum, locuind în slava cerescului Valaam, roagă-L pe 
Hristos Dumnezeul nostru să ne povăţuiască pe calea îngerească. 


Utrenia 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. ... troparul praznicului (de două ori) 


Slavă Tatălui şi Fiului şi Sfântului Duh. Al cuviosului. Și acum şi pururea şi 
în vecii vecilor. Amin. (a Praznicului) 


După întâia Catismă, Sedealna cuviosului, glasul al 7-lea: Topindu-ţi trupul cu 
ostenelile pusniciei, şi-au aflat într-însul sălaş soborul virtuţilor, părinte. Căci de 
ce daruri nu te-ai învrednicit din noianul milostivirii lui Hristos? Rugăciunea ţi- 
a fost oază a duhului; răbdarea, tărie în ispite; mana, hrană din pustie; înstrăi- 

narea, dulce mângâiere; sărăcia, comoară nedeşertată. Cu acestea binecuvân- 
tează-ne şi pe noi, cei ce prăznuim cu dragoste sfântă pomenirea ta. 


Slavă Tatălui şi Fiului şi Sfântului Duh. 


Cum doreşte cerbul apa izvoarelor, aşa ai dorit tu pustia, părinte cuvioase. Te-ai 
supus cu smerenie sfatului duhovnicesc, potolindu-ţi arşiţa sufletului cu roua 
sfintelor rugăciuni. Pentru aceasta, te rugăm, înrourează duhurile noastre pâr- 
jolite de seceta acestui veac. 


Și acum şi pururea şi în vecii vecilor. Amin. (a Praznicului) 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, cel mai înainte de 
veci. 


Stăpânul astăzi a venit la Iordan şi S-a botezat în ape de către dumnezeiescul 
Inaintemergător. lar din cer Tatăl îl mărturisea: Acesta este Fiul Meu cel iubit; 
şi Duhul S-a arătat peste EI, în chip minunat de porumb. 


După a doua Catismă, Sedealna sfântului, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Dezrobindu-te de patimi şi întărindu-ţi cugetul ca o cetate, ai surpat puterea 
diavolului, părinte prea înțelepte. Te-ai făcut mirare îngerilor căci purtător de 
trup fiind, cu privegherea şi cu postul ai ajuns la cugetarea cea dumnezeiască şi 
prin trezvie ai desluşit tainele credinţei în Treimea cea de o fiinţă, care te-a 
proslăvit pe tine. 


Slavă Tatălui şi Fiului şi Sfântului Duh. 


trupul cel neputincios, te-ai făcut sălaş al Duhului Sfânt. Vistierie nefurată ţi-ai 
agonisit în ceruri, părintele nostru Antipa. Din aceasta îndulceşte sufletele 
noastre cuprinse de viforul păcatelor. 


Și acum şi pururea şi în vecii vecilor. Amin. (a praznicului) 

Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 


rămâne iarăşi fecioară. 


Este vremea Arătării lui Dumnezeu; Hristos ni S-a arătat nouă la râul lorda- 
nului. Veniţi, credincioşi, să scoatem apa de iertarea păcatelor noastre. Că 
Hristos a venit în trup, căutând oaia cea prinsă de fiară; şi aflând-o iarăşi a adus- 
o în Rai ca un Milostiv. Hristos S-a arătat la Iordan şi lumea a luminat. 


Polieleu: 
Robii, Robii Domnului lăudaţi numele Lui.Aliluia 
Cei ce staţi în casa Domnului în curțile Lui. Aliluia 


Lăudaţi pe Domnul că este bun Domnul. Aliluia 
Cântaţi numele Domnului că este bun. Aliluia 


Că pe lacov şi-a ales Lui de moştenitor. Aliluia 
Şi pe Israel urmaş în legea sa. Aliluia 


Că eu am cunoscut că este mare Domnul. Aliluia 
Și Domnul nostru peste tot ce este viu. Aliluia 


Toate câte le-a voit în ceruri sus EI le-a tocmit. Aliluia 
Prin adânc şi pe pământ pe toate le-a zidit. Aliluia 


EI ridică nori prin nori spre ploaie tuturora dând. Aliluia 
Soare vânt şi fulgere arzând EI le-a făcut. Aliluia 


Trimis-a semne şi minuni în mijlocul acelei lumi. Aliluia 
Lui faraon cel împietrit şi paznicilor lui. Aliluia 


Că neamuri multe a bătut şi pe-mpăraţi a doborât. Aliluia 
Pe Og şi pe Sihon şi pe cei necredincioşi. Aliluia 


Şi-a dat pământul lor poporului iubit al Său. Aliluia 
Că moştenire veşnică la toţi le-a dăruit. Aliluia 


Bine este cuvântat Domnul nostru Dumnezeu. Aliluia 
Bine este cuvântat Domnul nostru. Aliluia 


Mărimurile Polieleului: 

Fericimu-te pe tine, Sfinte cuvioase părinte Antipa, şi cinstim sfântă pomenirea 
ta, povăţuitorule al călugărilor şi împreună - vorbitorule cu îngerii. Veniţi, iubi- 
torilor de prăznuire, să fericim pe cuviosul Antipa, zicând: laudă Valaamului şi 
a Moldovei. 


Stih 1: Aşteptând am aşteptat pe Domnul şi El a căutat spre mine şi a auzit 
rugăciunea mea (Ps. 39,1). 

Stih 2: Genunchii mei au slăbit de post şi trupul meu s-a istovit din lipsa untului 
de lemn (Ps. 108,23). 

Stih 3: Pentru cuvintele buzelor Tale, eu am păzit căi aspre (Ps. 16,4). 

Stih 4: Schimbat-ai plângerea mea întru bucurie, rupt-ai sacul meu şi m-ai 
încins cu veselie (Ps. 29,11). 8 

Stih 5: Să ştiţi că minunat a făcut Domnul pe cel cuvios al Său (Ps. 4,3). 

Stih 6: Cântaţi Domnului cei cuvioşi ai Lui şi lăudaţi pomenirea sfinţeniei Lui 
(Ps. 29, 4). 


După Polieleu, Sedealna, glasul al 8-lea: 


Podobia: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Părăsind tulburările lumeşti şi crucea pe umeri luând, ai biruit taberele vrăj- 
maşilor nevăzuţi. Că izvorul vieţii Hristos sălăşluindu-se întru tine, te-a făcut 
țarină dulce însutit roditoare. Şi arzând cu focul rugăciunilor neghinele cele 
ucigătoare de suflete, ale patimilor, ţi-ai agonisit în ceruri comoara bunătăților 
celor nepieritoare. Ai lăsat credincioşilor prea cinstitele tale moaşte, bogăţie 
neîmpuţinată, din care izvorăsc râuri de tămăduiri celor ce le cinstesc cu 
evlavie. Pentru aceasta şi noi strigăm către tine: roagă-te lui Hristos Dumnezeu 
iertare de greşeli să dăruiască celor ce prăznuiesc cu dragoste sfântă pomenirea 
ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 

Veniţi credincioşii să vedem unde S-a botezat Hristos. Să mergem la râul lor- 
danului, către glasul celui ce strigă şi să vedem pe Făcătorul lui Adam, sub 
mâna robului plecat, pentru milostivirea Sa cea mare. Şi către Dânsul să stri- 
găm: Venit-a la lordan Cel ce S-a arătat să sfinţească apele. 


Antifonul I, glasul al 4-lea. 


Prochimen, glasul al 4-lea: Cinstită este înaintea Domnului, moartea cuviosului 
Lui. 


Stih: Ce voi răsplăti Domnului pentru toate câte mi-a dat mie. 
Toată suflarea să laude pe Domnul... 


Evanghelia de la Matei 


Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere. 

28. Veniţi la Mine toți cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

6. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă Tatălui şi Fiului şi Sfântului Duh. 


Pentru rugăciunile cuviosului Tău Antipa, Milostive, curăţeşte mulțimea 
greşelilor noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila ta şi după mulțimea 
îndurărilor Tale curăţeşte fărădelegile noastre. 


Stihira idiomelă, glasul al 6-lea: Cuvioase părinte, în tot pământul a ieşit 
vestirea faptelor tale; pentru aceasta în ceruri ai aflat plata ostenelilor tale; 
taberele demonilor le-ai pierdut, cetele îngereşti ai ajuns, a căror viaţă fără 


prihană ai urmat. Indrăznire având către Hristos Dumnezeu, cere pace sufletelor 
noastre. 


Canoanele 
Se pune Canonul întâi al praznicului cu irmosul pe 6 şi al cuviosului, pe 3. 
Canonul cuviosului 


Cântarea 1 

Irmos: Dreapta Ta cea purtătoare de biruință, cu dumnezeiască cuviință s-a 
proslăvit întru tărie. Că aceasta, Nemuritorule, ca o puternică a toate pe potri- 
vnici a zdrobit, israilitenilor făcându-le cale nouă prin adânc. 


Stih: Sfinte cuvioase părinte Antipa, roagă-te lui Dumnezeu pentru noi. 


Din părinţi binecredincioşi răsărind ca un crin, părinte Antipa, te-ai împodobit 
cu roua Duhului prin Taina Sfântului Botez. Şi, aprinzându-ţi dorul către cele 
înalte, cu bucurie ai strigat: Doamne, eu vreau să las toate să-mi iau crucea, să-ţi 
urmez Ţic. 


Stih: Sfinte cuvioase părinte Antipa, roagă-te lui Dumnezeu pentru noi. 


Din pruncie te-ai arătat purtător al harului, cuvioase, căci simplu în înfăţişare 
fiind, te-ai făcut celor din jur minunată privelişte când şerpi veninoşi în mâinile 
tale de copil ai purtat. Pentru aceasta, Hristos, încă din fragedă vârstă, te-a 
pregătit să păşeşti peste şerpi, peste scorpii şi peste toată puterea vrăjmaşului, 
nimic vătămându-te, părinte cuvioase Antipa. 


Slavă Tatălui şi Fiului şi Sfântului Duh. 


Cu trupul nemângâiat de cele pământeşti, iar cu duhul sârguindu-te a intra în 
locaşurile cele cereşti, ai părăsit patria şi neamul tău, cuvioase. Cu rugăciunile 
tale cele către Dumnezeu, apără şi miluieşte pe binecredinciosul tău popor, cel 
ce cu dragoste te cheamă pe tine în nevoi şi în necazuri. 


Şi acum şi pururea şi în vecii vecilor. Amin (a Născătoarei de Dumnezeu) 
Cufundând în ape frământătura trupului cea omenească, pe care a luat-o 
Domnul din sângiuirile tale cele fecioreşti, a făcut-o neîmblânzită faţă de ta- 
berele cele potrivnice. 

Catavasie: Fundul adâncului l-a descoperit şi pe uscat pe ai Săi i-a trecut, întru 
acelaşi acoperind pe potrivnici Domnul, Cel tare întru războaie, că S-a prea 
slăvit. 

Cântarea a 3-a 

Irmos: ÎInsuţi, Cel ce singur ştii neputinţa firii omeneşti şi cu milostivire Te-ai 
închipuit întru dânsa, încinge-mă cu putere de sus ca să strig Ție: Sfântă este 


Biserica cea însuflețită a slavei Tale celei prea curate, lubitorule de oameni. 


Stih: Sfinte cuvioase părinte Antipa, roagă-te lui Dumnezeu pentru noi. 

Sfeşnic luminos te-ai arătat cu lucrarea virtuţilor, cuvioase părinte, celor ce cu 
credinţă şi cu evlavie se apropie de tine. Luminează-ne şi pe noi, fiii tăi duhov- 
niceşti, aflați în întunericul acestui veac înşelător, ajutându-ne să împlinim 
dumnezeieştile porunci ca să-L slăvim pururea pe Hristos, Dătătorul bunătăților 
celor veşnice. 


Stih: Sfinte cuvioase părinte Antipa, roagă-te lui Dumnezeu pentru noi. 


Cum să nu fericim, părinte, râvna ta cea dumnezeiască? Căci trup din ţărână 
având, te-ai arătat înger pământesc slujind neîncetat lui Dumnezeu. lar acum, în 
ceata cuvioşilor te veseleşti, slăvind pe Cel ce te-a încununat. 


Slavă Tatălui şi Fiului şi Sfântului Duh. 


Cu smerenia ta cea prea adâncă ai alungat duhurile răutăţii, părintele nostru 
Antipa. Cu podoaba obiceiurilor bune ţi-ai înfrumusețat sufletul tău cel fecio- 
relnic, pentru prea dulcele tău Hristos născut din Fecioară. Pe Acela, cuvioase, 
nu înceta a-L ruga să mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Din tine născându-Se, fără de sămânță, Fiul cel mai înainte de veci, Fecioară- 
Maică, a zidit din nou lumea, Domnul omorând cu botezul Său pe şarpele cel 
ascuns în ape şi izbăvind oamenii din stricăciune. 


Catavasie: Domnul, cel ce dă tărie împăraţilor noştri şi înalță cornul unşilor săi, 
din Fecioară s-a născut şi vine către botez, pentru aceasta credincioşii să 
strigăm: nu este sfânt ca Domnul Dumnezeul nostru şi nu este drept fără numai 
tu, Doamne. 


Podobie: Porunca cea cu taină luând-o întru cunoştinţă, cel fără de trup, în casa 
lui losif degrab a stătut înainte, zicând celei ce nu ştia de nuntă: Cel ce a plecat 
cu pogorârea cerurile încape, fără schimbare, tot întru tine. Pe care şi văzându-L 
în pântecele Tău, luând chip de rob, mă spăimântez a striga către tine: Bucură- 
te, Mireasă, pururea Fecioară. 


Viaţa pustnicească dorind, fericite, şi grijile pământeşti lepădând, ai părăsit de- 
şertăciunea celor trecătoare şi ca un nou David de la turmele tatălui fiind luat, în 
singurătatea pustiului ai intrat, nevoindu-te bărbăteşte în postiri şi în privegheri. 
Pentru aceasta te-ai făcut pildă înfrumuseţată a sihaştrilor, împodobindu-ţi 
sufletul cu neprihănita curăţie şi cu untdelemnul rugăciunii, şi luminându-ţi 
mintea cu privirea la locaşurile cele dumnezeieşti, acum te bucuri împreună cu 
îngerii înaintea Împăratului făpturii. Pe Acesta roagă-L să izbăvească din nevoi 

şi din primejdii pe cei ce săvârşesc cu credinţă şi cu dragoste sfântă pomenirea 
ta. 


Sedealna, glasul 1: Iubitorul de oameni - Hristos - poruncă nouă ne-a dat tutu- 
ror: „Să vă iubiţi unul pe altul, precum v-am iubit Eu”. Cu adevărat, dumne- 
zeiască iubire ai arătat, cuvioase, pentru toate făpturile, pe care dar al lui 
Dumnezeu l-ai socotit. Dă-ne şi nouă, fiii neamului tău, a ne împărtăşi din 
iubirea ta cea sfântă ca să umblăm cu tărie pe calea cea dreaptă şi să aflăm milă 
şi har în ziua judecății de la Hristos Dumnezeu, Cel ce te-a încununat pe tine. 


Slavă Tatălui şi Fiului şi Sfântului Duh. 


Cu duhul nemângâiat de cele pământeşti, cuviosul Antipa românul - a luat 
Crucea şi a urmat lui Hristos. Prin osteneli, lacrimi şi suspinuri neîncetate, s-a 
învrednicit de binecuvântarea Ta, Doamne. Pentru rugăciunile sale, numără-ne 
şi pe noi, în ceata aleşilor tăi. 


Şi acum şi pururea şi în vecii vecilor. Amin (a Născătoarei de Dumnezeu) 


lisus născându-Se din Fecioara Maria şi în lordan botezându-Se de la loan, 
Duhul S-a pogorât peste Dânsul, văzut, în chip de porumbel. Pentru aceasta 
proorocul, împreună cu îngerii, a zis: slavă venirii Tale, Hristoase; slavă 
împărăției Tale; slavă iconomiei Tale, Unule Iubitorule de oameni. 


Cântarea a 4-a 


Irmos: Munte umbrit cu harul cel dumnezeiesc privindu-te Avacum, cu ochii 
cei de departe văzători, a vestit mai înainte pe Sfântul lui Israil, care avea să se 
nască dintru tine spre înnoirea şi mântuirea noastră. 


Stih: Sfinte cuvioase părinte Antipa, roagă-te lui Dumnezeu pentru noi. 


Îmbrăţişând cu dragoste crucea lui Hristos, cuvioase, ai purtat cu osârdie lupta 
împotriva taberelor demonice, făcându-ţi inima rai duhovnicesc. Cu rugăciunile 
tale, ocroteşte pe credinciosul tău popor cel ce cu dragoste, în sfințite aşe- 
zăminte, te laudă pe tine. 


Stih: Sfinte cuvioase părinte Antipa, roagă-te lui Dumnezeu pentru noi. 


Iubirea curată către Dumnezeu şi către aproapele ai arătat, Sfinte cuvioase. Căci 
în toate zilele, cu blândeţe şi uitare de sine i-ai mângâiat pe toţi, cei ce cu 
osârdie te căutau pe tine. lar acum, veselindu-te în ceruri, nu-i uita pe smeriții 
tăi fii de pe plaiurile obârşiei tale. 

Slavă Tatălui şi Fiului şi Sfântului Duh. 


Din dumnezeieştile Scripturi te-ai adăpat, părinte Antipa, şi laudă lui Dumnezeu 
în dulce grai românesc cu dragoste osârdnică i-ai adus. Rugămu-ne cu umilinţă 
şi cântăm în sfinţitele biserici înălțate în cinstea numelui tău: Bucură-te, Sfinte 
Antipa, părintele nostru. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul, ca un Dumnezeu, fiind nevăzut, luând din Fecioara fire omenească, 
Se face văzut şi Se curăţă în lordan, Cel străin de păcat, ca să curețe de greşeli 
pe cel căzut. 


Catavasie: Auzitu-s-a, Doamne, glasul Tău carele a zis, glasul celuia ce strigă 
în pustie când ai tunat peste ape multe, mărturisind fiului Tău, cu totul fiind de 
faţă, iar Duhul a strigat: Tu eşti Hristos, înţelepciunea şi puterea lui Dumnezeu. 


Cântarea a 5-a 


Irmos: Cel ce ai luminat cu luminarea venirii Tale, Hristoase, şi ai strălucit cu 
Crucea Ta marginile lumii, luminează cu lumina cunoștinței dumnezeirii Tale 
inimile celor ce Te laudă cu dreaptă credinţă. 


Stih: Sfinte cuvioase părinte Antipa, roagă-te lui Dumnezeu pentru noi. 


Dragostea de Dumnezeu şi înstrăinarea de cele pământeşti le-ai câştigat, 
cuvioase, şi ai păzit cu sfinţenie sfaturile evanghelice. Pentru aceasta, locuitor al 
cetăţii cereşti te-ai făcut, vrednicule de laudă, părinte Antipa. Îndrăznire având 
către Dumnezeu, roagă-te să dobândim şi noi creştineasca dragoste ca să 
smulgem printr-însa neghinele răutăților. 


Stih: Sfinte cuvioase părinte Antipa, roagă-te lui Dumnezeu pentru noi. 


Cu mulțimea lacrimilor tale ai curăţit întru tine dumnezeiescul chip, părinte. lar 
demonii ce te-au necăjit pe tine multă vreme, au fost alungaţi cu biciul sfintelor 
tale rugăciuni. Fii mijlocitor nouă către Stăpânul să ne izbăvească de cursele 
vrăjmaşului celui viclean. 


Slavă Tatălui şi Fiului şi Sfântului Duh. 
Izbăvitu-te-ai de patimile trupului, cuvioase, prin truda nevoinţelor tale. Iar în 


obştea Valaam ai petrecut duhovniceşte în virtuţi, aducând jertfă de laudă Mire- 
lui Hristos, cel ce te-a ales pe tine. 

Şi acum şi pururea şi în vecii vecilor. Amin (a Născătoarei de Dumnezeu) 


Elisei a îndulcit amărăciunea apelor cu sare; iar Fiul tău şi Dumnezeu, bote- 
zându-Se în ape, a ridicat amărăciunea şi durerea păcatului. 


Catavasie: Iisus, începătorul vieţii vine să dezlege osânda lui Adam celui întâi 
zidit şi curăţire, ca unui Dumnezeu netrebuindu-i pe cel căzut, curăţeşte în 
Iordan întru care pierzând vrajba a dăruit pacea care covârşeşte toată mintea. 


Cântarea a 6-a 


Irmos: Înconjuratu-ne-a pe noi adâncul cel mai de jos şi nu este izbăvitor; 
socotiți am fost ca nişte oi de junghiere. Mântuieşte pe poporul Tău, Dumnezeul 
nostru, că Tu eşti celor neputincioşi tărie şi îndreptare. 


Stih: Sfinte cuvioase părinte Antipa, roagă-te lui Dumnezeu pentru noi. 


În trupul tău firav, părinte, ai împletit din dragoste adâncă, postul îndelungat şi 
rugăciunea curată ca lucrări ale sufletului. Ca şi fericitul Pavel apostolul ai 
învăţat pe ucenicii tăi: „în orice şi în toate m-am învăţat Să fiu şi sătul şi 
flămând; şi în belşug, şi în lipsă”, minunate părinte Antipa. 


Stih: Sfinte cuvioase părinte Antipa, roagă-te lui Dumnezeu pentru noi. 


Oare, nu ţi-au venit gânduri de a face rău cuiva, părinte, te-a întrebat ucenicul 
iubit? „Niciodată nu pot veni astfel de gânduri părintelui iubitor de fii, dar cu 
atât mai mult, nu pot veni părintelui duhovnicesc”, ai răspuns, părinte. Din iu- 
birea ta cea curată şi sfântă revarsă picături de rouă duhovnicească celor încer- 
caţi cu multe feluri de ispite. 


Slavă Tatălui şi Fiului şi Sfântului Duh. 


„Viaţa monahului e în biserică; iar lucrarea lui e pravila monahală” ai spus 
celor ce erau în neorânduială. Învaţă-ne să stăruim în rugăciune şi-n împlinirea 
poruncilor ca să scăpăm de vătămarea ispitelor. Ajută-ne în ostenelile noastre 
cele duhovniceşti şi roagă-te să se mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 
Spăimântatu-s-au cetele îngerilor, văzând pe Cel nevăzut, născut din Fecioară 


cu trup şi cufundat în râu spre a Se boteza; pe Cel ce este slăvit de cei fără de 
trup. 

Catavasie: Glasul Cuvântului sfeşnicul luminii, luceafărul mergătorul înainte al 
Soarelui, în pustie pocăiţi-vă strigă tuturor noroadelor şi mai înainte vă curăţiți 
că iată de faţă stă Hristos izbăvind lumea din stricăciune. 


Condacul, glasul al 4-lea: 


Podobie: Arătatu-Te-ai astăzi lumii şi lumina Ta, Doamne, s-a însemnat peste 
noi, care cu cunoştinţă Te lăudăm. Venit-ai şi Te-ai arătat, Lumina cea neapro- 
piată. 


Din frământătura ostenelilor înmuiate cu lacrimile milostivirii tale, ai dospit 
rugăciunea cea mult roditoare, părintele nostru Antipa. Adu-ţi aminte şi de nea- 
mul nostru din care ai odrăslit, prea fericite, şi ocroteşte patria ta cu mijlocirile 
tale către Dumnezeu ca să-ţi cântăm ţie: Bucură-te, odraslă a Moldovei, 
iubitorule de pustnicie. 


Icos: La chemarea dumnezeiască, bucurându-te cu duhul, ai fugit de deşăr- 
tăciunile lumii, primind jugul cel uşor al lui Hristos. Pentru aceasta, cetele 
monahilor îţi cântă ţie cu evlavie în sfințitele locașuri: 

Bucură-te, mlădiţa cea bogată din Calapodeşti; 

Bucură-te, fiule ales al ținutului Zeletin; 

Bucură-te, ostenitorul schitului românesc din Athon; 

Bucură-te, al monahilor înstrăinaţi de ţară, dulce mângâiere; 

Bucură-te, chip al blândeţii; 

Bucură-te, adânc de smerenie; 

Bucură-te, necurmată rugăciune pentru neamul tău; 

Bucură-te, iubitorule de isihie; 

Bucură-te, vorbitorule cu Dumnezeu; 

Bucură-te, lauda Valaamului; 

Bucură-te, şi a noastră dulce alinare în viforul ispitelor; 

Bucură-te, Sfinte al neamului românesc; 

Bucură-te, părinte Antipa, iubitorule de pustnicie. 


Sinaxar 


În această lună, în ziua a zecea, facem pomenirea Sfântului cuvios Antipa de 
la Calapodeşti, nevoitor în Ţara Românească, în Sfântul Munte Athos şi la 
Mănăstirea Valaam din Rusia, care s-a săvârşit cu pace în anul 1882. 


Sfântul Antipa s-a născut în anul 1816, în satul Calapodeşti, din judeţul Bacău, 
în familia drepteredincioşilor Gheorghe şi Ecaterina Luchian. Tatăl său era 
diacon, iar mama a ales, mai târziu, viaţa călugărească, primind numele Eli- 
sabeta. 

Micul Alexandru, cum s-a numit din botez, îi uimea pe toți încă din anii de 
pruncie, luând în mânuţe şerpi veninoşi care, spre mirarea tuturor, nu-i făceau 
nici un rău. 


Pe la 20 de ani, mânat de gândul călugăriei, a încercat să intre în obştea de la 
Neamţ, dar nu a fost primit. De aici a fost îndrumat spre Mănăstirea Brazi, unde 
a stat doi ani ca pelerin, dormind în fân, în priveghere şi post aspru. Aici a 
deprins rugăciunea minţii, de la ieroschimonahul Ghedeon, care l-a sfătuit să 
meargă la Muntele Athos. A cerut binecuvântarea stareţului Dimitrie, care l-a 
tuns anticipat în călugărie, dându-i numele Antipa. 


La Sfântul Munte a fost primit în chilia părinţilor moldoveni Nifon şi Nectarie, 
renumiţi isihaşti ai acelor vremuri, vieţuind în rugăciune şi ascultare. Aceştia I- 
au îndrumat apoi spre Mănăstirea Esfigmenu, una dintre cele mai vechi mă- 
năstiri ale Sfântului Munte. 


După patru ani, cei doi isihaşti moldoveni Nifon şi Nectarie l-au chemat la o 
lucrare aleasă. Doreau să pună bazele schitului românesc Prodromu, ce se zidea 
atunci prin grija şi osârdia lor, însă cuviosul Antipa i-a rugat să-l lase mai întâi 
să meargă în pustie pentru a se linişti. Nu i s-a dat nimic din cele necesare vieţii 
pământeşti, aşa că s-a aşezat într-o chilie pe jumătate distrusă pe care a găsit-o. 


Aici, într-un ungher, a aflat o mică icoană a Maicii Domnului afumată. A dus-o 
la renumitul zugrav Paisie şi l-a rugat să o curețe, iar după puţină vreme i-a fost 
înapoiată complet nouă, zugravul încredințându-l că a devenit aşa în mod 
miraculos, după o simplă curăţare. Era icoana făcătoare de minuni care a vin- 
decat mulţi bolnavi, aflată azi la Mănăstirea Varlaam, de care sfântul nu s-a 
despărțit întreaga viaţă. 


După aproape două decenii de la sosirea la Sfântul Munte Athos, cuviosul 
Antipa a acceptat să intre în obştea ce se înfiripa la Prodromu, devenind, la 
cererea egumenilor, diacon, apoi preot. S-a învoit să meargă în Moldova pentru 
a colecta ajutoarele ce se adunau la metocul Bucium de la laşi, pentru fina- 
lizarea Mănăstirii Prodromu. 


De aici a plecat spre ţinuturile Rusiei, colectând ajutoare. A poposit la Lavra 
Pecerska, apoi a pornit spre nord, iar anul 1865 l-a găsit la Mănăstirea Valaam. 
Văzând buna rânduială de aici a trimis ajutoarele la Sfântul Munte şi a rămas la 
Varlaam vreme de 17 ani, cât a mai trăit. 


Numele şi faptele sale minunate s-au răspândit cu repeziciune în nordul Rusiei, 
iar mulţimi de credincioşi poposeau la Mănăstirea Varlaam, pentru a putea vorbi 

cu părintele Antipa, care avea multe calități duhovniceşti, având şi darul pro- 
feţiei şi al vederii cu duhul. 


Cuviosul Antipa a aflat că i se apropie trecerea la Domnul atunci când, în vre- 
mea rugăciunii, icoana făcătoare de minuni a Maicii Domnului s-a ridicat în aer 
şi s-a aşezat pe piept. 


În timp ce ucenicul său îi citea Acatistul Maicii Domnului, sfântul a trecut la 
cele veşnice la vârsta de 66 de ani, la 10 ianuarie 1882, fiind înmormântat în 
gropniţa Mănăstirii Varlaam. 


Un ucenic de-al său, ieromonahul Pimen, a scris în 1883 "Viaţa vrednică de 
pomenire a ieroschimonahului Antipa", iar în 1906, călugării ruşi de la 
Mănăstirea Sfântul Pantelimon din Sfântul Munte Athos care-l cunoscuseră, l- 
au trecut în Sinaxar în rândurile sfinţilor. 


Biserica Ortodoxă Română l-a canonizat pe Sfântul cuvios Antipa de la Cala- 
podeşti în anul 1992. 


Cu ale lui sfinte rugăciuni, Doamne lisuse Hristoase, Fiul lui Dumnezeu, 
miluieşte-ne şi ne mântuieşte pe noi. Amin. 


Cântarea a 7-a 


Irmos: Cuptor duhovnicesc te înțelegem noi credincioşii, Născătoare de 
Dumnezeu, că precum Cel Preaînalt a izbăvit pe cei trei tineri, aşa şi pe mine, 
omul, în pântecele tău m-a înnoit, Dumnezeul părinților, Cel lăudat şi prea slă- 
vit. 


Stih: Sfinte cuvioase părinte Antipa, roagă-te lui Dumnezeu pentru noi. 


Cuvioase părinte Antipa, te-ai învrednicit a te atinge de moaştele vlădicăi 
Teodosie mucenicul, încredinţându-ne şi pe noi de sfinţenia lor. Și primind 
îngerescul chip cu numele de Alimpie, ai cântat cu râvnă: Dumnezeul părinților 
noştri, bine eşti cuvântat. 


Stih: Sfinte cuvioase părinte Antipa, roagă-te lui Dumnezeu pentru noi. 


Bucură-te, părinte prea lăudate, căci Domnul ţi-a hărăzit să te împărtăşeşti de 
darurile Duhului Sfânt la racla moaştelor Sfântului Tihon, cel din Zadonsk. 
Pentru aceasta te-ai sârguit a-i urma vieţii acestuia şi a cânta în toate zilele: 
Dumnezeul părinţilor noştri, bine eşti cuvântat. 

Slavă Tatălui şi Fiului şi Sfântului Duh. 


Astăzi şi noi alergăm la racla moaştelor tale, părinte de Dumnezeu fericite. Cu 
trupul ostenit de patimi, ne închinăm icoanei tale şi însetaţi de dorul dumne- 
zeieştii veselii, strigăm: Vino, părinte, odorul şi folositorul nostru, ocroteşte 
evlaviosul tău popor din care ai ieşit, ca să cântăm cu toţii într-un glas: Dumne- 
zeul părinţilor noştri, bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


Nu s-a deosebit de firea Tatălui dumnezeiescul Cuvânt, întrupându-Se din 
Fecioara; că şi pe ea, întru întrupare a păzit-o cu adevărat nemicşorată. Şi cum 
Hristos Cel prea slăvit primeşte mărturia Tatălui. 


Catavasie: Pe tinerii cei binecredincioşi care au intrat în cuptorul cel cu foc, 
suflând duhul cel răcoritor, nevătămaţi i-au păzit şi a dumnezeiescului înger 
pogorâre, deci în văpaie răcoriţi fiind cu mulțumită cântă, prea lăudate Doamne 
al părinţilor şi Dumnezeule bine eşti cuvântat. 


Cântarea a 8-a 


Irmos: În cuptor tinerii lui Israil, ca într-o topitoare, cu podoaba bunei credinţe 
mai curat decât aurul au strălucit, grăind: Binecuvântaţi toate lucrurile Dom- 
nului pe Domnul, lăudaţi-L şi-L prea înălţaţi întru toţi vecii. 


Stih: Sfinte cuvioase părinte Antipa, roagă-te lui Dumnezeu pentru noi. 


Dorind să se bucure, cuvioase părinte, de binecuvântarea ta şi evlavioasele 
femei, ai cerut să ai mormântul în afara schitului în care cu osârdie duhov- 
nicească te-ai nevoit. Pentru aceasta, îndrăznind la bunătăţile tale cele bogate, te 
rugăm: Caută spre noi şi binecuvântează cu racla cinstitelor tale moaşte, ca să 
cântăm neîncetat: Toate lucrurile Domnului pe Domnul lăudaţi-L şi-L prea 
înălţaţi întru toţi veci. 


Stih: Sfinte cuvioase părinte Antipa, roagă-te lui Dumnezeu pentru noi. 


Cântări de mulţumire îţi aduce ţie ţinutul Zeletinului, părinte, simţindu-te pre- 
zent cu duhul cum mijloceşti neîncetat pentru binecredincioşii tăi fii. Vino, 
părintele nostru Antipa, şi înzestrează sfințitele aşezăminte închinate ţie, ca să 
cântăm: Toate lucrurile Domnului, pe Domnul lăudaţi-L şi-L prea înălţaţi întru 
toți vecil. 


Binecuvântăm pe Tatăl, pe Fiul şi pe Sfântul Duh, Domnul. 

Pentru rugăciunile cuviosului Tău, Antipa, Milostive, miluieşte pe robii Tăi şi 
revarsă bucuria cea desăvârşită poporului român care cântă în locaşurile Tale 
cântarea Sfintei Treimi: Toate lucrurile Domnului, pe Domnul, lăudaţi-L şi-L 
prea înălţaţi întru toţi vecii. 


Şi acum şi pururea şi în vecii vecilor. Amin (a Născătoarei de Dumnezeu) 


In cuptor, în chip tainic te-au închipuit pe tine tinerii, mai înainte, Fecioară, şi în 
rug Moise mai înainte te-a însemnat; iar Isaia te-a văzut născând, fără de bărbat, 
Prunc, pe Domnul slavei, pe care ÎI prea înălțăm întru toţi vecii. 


Să lăudăm bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Slobodă adică făptura se cunoaşte şi fii luminii cei întunecaţi mai înainte numai 
domnul întunericului suspină, acum bine să laude cu osârdie pe pricinuitorul cea 
întâi ticăloasă toată moştenirea neamurilor. 


Catavasie: Taină prea mărită a arătat cuptorul Babilonului care a izvorât roua 
ca în repejuni va să primească Iordanul focul cel netrupesc şi să sufere pe 
Ziditorul botezându-se cu trupul pe care îl binecuvântează noroadele şi îl prea 
înalţă întru toţi vecii. 


Cântarea a 9-a 

Irmos: Chipul curatei Naşterii tale l-a arătat rugul cel aprins cu foc, rămânând 
nears. ŞI acum te rugăm să stingi cuptorul ispitelor cel sălbăticit asupra noastră, 
ca neîncetat să te mărim pe tine, de Dumnezeu Născătoare. 

Stih: Sfinte cuvioase părinte Antipa, roagă-te lui Dumnezeu pentru noi. 

In ceata cuvioşilor sălăşluindu-te cu sufletul, părinte, te veseleşti de vederea 
Dumnezeieştii Treimi. Şi îndrăznire având către Dânsa, roagă-te neîncetat să 
ocrotească neamul nostru şi să-l izbăvească din cumplitele nevoi şi din necazuri. 
Stih: Sfinte cuvioase părinte Antipa, roagă-te lui Dumnezeu pentru noi. 

In sfințitele locaşuri moldovene răsună glasul fulor tăi duhovniceşti. Fii stâlp de 
întărire şi reazim de mângâiere celor ce te laudă şi cu credinţă îți cântă: Bucură- 


te, părinte sfinte, îndreptătorul călugărilor şi lauda sihaştrilor. 


Slavă Tatălui şi Fiului şi Sfântului Duh. 

Ce este mai plăcut decât a lăuda pe Dumnezeu, Cel ce este minunat întru sfinţii 
Săi! Veniţi, dar, toţi iubitorii de prăznuire din Dacia străbună să-l lăudăm pe 
cuviosul Antipa - românul. Şi într-un glas să-i cântăm: Bucură-te, sfinte părinte, 
odrasla cea sfântă a Moldovei şi rugător fierbinte al celor ce aleargă la tine cu 
credinţă şi cer ajutorul tău cel grabnic. 


Şi acum şi pururea şi în vecii vecilor. Amin (a Născătoarei de Dumnezeu) 


Stăpânit-a moartea până la Tine, Cel ce ai binevoit a Te naşte ca noi din Maică 
nenuntită, ca să ne mântuieşti pe noi, Fiule al lui Dumnezeu, Cel mai presus de 
fire, şi în ape să ne topeşti din nou cu focul cel dumnezeiesc al botezului. 


Catavasie: Nu se pricepe toată limba a te lăuda după vrednicie, ci se întunecă şi 
mintea mai presus de lume a cânta ţie, de Dumnezeu Născătoare. Însă fiind 
bună, primeşte credinţa, că ştii dragostea noastră cea dumnezeiască; că tu creş- 
tinilor eşti folositoare; pe tine te mărim. 


Luminânda 


Podobie: Arătatu-S-a Mântuitorul, harul şi adevărul, în repejunile Iordanului, şi 
pe cei ce erau întru întuneric şi în umbră dormeau i-a luminat. Pentru că a venit 
şi S-a arătat Lumina cea neapropiată. 


Îndreptându-ţi privirea spre cele înalte, cuvioase, suişuri în inima ta ai pus, de 
Dumnezeu înţelepţite Antipa; şi ajungând în cămările cereşti, te desfătezi acum 
cu cetele cuvioşilor şi dumnezeieştilor părinţi. Nu înceta a te ruga pentru noi, cei 
ce cu dragoste prăznuim sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 
La laude 


Se pun stihirile pe 4, însuşi glasul: 


Veniţi, toate cetele monahilor, în sfințitele locaşuri, pe cuviosul Antipa să-l lău- 
dăm, după vrednicie, şi cu toţii într-un glas să-i strigăm: Vino, cuvioase, în 
pământul părinților tăi şi binecuvântează-ne pe noi, cei ce te cinstim pe tine. 


Veniţi, iubitorilor de isihie, adunându-vă în cete la răscruci de tainice poteci, să- 
| întâmpinăm cu bucurie pe Antipa, lauda isihaştilor români. Cu inimile arzânde 
de dor dumnezeiesc şi mâinile înălțate la rugăciune, să-i cântăm: Bucură-te, 
Părinte, purtătorule de duh dumnezeiesc şi vorbitorule cu îngerii. 

Veniţi, soborul sfințiților slujitori ai altarelor străbune, pe mlădiţa duhov- 
nicească cea mult roditoare a Calapodeştilor, cu cântări şi psalmi să o lăudăm, 
cunună neveştejită împletindu-i. Căci mai mult decât toți, petrecerea în biserica 
sobornicească a iubit, iar acum în ceruri veselindu-se, slăveşte neîncetat pe 
Dumnezeu împreună cu cetele cele fără de trup. Pentru aceasta să-i strigăm: 
Bucură-te, mângâierea şi odihna sufletelor noastre. 


Veniţi, adunarea credincioşilor români de pretutindenea, cei ce aţi urmat cre- 
dinţei dreptmăritoare, pe cuviosul Antipa să-l lăudăm: că acesta, cu adevărat, 
mai presus de om s-a arătat, că trup materialnic având, viaţa celor fără de trup a 
râvnit, învrednicindu-se a vedea, în chip negrăit frumuseţea cea prea luminată a 
Sfintei Treimi. 

Slavă Tatălui şi Fiului şi Sfântului Duh. 

Cuvioase părinte, nu ai dat somn ochilor tăi, nici genelor tale dormitare, până ce 
sufletul şi trupul nu ţi le-ai curățit de patimi şi pe tine însuţi te-ai gătit locaş al 
Duhului. Că venind Hristos împreună cu Tatăl, sălăşluire întru tine au făcut şi 
Treimii celei de-o fiinţă slujitor ai ajuns; propovăduitorule de lucruri mari, An- 
tipa, roagă-te pentru sufletele noastre. 

Și acum şi pururea şi în vecii vecilor. Amin. (a praznicului) 


Doxologie mare, Troparul cuviosului 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Ecteniile şi Otpustul. 
La Sfânta Liturghie 
Fericirile, pe 8 din Cântarea a S-a a praznicului şi a 6-a a cuviosului. 


Prochimen, glasul al 4-lea: Cinstită este înaintea Domnului, moartea cuviosului 
Lui. 


Stih: Ce voi răsplăti Domnului pentru toate câte mi-a dat mie. 


Apostolul: din Epistola întâi către Corinteni (LX, 2-12): "Fraţilor, voi sunteţi 
pecetea apostoliei mele.." 

Evanghelia de la Luca (VII, 37-50): "În vremea aceea, L-a rugat unul dintre 
farisei pe lisus..." 


Chinonicul: Fericit bărbatul care se teme de Domnul... 

Canonul Sfântului cuvios părinte Antipa 


GI 


SF.CUV. ANTIPA 

CAuRPODEȘTI 





Cântarea 1 


Irmos: Dreapta Ta cea purtătoare de biruință, cu dumnezeiască cuviință s-a 
proslăvit întru tărie. Că aceasta, Nemuritorule, ca o puternică a toate pe potriv- 
nici a zdrobit, israilitenilor făcându-le cale nouă prin adânc. 


Stih: Sfinte cuvioase părinte Antipa, roagă-te lui Dumnezeu pentru noi. 


Din părinţi binecredincioşi răsărind ca un crin, părinte Antipa, te-ai împodobit 
cu roua Duhului prin Taina Sfântului Botez. Şi, aprinzându-ţi dorul către cele 
înalte, cu bucurie ai strigat: Doamne, eu vreau să las toate să-mi iau crucea, să-ţi 
urmez Ţic. 


Stih: Sfinte cuvioase părinte Antipa, roagă-te lui Dumnezeu pentru noi. 


Din pruncie te-ai arătat purtător al harului, cuvioase, căci simplu în înfăţişare 
fiind, te-ai făcut celor din jur minunată privelişte când şerpi veninoşi în mâinile 
tale de copil ai purtat. Pentru aceasta, Hristos, încă din fragedă vârstă, te-a 
pregătit să păşeşti peste şerpi, peste scorpii şi peste toată puterea vrăjmaşului, 
nimic vătămându-te, părinte cuvioase Antipa. 


Slavă Tatălui şi Fiului şi Sfântului Duh. 

Cu trupul nemângâiat de cele pământeşti, iar cu duhul sârguindu-te a intra în 
locaşurile cele cereşti, ai părăsit patria şi neamul tău, cuvioase. Cu rugăciunile 
tale cele către Dumnezeu, apără şi miluieşte pe binecredinciosul tău popor, cel 
ce cu dragoste te cheamă pe tine în nevoi şi în necazuri. 


Şi acum şi pururea şi în vecii vecilor. Amin (a Născătoarei de Dumnezeu) 


Cufundând în ape frământătura trupului cea omenească, pe care a luat-o 
Domnul din sângiuirile tale cele fecioreşti, a făcut-o neîmblânzită faţă de tabe- 
rele cele potrivnice. 


Catavasie: Fundul adâncului l-a descoperit şi pe uscat pe ai Săi i-a trecut, întru 
acelaşi acoperind pe potrivnici Domnul, cel tare întru războaie, că S-a prea 
slăvit. 


Cântarea a 3-a 


Irmos: ÎInsuţi, Cel ce singur ştii neputinţa firii omeneşti şi cu milostivire Te-ai 
închipuit întru dânsa, încinge-mă cu putere de sus ca să strig Ție: Sfântă este 
Biserica cea însuflețită a slavei Tale celei preacurate, lubitorule de oameni. 


Stih: Sfinte cuvioase părinte Antipa, roagă-te lui Dumnezeu pentru noi. 


Sfeşnic luminos te-ai arătat cu lucrarea virtuţilor, cuvioase părinte, celor ce cu 
credinţă şi cu evlavie se apropie de tine. Luminează-ne şi pe noi, fiii tăi duhov- 
niceşti, aflați în întunericul acestui veac înşelător, ajutându-ne să împlinim 
dumnezeieştile porunci ca să-L slăvim pururea pe Hristos, Dătătorul bunătăților 
celor veşnice. 


Stih: Sfinte cuvioase părinte Antipa, roagă-te lui Dumnezeu pentru noi. 

Cum să nu fericim, părinte, râvna ta cea dumnezeiască? Căci trup din ţărână 
având, te-ai arătat înger pământesc slujind neîncetat lui Dumnezeu. lar acum, în 
ceata cuvioşilor te veseleşti, slăvind pe Cel ce te-a încununat. 

Slavă Tatălui şi Fiului şi Sfântului Duh. 

Cu smerenia ta cea prea adâncă ai alungat duhurile răutăţii, părintele nostru 
Antipa. Cu podoaba obiceiurilor bune ţi-ai înfrumusețat sufletul tău cel fecio- 
relnic, pentru prea dulcele tău Hristos născut din Fecioară. Pe Acela, cuvioase, 


nu înceta a-L ruga să mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 

Din tine născându-Se, fără de sămânță, Fiul cel mai înainte de veci, Fecioară- 
Maică, a zidit din nou lumea, Domnul omorând cu botezul Său pe şarpele cel 
ascuns în ape şi izbăvind oamenii din stricăciune. 


Catavasie: Domnul, cel ce dă tărie împăraţilor noştrii şi înnalță cornul unşilor 
săi, din Fecioară s-a născut şi vine către botez, pentru aceasta credincioşii să 
strigăm: nu este sfânt ca Domnul Dumnezeul nostru şi nu este drept fără numai 
tu, Doamne. 


Podobie: Porunca cea cu taină luând-o întru cunoştinţă, cel fără de trup, în casa 
lui losif degrab a stătut înainte, zicând celei ce nu ştia de nuntă: Cel ce a plecat 
cu pogorârea cerurile încape, fără schimbare, tot întru tine. Pe care şi văzându-L 
în pântecele Tău, luând chip de rob, mă spăimântez a striga către tine: Bucură- 
te, Mireasă, pururea Fecioară. 


Viaţa pustnicească dorind, fericite, şi grijile pământeşti lepădând, ai părăsit de- 
şertăciunea celor trecătoare şi ca un nou David de la turmele tatălui fiind luat, în 
singurătatea pustiului ai intrat, nevoindu-te bărbăteşte în postiri şi în privegheri. 
Pentru aceasta te-ai făcut pildă înfrumuseţată a sihaştrilor, împodobindu-ţi 
sufletul cu neprihănita curăţie şi cu untdelemnul rugăciunii, şi luminându-ţi 
mintea cu privirea la locaşurile cele dumnezeieşti, acum te bucuri împreună cu 
îngerii înaintea Împăratului făpturii. Pe Acesta roagă-L să izbăvească din nevoi 
şi din primejdii pe cei ce săvârşesc cu credinţă şi cu dragoste sfântă pomenirea 
ta. 


Sedealna, glasul 1: Iubitorul de oameni - Hristos - poruncă nouă ne-a dat tutu- 
ror: „Să vă iubiţi unul pe altul, precum v-am iubit Eu”. Cu adevărat, dumne- 
zeiască iubire ai arătat, cuvioase, pentru toate făpturile, pe care dar al lui 
Dumnezeu l-ai socotit. Dă-ne şi nouă, fiii neamului tău, a ne împărtăşi din 
iubirea ta cea sfântă ca să umblăm cu tărie pe calea cea dreaptă şi să aflăm milă 
şi har în ziua judecății de la Hristos Dumnezeu, cel ce te-a încununat pe tine. 


Slavă Tatălui şi Fiului şi Sfântului Duh. 

Cu duhul nemângâiat de cele pământeşti, cuviosul Antipa românul - a luat 
Crucea şi a urmat lui Hristos. Prin osteneli, lacrimi şi suspinuri neîncetate, s-a 
învrednicit de binecuvântarea Ta, Doamne. Pentru rugăciunile sale, numără-ne 
şi pe noi, în ceata aleşilor tăi. 


Şi acum şi pururea şi în vecii vecilor. Amin (a Născătoarei de Dumnezeu) 


lisus născându-Se din Fecioara Maria şi în lordan botezându-Se de la loan, 
Duhul S-a pogorât peste Dânsul, văzut, în chip de porumbel. Pentru aceasta 

proorocul, împreună cu îngerii, a zis: slavă venirii Tale, Hristoase; slavă împă- 
răției Tale; slavă iconomiei Tale, Unule lubitorule de oameni. 


Cântarea a 4-a 


Irmos: Munte umbrit cu harul cel dumnezeiesc privindu-te Avacum, cu ochii 
cei de departe văzători, a vestit mai înainte pe Sfântul lui Israil, care avea să se 
nască dintru tine spre înnoirea şi mântuirea noastră. 


Stih: Sfinte cuvioase părinte Antipa, roagă-te lui Dumnezeu pentru noi. 


Îmbrăţişând cu dragoste crucea lui Hristos, cuvioase, ai purtat cu osârdie lupta 
împotriva taberelor demonice, făcându-ţi inima rai duhovnicesc. Cu rugăciunile 
tale, ocroteşte pe credinciosul tău popor cel ce cu dragoste, în sfinţite aşe- 
zăminte, te laudă pe tine. 


Stih: Sfinte cuvioase părinte Antipa, roagă-te lui Dumnezeu pentru noi. 


Iubirea curată către Dumnezeu şi către aproapele ai arătat, sfinte cuvioase. Căci 
în toate zilele, cu blândeţe şi uitare de sine i-ai mângâiat pe toţi, cei ce cu 
osârdie te căutau pe tine. lar acum, veselindu-te în ceruri, nu-i uita pe smeriţii 
tăi fii de pe plaiurile obârşiei tale. 


Slavă Tatălui şi Fiului şi Sfântului Duh. 


Din dumnezeieştile Scripturi te-ai adăpat, părinte Antipa, şi laudă lui Dumnezeu 
în dulce grai românesc cu dragoste osârdnică i-ai adus. Rugămu-ne cu umilinţă 
şi cântăm în sfinţitele biserici înălțate în cinstea numelui tău: Bucură-te, Sfinte 
Antipa, părintele nostru. 


Şi acum şi pururea şi în vecii vecilor. Amin (a Născătoarei de Dumnezeu) 
Cuvântul, ca un Dumnezeu, fiind nevăzut, luând din Fecioara fire omenească, 
Se face văzut şi Se curăţă în lordan, Cel străin de păcat, ca să curețe de greşeli 
pe cel căzut. 

Catavasie: Auzitu-s-a, Doamne, glasul Tău carele a zis, glasul celuia ce strigă 
în pustie când ai tunat peste ape multe, mărturisind fiului Tău, cu totul fiind de 


față, iar Duhul a strigat: Tu eşti Hristos, înţelepciunea şi puterea lui Dumnezeu. 


Cântarea a 5-a 


XA A AAA AAA AAA AxX 


Xp Xp e Xe Xe e e eee eee eee 


KA AAA AAA AAA AAA A AAA AAA 


Xp Xp e Xe Xe e e eee 


Irmos: Cel ce ai luminat cu luminarea venirii Tale, Hristoase, şi ai strălucit cu 
Crucea Ta marginile lumii, luminează cu lumina cunoştinței dumnezeirii Tale 
inimile celor ce Te laudă cu dreaptă credinţă. 


Stih: Sfinte cuvioase părinte Antipa, roagă-te lui Dumnezeu pentru noi. 


Dragostea de Dumnezeu şi înstrăinarea de cele pământeşti le-ai câştigat, 
cuvioase, şi ai păzit cu sfinţenie sfaturile evanghelice. Pentru aceasta, locuitor al 
cetăţii cereşti te-ai făcut, vrednicule de laudă, părinte Antipa. Îndrăznire având 
către Dumnezeu, roagă-te să dobândim şi noi creştineasca dragoste ca să smul- 
gem printr-însa neghinele răutăților. 


Stih: Sfinte cuvioase părinte Antipa, roagă-te lui Dumnezeu pentru noi. 

Cu mulțimea lacrimilor tale ai curăţit întru tine dumnezeiescul chip, părinte. lar 
demonii ce te-au necăjit pe tine multă vreme, au fost alungaţi cu biciul sfintelor 
tale rugăciuni. Fii mijlocitor nouă către Stăpânul să ne izbăvească de cursele 
vrăjmaşului celui viclean. 

Slavă Tatălui şi Fiului şi Sfântului Duh. 

Izbăvitu-te-ai de patimile trupului, cuvioase, prin truda nevoinţelor tale. Iar în 
obştea Valaam ai petrecut duhovniceşte în virtuţi, aducând jertfă de laudă 
Mirelui Hristos, cel ce te-a ales pe tine. 


Şi acum şi pururea şi în vecii vecilor. Amin (a Născătoarei de Dumnezeu) 


Elisei a îndulcit amărăciunea apelor cu sare; iar Fiul tău şi Dumnezeu, bote- 
zându-Se în ape, a ridicat amărăciunea şi durerea păcatului. 


Catavasie: Iisus, începătorul vieţii vine să dezlege osânda lui Adam celui întâi 
zidit şi curăţire, ca unui Dumnezeu netrebuindu-i pe cel căzut, curăţeşte în 
lordan întru care pierzând vrajba a dăruit pacea care covârşeşte toată mintea. 
Cântarea a 6-a 

Irmos: Inconjuratu-ne-a pe noi adâncul cel mai de jos şi nu este izbăvitor; 
socotiți am fost ca nişte oi de junghiere. Mântuieşte pe poporul Tău, Dumnezeul 


nostru, că Tu eşti celor neputincioşi tărie şi îndreptare. 


Stih: Sfinte cuvioase părinte Antipa, roagă-te lui Dumnezeu pentru noi. 

În trupul tău firav, părinte, ai împletit din dragoste adâncă, postul îndelungat şi 
rugăciunea curată ca lucrări ale sufletului. Ca şi fericitul Pavel apostolul ai 
învăţat pe ucenicii tăi: „în orice şi în toate m-am învăţat să fiu şi sătul şi 
flămând; şi în belşug, şi în lipsă”, minunate părinte Antipa. 


Stih: Sfinte cuvioase părinte Antipa, roagă-te lui Dumnezeu pentru noi. 


Oare, nu ţi-au venit gânduri de a face rău cuiva, părinte, te-a întrebat ucenicul 
iubit? „Niciodată nu pot veni astfel de gânduri părintelui iubitor de fii, dar cu 
atât mai mult, nu pot veni părintelui duhovnicesc”, ai răspuns, părinte. Din 
iubirea ta cea curată şi sfântă revarsă picături de rouă duhovnicească celor 
încercaţi cu multe feluri de ispite. 


Slavă Tatălui şi Fiului şi Sfântului Duh. 


„Viaţa monahului e în biserică; iar lucrarea lui e pravila monahală” ai spus celor 
ce erau în neorânduială. Învaţă-ne să stăruim în rugăciune şi-n împlinirea 
poruncilor ca să scăpăm de vătămarea ispitelor. Ajută-ne în ostenelile noastre 
cele duhovniceşti şi roagă-te să se mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Spăimântatu-s-au cetele îngerilor, văzând pe Cel nevăzut, născut din Fecioară 
cu trup şi cufundat în râu spre a Se boteza; pe Cel ce este slăvit de cei fără de 
trup. 


Catavasie: Glasul Cuvântului sfeşnicul luminii, luceafărul mergătorul înainte al 
Soarelui, în pustie pocăiţi-vă strigă tuturor noroadelor şi mai înainte vă curățiţi 
că iată de faţă stă Hristos izbăvind lumea din stricăciune. 


Condacul, glasul al 4-lea: 


Podobie: Arătatu-Te-ai astăzi lumii şi lumina Ta, Doamne, s-a însemnat peste 
noi, care cu cunoştinţă Te lăudăm. Venit-ai şi Te-ai arătat, Lumina cea neapro- 
piată. 


Din frământătura ostenelilor înmuiate cu lacrimile milostivirii tale, ai dospit ru- 
găciunea cea mult roditoare, părintele nostru Antipa. Adu-ţi aminte şi de neamul 
nostru din care ai odrăslit, prea fericite, şi ocroteşte patria ta cu mijlocirile tale 
către Dumnezeu ca să-ţi cântăm ţie: Bucură-te, odraslă a Moldovei, iubitorule 
de pustnicie. 


Icos 

La chemarea dumnezeiască, bucurându-te cu duhul, ai fugit de deşărtăciunile 
lumii, primind jugul cel uşor al lui Hristos. Pentru aceasta, cetele monahilor îţi 
cântă ţie cu evlavie în sfințitele locaşuri: 

Bucură-te, mlădiţa cea bogată din Calapodeşti; 

Bucură-te, fiule ales al ținutului Zeletin; 

Bucură-te, ostenitorul schitului românesc din Athon; 

Bucură-te, al monahilor înstrăinaţi de ţară, dulce mângâiere; 

Bucură-te chip al blândeţii; 

Bucură-te, adânc de smerenie; 

Bucură-te, necurmată rugăciune pentru neamul tău; 

Bucură-te, iubitorule de isihie; 

Bucură-te, vorbitorule cu Dumnezeu; 

Bucură-te, lauda Valaamului; bucură-te, şi a noastră dulce alinare în viforul 
ispitelor; 

Bucură-te, sfinte al neamului românesc; 

Bucură-te, părinte Antipa, iubitorule de pustnicie. 


Cântarea a 7-a 


Irmos: Cuptor duhovnicesc te înțelegem noi credincioşii, Născătoare de 
Dumnezeu, că precum Cel Preaînalt a izbăvit pe cei trei tineri, aşa şi pe mine, 
omul, în pântecele tău m-a înnoit, Dumnezeul părinților, Cel lăudat şi prea 
slăvit. 


Stih: Sfinte cuvioase părinte Antipa, roagă-te lui Dumnezeu pentru noi. 


Cuvioase părinte Antipa, te-ai învrednicit a te atinge de moaştele vlădicăi 
Teodosie mucenicul, încredinţându-ne şi pe noi de sfinţenia lor. Şi primind 
îngerescul chip cu numele de Alimpie, ai cântat cu râvnă: Dumnezeul părinților 
noştri, bine eşti cuvântat. 


Stih: Sfinte cuvioase părinte Antipa, roagă-te lui Dumnezeu pentru noi. 


Bucură-te, părinte prea lăudate, căci Domnul ţi-a hărăzit să te împărtăşeşti de 
darurile Duhului Sfânt la racla moaştelor Sfântului Tihon, cel din Zadonsk. 
Pentru aceasta te-ai sârguit a-i urma vieţii acestuia şi a cânta în toate zilele: 
Dumnezeul părinţilor noştri, bine eşti cuvântat. 


Slavă Tatălui şi Fiului şi Sfântului Duh. 
Astăzi şi noi alergăm la racla moaştelor tale, părinte de Dumnezeu fericite. Cu 


trupul ostenit de patimi, ne închinăm icoanei tale şi însetați de dorul 
dumnezeieştii veseli, strigăm: Vino, părinte, odorul şi folositorul nostru, ocro- 

teşte evlaviosul tău popor din care ai ieşit, ca să cântăm cu toţii într-un glas: 
Dumnezeul părinţilor noştri, bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


Nu s-a deosebit de firea Tatălui dumnezeiescul Cuvânt, întrupându-Se din 
Fecioara; că şi pe ea, întru întrupare a păzit-o cu adevărat nemicşorată. Şi cum 
Hristos cel prea slăvit primeşte mărturia Tatălui. 


Catavasie: Pe tinerii cei binecredincioşi care au intrat în cuptorul cel cu foc, 
sunând duhul cel răcoritor, nevătămați i-au păzit şi a dumnezeiescului înger 
pogorâre, deci în văpaie răcoriţi fiind cu mulțumită cântă, prea lăudate Doamne 
al părinţilor şi Dumnezeule bine eşti cuvântat. 


Cântarea a 8-a 


Irmos: În cuptor tinerii lui Israil, ca într-o topitoare, cu podoaba bunei credinţe 
mai curat decât aurul au strălucit, grăind: Binecuvântaţi toate lucrurile Domnu- 
lui pe Domnul, lăudaţi-L şi-L prea înălţaţi întru toți vecii. 


Stih: Sfinte cuvioase părinte Antipa, roagă-te lui Dumnezeu pentru noi. 


Dorind să se bucure, cuvioase părinte, de binecuvântarea ta şi evlavioasele 
femei, ai cerut să ai mormântul în afara schitului în care cu osârdie duhov- 
nicească te-ai nevoit. Pentru aceasta, îndrăznind la bunătăţile tale cele bogate, te 
rugăm: Caută spre noi şi binecuvântează cu racla cinstitelor tale moaşte, ca să 
cântăm neîncetat: Toate lucrurile Domnului pe Domnul lăudaţi-L şi-L prea înăl- 
țaţi întru toţi vecii. 


Stih: Sfinte cuvioase părinte Antipa, roagă-te lui Dumnezeu pentru noi. 


Cântări de mulţumire îți aduce ţie ţinutul Zeletinului, părinte, simţindu-te pre- 
zent cu duhul cum mijloceşti neîncetat pentru binecredincioşii tăi fii. Vino, 
părintele nostru Antipa, şi înzestrează sfințitele aşezăminte închinate ție, ca să 
cântăm: Toate lucrurile Domnului, pe Domnul lăudaţi-L şi-L prea înălţaţi întru 
toți vecii. 


Binecuvântăm pe Tatăl, pe Fiul şi pe Sfântul Duh, Domnul. 


Pentru rugăciunile cuviosului Tău, Antipa, Milostive, miluieşte pe robii Tăi şi 
revarsă bucuria cea desăvârşită poporului român care cântă în locaşurile Tale 
cântarea Sfintei Treimi: Toate lucrurile Domnului, pe Domnul, lăudaţi-L şi-L 
prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 


In cuptor, în chip tainic te-au închipuit pe tine tinerii, mai înainte, Fecioară, şi în 
rug Moise mai înainte te-a însemnat; iar Isaia te-a văzut născând, fără de bărbat, 
Prunc, pe Domnul slavei, pe care ÎI prea înălțăm întru toţi vecii. 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Slobodă adică făptura se cunoaşte şi fii luminii cei întunecaţi mai înainte numai 
domnul întunericului suspină, acum bine să laude cu osârdie pe pricinuitorul cea 
întâi ticăloasă toată moştenirea neamurilor. 


Catavasie: Taină prea mărită a arătat cuptorul Babilonului care a izvorât roua 
ca în repejuni va să primească Iordanul focul cel netrupesc şi să sufere pe 
Ziditorul botezându-se cu trupul pe care îl binecuvântează noroadele şi îl prea 
înalţă întru toţi vecii. 


Cântarea a 9-a 


Irmos: Chipul curatei Naşterii tale l-a arătat rugul cel aprins cu foc, rămânând 
nears. ŞI acum te rugăm să stingi cuptorul ispitelor cel sălbăticit asupra noastră, 
ca neîncetat să te mărim pe tine, de Dumnezeu Născătoare. 


Stih: Sfinte cuvioase părinte Antipa, roagă-te lui Dumnezeu pentru noi. 


In ceata cuvioşilor sălăşluindu-te cu sufletul, părinte, te veseleşti de vederea 
Dumnezeieştii Treimi. Şi îndrăznire având către Dânsa, roagă-te neîncetat să 
ocrotească neamul nostru şi să-l izbăvească din cumplitele nevoi şi din necazuri. 


Stih: Sfinte cuvioase părinte Antipa, roagă-te lui Dumnezeu pentru noi. 


În sfinţitele locaşuri moldovene răsună glasul fiilor tăi duhovniceşti. Fii stâlp de 
întărire şi reazim de mângâiere celor ce te laudă şi cu credinţă îți cântă: Bucură- 
te, părinte sfinte, îndreptătorul călugărilor şi lauda sihaştrilor. 


Slavă Tatălui şi Fiului şi Sfântului Duh. 


Ce este mai plăcut decât a lăuda pe Dumnezeu, Cel ce este minunat întru sfinţii 
Săi! Veniţi, dar, toţi iubitorii de prăznuire din Dacia străbună să-l lăudăm pe 
cuviosul Antipa - românul. Şi într-un glas să-i cântăm: Bucură-te, Sfinte părinte, 
odrasla cea sfântă a Moldovei şi rugător fierbinte al celor ce aleargă la tine cu 
credinţă şi cer ajutorul tău cel grabnic. 

Şi acum şi pururea şi în vecii vecilor. Amin (a Născătoarei de Dumnezeu) 


Stăpânit-a moartea până la Tine, Cel ce ai binevoit a Te naşte ca noi din Maică 
nenuntită, ca să ne mântuieşti pe noi, Fiule al lui Dumnezeu, cel mai presus de 
fire, şi în ape să ne topeşti din nou cu focul cel dumnezeiesc al botezului. 


Catavasie: Nu se pricepe toată limba a te lăuda după vrednicie, ci se întunecă şi 
mintea mai presus de lume a cânta ţie, de Dumnezeu Născătoare. Însă fiind bu- 
nă, primeşte credinţa, că ştii dragostea noastră cea dumnezeiască; că tu creş- 
tinilor eşti folositoare; pe tine te mărim. 

Acatistul Sfântului Antipa de la Calapodeşti 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Xp Xe e e eee eee 
Xp Xp e Xe Xe e e eee eee eee 


XA AAA AA AAA AAA Ax 


AAA AA AAA AAA AAA AAA 


Xe e e e e IP e e e IP e e 2 IP e e 3 PP IP e e IP e Pe ete 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amim 


Condacul 1 

Ca pe o vistierie a nevoinţelor sihăstreşti, te lăudăm pe tine, cuvioase părinte 
Antipa; ca cel ce te-ai învrednicit, prin harul lui Dumnezeu, a dobândi împli- 
nirea virtuţilor şi lucrarea rugăciunii celei curate, înstrăinându-te de patria şi 
neamul tău. Pentru aceasta, într-un glas, cu bucurie îţi cântăm: Bucură-te, pă- 
rinte Antipa, iubitorule de pustnicie! 


Icos 1 

Din pruncie ai fost ales să fu sălaş al Duhului Sfânt, care te-a întărit pururea în 
lucrarea faptelor bune şi în râvna către viaţa cea pustnicească, plăcută lui 
Dumnezeu. Pentru aceasta, noi, cei ce săvârşim cu dragoste sfântă pomenirea ta, 
îți cântăm unele ca acestea: 

Bucură-te, cuvioase zămislit în rugăciune; 

Bucură-te, că a ta mamă te-a născut fără suspine; 

Bucură-te, floare rară, pe plaiuri moldoveneşti; 

Bucură-te, că ieşit-ai din satul Calapodeşti; 

Bucură-te, mângâiere pentru bunii tăi părinţi; 

Bucură-te, că pruncia ţi-a fost cale către sfinţi; 

Bucură-te, că Alexandru la botez ai fost numit; 

Bucură-te, copil ager, luminat de Duhul Sfânt; 

Bucură-te, cel ce Domnul ţi-a pus sufletu-n lumină; 

Bucură-te, că de duhul, toată inima ţi-e plină; 

Bucură-te, pustnic mare al întinselor cuprinderi; 

Bucură-te, făclierul sfinţitoarelor deprinderi; 

Bucură-te, părinte Antipa, iubitorule de pustnicie! 


Condacul al 2-lea 

Auzind cuvintele psalmistului care zice: „Arată-mi, Doamne, calea pe care tre- 
buie să merg, că la Tine am ridicat sufletul meu”, ai plecat la Mănăstirea 
Neamţ, unde voiai să-ţi închini viaţa, slujind lui Hristos; dar aici, după ce te-ai 
rugat la icoana Maicii Domnului, ai fost povăţuit să te îndrepţi către Mănăstirea 
Brazi din ţinutul Vrancei, ceea ce ai şi făcut, mulţumind şi cântând lui Dumne- 
zeu: Aliluia! 

Icosul al 2-lea 

Cu bucurie şi râvnă mare ai început, sfinte părinte, viaţa călugărească în Mănă- 
stirea Brazi, unde ai căutat neîncetat să urmezi pravila Bisericii şi să te îndu- 
hovniceşti din viaţa părinţilor îmbunătăţiți. Pentru aceasta, primeşte de la noi 
cântarea aceasta: 

Bucură-te, că de tânăr ai plecat spre nevoinţă; 

Bucură-te, că te mângâi din iubire şi credinţă; 

Bucură-te, că la Brazi ai intrat în mănăstire; 

Bucură-te, că Fecioara ţi-a fost ţie ocrotire; 

Bucură-te, că dorit-ai sfânta viaţă îngerească; 

Bucură-te, că-ntru tine Domnul a vrut să locuiască; 

Bucură-te, că virtutea ai avut-o ca arvună; 

Bucură-te, că vrăjmaşii n-au putut să te răpună; 

Bucură-te, că în suflet ai purtat pe Duhul Sfânt; 

Bucură-te, cel ce cerul l-ai coborât pe pământ; 

Bucură-te, că viaţa nu ţi-a fost decât o cruce; 

Bucură-te şi primeşte lauda ce ţi-o aducem; 

Bucură-te, părinte Antipa, iubitorule de pustnicie! 


Condacul al 3-lea 

După ani îndelungaţi petrecuţi în smerenie şi pocăință în obştea Mănăstirii 
Brazi, ai primit sfatul îmbunătăţitului părinte Dimitrie ca să pleci în Muntele 
Sfânt al Athonului. lar acesta, dăruindu-ţi binecuvântare, ai plecat să te nevo- 
ieşti în liniştea muntelui sfânt, cântând neîncetat: Aliluia! 


Icosul al 3-lea 

Puterea Celui Preaînalt pogorându-se peste tine, părinte Antipa, ai împlinit cu 
osârdie poruncile Evangheliei lui Hristos, încât numele tău s-a făcut cunoscut 
între părinții Athonului, pentru care lucru îţi cântăm unele ca acestea: 

Bucură-te, bun părinte, plin de har dumnezeiesc; 

Bucură-te, că în suflet razele iubirii-ţi cresc; 

Bucură-te, pustnic vrednic şi înger înaripat; 

Bucură-te, că viaţa ţi-ai ferit-o de păcat; 

Bucură-te, floare rară udată de Duhul Sfânt; 

Bucură-te, că avut-ai viaţă sfântă pe pământ; 

Bucură-te, piatră aleasă şi frumosul giuvaer; 

Bucură-te, că din lacrimi ţi-ai gătit cunună-n cer; 

Bucură-te, trandafirul cu petalele-n lumină; 

Bucură-te, că virtutea îmbrăcat-ai ca o haină; 

Bucură-te, că pustia ţi-a fost rai duhovnicesc; 

Bucură-te, că înjuru-ţi flori mirositoare cresc; 

Bucură-te, părinte Antipa, iubitorule de pustnicie! 

Condacul al 4-lea 

Văzându-te pe tine vrăjmaşul, de Dumnezeu purtătorule, părinte, sporind în via- 
ţa cea duhovnicească, îți pregătea mulţime de ispite ca să te piardă; însă, după 
puţin timp, s-a ruşinat de statornicia ta în lucrarea virtuţilor, căci cântai lui 
Dumnezeu neîncetat: Aliluia! 


Icosul al 4-lea 

Având permanent conştiinţa prezenţei lui Dumnezeu în fiinţa ta, părinte Antipa, 
nu ţi-ai lipit inima de trecătoarele desfătări ale vieții acesteia, făcându-te pildă 
bună celor ce vor să se mântuiască; pentru aceasta îţi aducem aceste laude: 
Bucură-te, că fiinţa ţi-o pătrunzi cu nepătrunsul; 

Bucură-te, cel ce ruga ţi-ai împletit-o cu plânsul; 

Bucură-te, pustnic mare cu desăvârşită minte; 

Bucură-te, că împlinit-ai toate poruncile sfinte; 

Bucură-te, pildă bună şi profet între profeţi; 

Bucură-te, îndreptătorul tinerilor înţelepţi; 

Bucură-te, că în noapte umpli cerul de cântare; 

Bucură-te, viers de taină pe lăuntrică suflare; 

Bucură-te, cel ce viaţa ţi-a fost Sfântă Liturghie; 

Bucură-te, geană închisă peste-a văzului trezvie; 

Bucură-te, auroră cu raze strălucitoare; 

Bucură-te, că în Athos ai luminat ca un soare; 

Bucură-te, părinte Antipa, iubitorule de pustnicie! 


Condacul al 5-lea 

Precum cerbul care caută să se adape din izvoarele cele limpezi ale munților, 
aşa şi sufletul tău dorea să se adape din izvoarele cele nesecate ale harului întru 
linişte. Pentru aceea, te-ai depărtat în pustie pentru a petrece împreună cu îngerii 
şi a cânta neîncetat lui Dumnezeu: Aliluia! 


Icosul al 5-lea 

După o vreme ai fost nevoit să părăseşti sălaşele Athosului, părinte, călătorind 
până în părțile Novgorodului, unde ai şi rămas până la sfârşitul vieţii tale pă- 
mânteşti. Întâmpinând şi acolo ispite şi greutăţi, nu te-ai despărțit de dragostea 
Stăpânului Hristos, pentru care îți aducem această pioasă cântare: 

Bucură-te, că fiinţa ţi-a fost plină de Treime; 

Bucură-te, că răbdarea te-a suit la înălțime; 

Bucură-te, că pe diavol de ruşine l-ai umplut; 

Bucură-te, că de-acesta toată viaţa ai fugit; 

Bucură-te, minte plină de smerită cugetare; 

Bucură-te, că psalmii ţi-au fost pururea cântare; 

Bucură-te, ochi lăuntric văzător prin orice gând; 

Bucură-te, cel ce harul ţi-l împropriezi plângând; 

Bucură-te, fericite, tu, prea scump al nostru rod; 
Bucură-te, că viaţa ţi-ai dus-o în Novgorod; 
Bucură-te, mândră floare a grădinii româneşti; 
Bucură-te, că te-aşteaptă plaiurile strămoşeşti; 
Bucură-te, părinte Antipa, iubitorule de pustnicie! 


Condacul al 6-lea 

De puterea Duhului Sfânt umbrit fiind, sfinte, cu îndrăzneală te-ai ridicat îm- 
potriva începătoriilor şi stăpânitorilor răutăților celor din lume; şi, izgonind 
vicleşugurile lor, toate faptele tale cele bune le-ai săvârşit cântând Atotputer- 
nicului Dumnezeu: Aliluia! 


Icosul al 6-lea 

Voind Preabunul Dumnezeu să arate lumii că nu în zadar se ostenesc toţi cei ce 
împlinesc voia Lui, a împodobit, aici pe pământ, pe cuviosul Antipa cu smerita 
cugetare şi darul înainte-vederii, ca să se prea mărească numele Lui între prie- 
tenii Săi, iar nouă tărie să zicem: 

Bucură-te, cel ce-n tine chipul Lui s-a împlinit; 

Bucură-te, că Acela pe tine te-a prea mărit; 

Bucură-te, cel ce-n dar primeşti şi dărui; 

Bucură-te, c-ai dat totul tuturor şi fiecărui; 

Bucură-te, rugăciune răsucită pe mătănii; 

Bucură-te, văzătorul de dumnezeieşti vedenii; 

Bucură-te, cel ce-n taină glasul Domnului asculţi; 

Bucură-te, că viaţa ţi-a fost plină de virtuţi; 

Bucură-te, fântâna cea cu apă cristalină; 

Bucură-te, focul sacru din a Duhului lumină; 

Bucură-te, cel ce trupul cu rugăciune îl saturi; 

Bucură-te, că Scriptura ţi-a fost pravilă şi sfaturi; 

Bucură-te, părinte Antipa, iubitorule de pustnicie! 


Condacul al 7-lea 

Nici frigul, nici aspra vieţuire, nici primejdiile ținutului auster al Novgorodului 
înghețat nu te-au despărțit de dragostea lui Hristos, care ţi-a încălzit sufletul prin 
energia Duhului Sfânt, Preasfânta Treime te-a păzit în viața aceasta, ca să folo- 
seşti multora şi să înveţi pe toţi a cânta: Aliluia! 


Icosul al 7-lea 

Dumnezeu Cel negrăit şi necuprins de gând şi de cuvânt, nevăzut, neajuns, 
pururea fiind şi Acelaşi fiind, Cel care a iubit lumea atât de mult, încât pe Unul 
Născut Fiul Său L-a dat, ca lumea viaţă să aibă şi s-o aibă din belşug, te-a ales 
pe tine, părinte Antipa, să-l slujeşti cu bună-cuviinţă. Drept aceea, numele tău, 

sfinte, a rămas în memoria celor ce ţi-au urmărit viaţa ta îmbunătățită, dar şi no- 
uă, celor ce-ţi cântăm: 

Bucură-te, cuvioase şi dascăl al rugăciunii; 
Bucură-te, paravanul vânturilor şi furtunii; 
Bucură-te, fericite, uns cu mir dumnezeiesc; 
Bucură-te, floare rară cu miros duhovnicesc; 
Bucură-te, că prin tine am primit pace cerească; 
Bucură-te, călăuză către viaţa îngerească; 
Bucură-te, că departe ţi-ai întins apostolia; 
Bucură-te, că şi-acolo n-ai uitat de România; 
Bucură-te, că icoană fi-vei românilor, veşnic; 
Bucură-te, frumuseţe şi străjerul lor puternic; 
Bucură-te, că-n Moldova toată lumea te iubim; 
Bucură-te, că acasă mănăstiri îţi construim; 
Bucură-te, părinte Antipa, iubitorule de pustnicie! 


Condacul al 8-lea 

Voind Hristos să arate lumii că nu în zadar se ostenesc cei ce fac voia Lui aici, 
pe pământ, ci mare plată se găteşte lor întru Împărăţia Cerurilor, a prea mărit pe 
alesul Său, Antipa, la săvârşirea din viaţa aceasta cu aşezarea în ceata prietenilor 
Lui, cu care împreună cântă lui Dumnezeu: Aliluia! 


Icosul al 8-lea 

Credinţa cea dreaptă păzind, calea săvârşind încărcat de fapte bune, când Bunul 
Dumnezeu a voit te-a chemat pe tine, părinte Antipa, de la cele vremelnice la 
cele nepieritoare, primind cununa cea neveştejită a slavei Lui. Pentru aceasta, îți 
aducem aceste laude: 

Bucură-te, cel ce-n pace lumea o ai părăsit; 

Bucură-te, că în ceruri Hristos-Domnul te-a primit; 

Bucură-te, că te bucuri, încetând a tale plângeri; 

Bucură-te, împreună cu soboarele de îngeri; 

Bucură-te, nume paşnic şi frumos, cu chip de avvă; 

Bucură-te urcând trepte, fericit, din slavă în slavă; 

Bucură-te, că intrat-ai în timpul lui Dumnezeu; 

Bucură-te, că de haru-l te-ndulceşte mereu, mereu; 

Bucură-te, că stai veşnic între cetele de sfinţi; 

Bucură-te, că şi nouă multă milă ne trimiţi; 

Bucură-te, că în ceruri te avem mijlocitor; 

Bucură-te, că la Domnul ne eşti pururi rugător; 

Bucură-te, părinte Antipa, iubitorule de pustnicie! 


Condacul al 9-lea 

Trupul tău plin de mireasma ostenelilor a fost îngropat în Mănăstirea Valaam, 
alături de ale acelor cuvioşi părinţi nevoitori, iar sufletul tău sălăşluieşte pururea 
în locaşurile cereşti, slăvind neîncetat pe Dumnezeu, cântând: Aliluia! 


Icosul al 9-lea 

Nu după multă vreme trupul tău s-a dovedit a fi sălaş al Duhului Sfânt, părinte 
Antipa. De aceea, cu evlavie sfintele tale oseminte au fost scoase şi puse cu cin- 
ste, ca o comoară de mult preţ, spre închinare credincioşilor. lar vestea prea 
măririi tale de către Dumnezeu s-a răspândit în toată lumea ortodoxă, dar mai 
curând în patria şi neamul tău din care ai plecat. Pentru aceasta îţi cântăm: 
Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, că de-a pururi vezi faţa Sfintei Treimi; 

Bucură-te, că în juru-ţi cresc mulțime de lumini; 

Bucură-te, trup de slavă inundat de Duhul Sfânt; 

Bucură-te, că pământul nu te-a socotit pământ; 

Bucură-te, podoabă scumpă care cerul împodobeşti; 

Bucură-te, cămară-n care pururi cu Hristos vorbeşti; 

Bucură-te, chip de înger, în văzduhul necuprins; 

Bucură-te, rază sfântă, lumină şi foc nestins; 

Bucură-te, că din slavă har pogoară să ne-adape; 

Bucură-te, îndepărtare care, totuşi, eşti aproape; 

Bucură-te, părinte Antipa, iubitorule de pustnicie! 


Condacul al 10-lea 

În ceata aleşilor Tăi ai aşezat pe cuviosul Antipa, cel mult nevoitor. Căci acesta 
a ştiut pe pământ să prea mărească numele Tău, iar în ceruri Te laudă neîncetat 
împreună cu îngerii, cântând: Aliluia! 


Icosul al 10-lea 

Ca un zid tare împotriva ispitelor eşti pentru noi, Sfinte cuvioase părinte Antipa; 
roagă-te lui Hristos Dumnezeu pentru neamul românesc, ca întru bucuria inimii 
să-ţi cântăm: 

Bucură-te, stea cerească în lumina negrăită; 

Bucură-te, că în ceruri voia ţi-a fost împlinită; 

Bucură-te, ştiutorul neştiutelor mistere; 

Bucură-te, dătătorul de ştiinţă şi putere; 

Bucură-te, trandafirul înflorit pe veşnicie; 

Bucură-te, sfeşnic sacru care-n alte zări învie; 

Bucură-te, că stai veşnic între cetele mărite; 

Bucură-te, că prin tine, Hristos milă ne trimite; 

Bucură-te, lecuirea bolilor nevindecate; 

Bucură-te, dătătorul de puteri şi sănătate; 

Bucură-te, hrănitorul cel cu pâinea mântuirii; 
Bucură-te, purtătorul de balsamul lecuirii; 
Bucură-te, părinte Antipa, iubitorule de pustnicie! 


Condacul al 11-lea 

Făclie purtătoare de lumină te avem pe tine, părinte Antipa, că luminezi toată 
Biserica Ortodoxă, de la o margine la alta, izvorând bună mireasmă şi revărsând 
tămăduiri celor ce cinstesc cu dragoste şi se închină sfintelor tale moaşte. Pentru 
aceasta, lui Dumnezeu, Cel în Treime lăudat, Îi cântăm împreună cu tine: Ali- 
luia! 


Icosul al 11-lea 

Lăudăm nevoinţele tale, cuvioase părinte, cinstim sfintele tale moaşte, prea 
mărim răbdarea ta pentru Hristos, cântăm cu bucurie încununarea ta în ceruri şi 
te rugăm, cu osârdie, să ne ajuţi pe noi în vremea ispitelor şi necazurilor, care ne 
împresoară, ca să-ţi cântăm: 

Bucură-te, că în lume te-a umbrit cereasca rază; 

Bucură-te, că prin tine creştinii se luminează; 

Bucură-te, biruinţă, în a lumii osteneală; 

Bucură-te, îndrăznire, în a noastră îndoială; 

Bucură-te, vindecare bolilor nevindecate; 

Bucură-te, că eşti baie spălătoare de păcate; 

Bucură-te, cort de aur şi ancoră a nădejdii; 

Bucură-te, apărare celor ce sunt în primejdii; 

Bucură-te, mângâierea celor slabi de suferinţă; 

Bucură-te, alinare celor ce vin cu credinţă; 

Bucură-te, scară tare şi putere nevăzută; 

Bucură-te, izbăvirea celor ce cad în ispită; 

Bucură-te, părinte Antipa, iubitorule de pustnicie! 


Condacul al 12-lea 

Dăruieşte, părinte, şi nouă din darurile cu care te-a înzestrat Dumnezeu, ca să 
putem birui uneltirile vrăjmaşilor, să mergem pe calea Adevărului şi a dreptăţii, 
ca împreună cu tine să cântăm lui Dumnezeu: Aliluia! 


Icosul al 12-lea 

Cel ce vezi pururea faţa Treimii Celei de o fiinţă şi nedespărțită, Sfinte cuvioase 
părinte Antipa, primeşte lauda şi cântarea noastră: 

Bucură-te, păzitor al sihaştrilor din munţi; 

Bucură-te, zid de pace şi alesul între sfinţi; 

Bucură-te, uşurinţă în a noastre mari necazuri; 

Bucură-te, biruinţă şi ajutor în negre ceasuri; 

Bucură-te, săturarea celor care îţi cer hrană; 

Bucură-te, încălzirea celor goi, fără de haină; 
Bucură-te, cale bună şi podoaba fecioriei; 
Bucură-te, crin de aur şi sadul cuvioşiei,; 

Bucură-te, scutul tare şi sabia nedreptăţii; 
Bucură-te, purtătorul de lumină a libertăţii; 
Bucură-te, far de taină celor ce se pocăiesc; 
Bucură-te, ajutorul celor ce se mântuiesc; 
Bucură-te, părinte Antipa, iubitorule de pustnicie! 


Condacul al 13-lea (de trei ori) 

O, prea minunate părinte Antipa, omul rugăciunii şi podoaba cuvioşilor, cel ce 
ai câştigat moştenirea veşnicelor bunătăţi, primeşte această cântare de laudă şi, 
prin rugăciunile tale către Dumnezeu, cere nouă iertare păcatelor şi izbăvire de 
chinurile veşnice, ca împreună cu tine să cântăm lui Dumnezeu: Aliluia! 


Apoi: 


Icos 1 

Din pruncie ai fost ales să fu sălaş al Duhului Sfânt, care te-a întărit pururea în 
lucrarea faptelor bune şi în râvna către viaţa cea pustnicească, plăcută lui Dum- 
nezeu. Pentru aceasta, noi, cei ce săvârşim cu dragoste sfântă pomenirea ta, îţi 
cântăm unele ca acestea: 

Bucură-te, cuvioase zămislit în rugăciune; 

Bucură-te, că a ta mamă te-a născut fără suspine; 

Bucură-te, floare rară, pe plaiuri moldovenești; 

Bucură-te, că ieşit-ai din satul Calapodeşti; 

Bucură-te, mângâiere pentru bunii tăi părinţi; 

Bucură-te, că pruncia ţi-a fost cale către sfinţi; 

Bucură-te, că Alexandru la botez ai fost numit; 

Bucură-te, copil ager, luminat de Duhul Sfânt; 

Bucură-te, cel ce Domnul ţi-a pus sufletu-n lumină; 

Bucură-te, că de duhul, toată inima ţi-e plină; 

Bucură-te, pustnic mare al întinselor cuprinderi; 

Bucură-te, făclierul sfinţitoarelor deprinderi; 

Bucură-te, părinte Antipa, iubitorule de pustnicie! 


Condacul 1 

Ca pe o vistierie a nevoinţelor sihăstreşti, te lăudăm pe tine, cuvioase părinte 
Antipa; ca cel ce te-ai învrednicit, prin harul lui Dumnezeu, a dobândi împli- 
nirea virtuţilor şi lucrarea rugăciunii celei curate, înstrăinându-te de patria şi 
neamul tău. Pentru aceasta, într-un glas, cu bucurie îţi cântăm: Bucură-te, pă- 
rinte Antipa, iubitorule de pustnicie! 

Imnografie 






SF. CYvlOS ANTIPA 


DE Isă CAISAPODEŞTI 


Troparul Sfântului cuvios Antipa de la Calapodești: Peste pământ arcuindu-te 
ca un curcubeu, ai ajuns din Sfântul Munte în Athosul de la miazănoapte, 
Valaam. O, Sfinte părinte Antipa, mult lăudatule, asemenea mult minunaţilor 
bătrâni ai Moldovei te-ai făcut; şi acum, locuind în slava cerescului Valaam, 
roagă-L pe Hristos Dumnezeul nostru să ne povăţuiască pe calea îngerească. 


Troparul Sfântului cuvios Antipa de la Calapodeşti, glasul al 3-lea: Povăţuitor 
prea înţelept al călugărilor şi înger pământesc te-ai arătat, Sfinte cuvioase pă- 
rinte Antipa, înfrânându-ţi trupul cu nepătimirea şi luminând inimile credin- 
cioşilor cu strălucirea virtuţilor tale. Pentru aceasta te-ai făcut locaş prea cinstit 
al Sfântului Duh şi în ceruri ai aflat plata ostenelilor tale de la Hristos Dumne- 
zeu, pe care roagă-L să ne dăruiască nouă mare milă. 


Sinaxar - Sfântul cuvios Antipa de la Calapodeşti - 10 ianuarie: 
https://www.youtube.com/watch?v=Z5hVwKlwar8 

Vieţile Sfinţilor - Cuviosul Antipa Atonitul de la Calapodeşti — Moldova 





Pe cuviosul Antipa, mare trăitor duhovnicesc şi călugăr sfânt, l-a odrăslit 
pământul Moldovei în veacul al XIX-lea. Acest ostaş al lui Hristos, numit din 
botez Alexandru Luchian, S-a născut în anul 1816 într-o familie de ţărani 
credincioşi din satul Calapodeşti - Bacău. 


La vârsta de 20 de ani a fost călăuzit de Duhul Sfânt să intre în nevoinţa 
călugărească. 


Y Mai întâi s-a ostenit doi ani de zile (1836-1837) în obştea Mânăstirii 
Y Apoi s-a dus la Muntele Athos şi s-a stabilit în schitul românesc Lacu, 


unde se nevoiau peste 80 de sihaştri români. Aici a deprins meşteşugul 
nevoinţei duhovniceşti de la cei mai aleşi călugări atoniţi, ajungând vestit 
în schit pentru postul şi osteneala lui. Tot aici a primit tunderea în 
monahism şi S-a învrednicit de la Dumnezeu de darul lacrimilor şi al 
neîncetatei rugăciuni. 

Y După aproape cinsprezece ani de sihăstrie în schitul Lacu, bunul 
nevoitor a trăit încă patru ani de zile în Mânăstirea Esfigmenu. Aici 
primeşte marele şi îngerescul chip al schimniciei sub numele de Antipa şi 
este hirotonit diacon. 

Astfel, înmulţind ostenelile şi privegherile de toată noaptea, crviosul Antipa era 
cinstit în tot muntele ca mare sihastru şi lucrător al rugăciunii lui lisus. Se 
învrednicise încă şi de darurile vindecării bolilor şi al înainte-vederii. 


Iubind mai mult Singurătatea şi smerenia decât cinstea şi lauda, în anul 1860 
cuviosul Antipa a părăsit Muntele Athos şi s-a reîntors în Moldova, la mâ- 
năstirile din preajma Iaşilor. Dar văzându-se împresurat de mulţi credincioşi, 
căci numele lui se vestise în toată ţara, după trei ani a plecat să se închine la 
moaştele cuvioşilor părinți de la Pecersca. Apoi a ajuns la mânăstirile din nord, 
uimind pe toţi cu sfinţenia vieţii lui. De aici, auzind de vestita Mânăstire 
ortodoxă Valaam, aflată pe o insulă din lacul Ladoga, aproape de hotarele 
Careliei (Finlanda), cuviosul Antipa, iubind fericita linişte şi înstăinare, în 
anul 1865 s-a aşezat în această mânăstire. Aici trăiau călugări foarte sporiţi, 
lucrători neîntrecuţi şi dascăli iscusiţi ai rugăciunii lui lisus. 


În Mânăstirea Valaam s-a nevoit cuviosul Antipa încă 17 ani de zile, învre- 
dnicindu-se de darul preoţiei şi "arătând fapte minunate de trăire duhov- 


nicească, în post, în rugăciune şi în desăvârşita sărăcie”. Cea mai mare 
nevoinţă a lui era rugăciunea cea de foc a inimii, prin care neîncetat slăvea 
pe Dumnezeu, izgonea gândurile cele necurate şi gusta din bucuriile cele 
negrăite ale Duhului Sfânt. La aceasta adăuga post îndelungat, privegheri de 
toată noaptea, lacrimi, metanii şi alte neştiute osteneli duhovniceşti. Săvârşea 
încă adesea dumnezeiasca Liturghie şi se ruga mult pentru lume şi pentru ţara în 
care s-a născut. 


Pentru o petrecere aleasă ca aceasta, cuviosul ieroschimonah Antipa Luchian 
dobândise de la Dumnezeu darul facerii de minuni şi al înaintevederii. Căci 
cunoştea gândurile cele ascunse ale oamenilor şi pe mulţi îi povăţuia pe calea 
mântuirii. Era de asemenea şi un mare părinte duhovnicesc şi dascăl iscusit 
al rugăciunii inimii. Pentru aceea numele lui ajunsese cunoscut atât în Carelia 
cât şi în Rusia de nord, încât mulți monahi şi credincioşi iubitori de Dumnezeu 
îl căutau şi îi urmau învăţăturile. Avea şi în Mânăstirea Valaam câţiva ucenici 
aleşi, dintre care cel mai sporit era ieroschimonahul Pimen, bărbat cuvios şi 
foarte învăţat. 


După o nevoinţă binecuvântată ca aceasta, cuviosul Antipa Atonitul şi-a dat 
sufletul cu pace în braţele Mântuitorului Hristos, la 10 ianuarie 1882, şi a 
fost înmormântat în gropnița Mânăstirii Valaam. Este singurul călugăr 
român care S-a nevoit în această vestită mânăstire isihastă din nordul 
Europei. 


In anul 1883, văzând părinții Mânăstirii Valaam că ieroschimonahul Antipa 
Luchian este venerat de ucenici şi de credincioşi ca sfânt, au rânduit să i se scrie 

viaţa pe scurt spre lauda lui Dumnezeu şi folosul sufletesc. Astfel, ieroschimo- 
nahul Pimen, ucenicul său de chilie, scrie în acelaşi an nevoinţa părintelui său 
duhovnicesc, intitulată "Vrednicia de pomenire viaţă a ieroschimonahului Anti- 


" 


pa". 


Viaţa cuviosului Antipa a fost tipărită la Petersburg de două ori, în anii 1883 şi 
1893, răspândindu-se atât în Rusia şi Finlanda, cât şi în Muntele Athos. lar 
canonizarea şi trecerea în rândul sfinților a fost făcută în Muntele Athos, în anul 
1906, după 24 de ani de la mutarea sa din viaţă. În Mineiul pe ianuarie, în zece 
zile, tipărit în limba rusă la Mânăstirea Pantelimon din Athos, la pagina 46 
figurează şi "Cuviosul ieroschimonah Antipa Atonitul ", cu viaţa sa pe scurt. 
Numele său este cinstit mai ales în mânăstirile din Sfântul Munte, fiind 
singurul călugăr atonit român trecut în rândul sfinţilor şi numărat printre cei 
din urmă cuvioşi părinţi ai Atonului (Pr. Prot. Liviu Stan, op. cât., p. 73-75). 


Aşa s-a nevoit şi s-a săvârşit în chip plăcut lui Dumnezeu, departe de ţară, un 
mare cuvios român, dascăl al liniştii şi al neîncetatei rugăciuni, cu ale cărui 
sfinte rugăciuni, Doamne, lisuse Hristoase, Fiul lui Dumnezeu, miluieşte-ne pe 
NOI. 

Amin. 

Sfântul cuvios Antipa de la Calapodeşti — Viaţa şi nevoinţele 

Troparul cuviosului, glasul al 3-lea: Povăţuitor prea înţelept al călugărilor şi 
înger pământesc te-ai arătat, Sfinte cuvioase părinte Antipa, înfrânându-ţi trupul 
cu nepătimirea şi luminând inimile credincioşilor cu strălucirea virtuţilor tale. 
Pentru aceasta te-ai făcut locaş preacinstit al Sfântului Duh şi în ceruri ai aflat 
plata ostenelilor tale de la Hristos Dumnezeu, pe care roagă-L să ne dăruiască 
nouă mare milă. 


Troparul cuviosului, glasul al 5-lea: Peste pământ arcuindu-te ca un curcubeu, 
ai ajuns din Sfântul Munte în Athosul de la miazănoapte, Valaam. O, Sfinte 
Părinte Antipa, mult lăudatule, asemenea mult minunaţilor bătrâni ai Moldovei 
te-ai făcut; şi acum, locuind în slava cerescului Valaam, roagă-L pe Hristos 
Dumnezeul nostru să ne povăţuiască pe calea îngerească. 


În Mineiul pe ianuarie, în 10 zile, tipărit la mănăstirea Sfântul Pantelimon din 
Muntele Athos, între sfinţii care se pomenesc atunci se află trecut şi cuviosul 
ieroschimonah Antipa Atonitul, cu viaţa sa pe scurt. 


Acest fiu al plaiurilor moldovene, numit din botez Alexandru, a trăit în mai 
multe centre de evlavie ortodoxă şi a fost peste tot ca o lumină pusă în sfeşnic 
faţă de cei din jurul său. 


Cuviosul Antipa s-a născut în anul 1916, în satul Calapodeşti, comuna Dealul 
Morii, judeţul Bacău, dintr-o familie de clerici. La Sfântul Botez a primit 
numele de Alexandru Luchian. La vremea cuvenită, lipsindu-i darul pentru 

învățătură, nu i-a rămas altceva de făcut decât să devină păstor. În singurătatea 
lui, în jurul turmei, cu timpul i s-a dezlegat însă dorinţa cunoaşterii slovelor şi se 
ruga lui Dumnezeu ca să-i dea şi lui darul de a învăţa. Totodată, nevoindu-se cu 
păstoritul, şi-a dat seama că sufletul lui tânjeşte după cele spirituale şi, în cele 
din urmă, s-a hotărât să părăsească turma şi să plece la mănăstire ca să se facă 
monah (J/. Enciclopedia teologică ortodoxă (în limba rusă, fără dată şi fără 
autor), Tipografia P; L. Soichin, p. 177, articolul Antipa;). Ca urmare, la vârsta 
de 20 de ani a intrat ca frate în obştea mănăstirii Căldăruşani, ctitorie a 
marelui voievod Matei Basarab Q. Pe atunci, în această mănăstire se păstra 
încă vie tradiția spirituală a duhovnicescului stareţ Gheorghe de la Cernica (t 
1806), cel mai de seamă ucenic al starețului Paisie de la Neamţu. Rugăciunea 
era împletită, ca la Sfântul Munte, cu munca, cu slujbele zilnice, fiecare 
viețuitor având ascultarea şi pravila sa, sub îndrumarea părinților cu viaţă 
îmbunătăţită (vezi lerom. loanichie Bălan, Pateric românesc, Bucureşti, 1980, 
p. 455-457).). 


Fratele Alexandru s-a obişnuit cu ascultările la care a fost orânduit şi s-a îndulcit 
cu dumnezeieştile slujbe, cu pravila de începător, cu învăţăturile înțelepte ale 
duhovnicilor. «AA gustat şi a văzut că bun este Domnul» (Ps. 33, 8) şi, cum era 
cu sufletul curat, «prins a fost de Hristos» (Filip. 3, 12). El a găsit în această 
mănăstire şi Povăţuirile fostului stareţ Dorotei. În ele viaţa membrilor soborului 
era reglementată, în ce priveşte rugăciunea comună, călugării fiind îndrumați ca, 
deîndată ce aud toaca şi clopotul, să vină la biserică, iar după terminarea slujbei 
religioase să se retragă la chilie în linişte şi reculegere. 


Pe lângă rugăciune, în privința ascultărilor zilnice, vieţuitorii aveau şi preo- 
cupări de lucrări gospodăreşti: reparaţii, construcții, munci agricole, rucodelie în 
ateliere etc, prin care se acopereau aproape toate cerinţele sfântului locaş şi ale 
obştei. Toţi erau deprinşi ca mâinile să lucreze, iar mintea să se roage lui 
Dumnezeu. În această perioadă, monahii cu pregătire cărturărească au alcătuit 
numeroase manuscrise, au făcut traduceri şi totodată au înfiinţat şi o tipografie, 
ceea ce a sporit prestigiul mănăstirii. 


Dând dovadă de ascultare şi de smerenie, fratele Alexandru s-a familiarizat cu 
viața chinovială şi, râvnitor fiind, voia ceva mai mult, către suişul cel 
duhovnicesc. Auzise de Sfântul Munte al Atonului, acea republică monahală cu 
cele douăzeci de mănăstiri, cu zeci de schituri şi sute de chilii, cu colibe şi 
peşteri. Aici trăiau după tripticul vieţii călugăreşti, în curăţie trupească şi 
sufletească, în sărăcie de bunăvoie, în ascultare şi neîncetată rugăciune, mii de 
monahi şi fraţi din toate neamurile ortodoxe: greci, ruşi, bulgari, sârbi, români 
etc. Ar fi dorit să meargă şi el la acel munte sfânt, cu vârful de marmură, care se 
ridică biruitor din adâncul valurilor înspumate ale Mării Egee, ca o minune a 
creaţiei (3. Până aproape de culmea cea mai înaltă, el este îmbrăcat în păduri 

seculare, iar spre poale, până la malul mării, printre grădini şi livezi, 
strălucesc marile mănăstiri atonite, răspândite de o parte şi de cealaltă a 
muntelui. Muntele Athos are o mare însemnătate în viaţa duhovniceacă a po- 
poarelor ortodoxe. După tradiţie, primii pustnici apar pe această peninsulă în 
veacul al VII-lea, pe vremea împăratului Constantin Pogonatul (668-655), când 
populația din micile aşezări atonite a trebuit să se retragă, lăsând locul 
sihaştrilor. În secolul al IX-lea, existenţa pustnicilor este atestată documentar. 
Sfântul Eftimie din Muntele Olimp; din Bitinia, a venit la Athos, introducând 
viața ascetică. Primele mănăstiri organizate au luat fiinţă în a doua jumătate a 
veacului al X-lea. Între acestea se află Lavra, zidită de Sfântul Atanasie 
Atonitul, cu ajutorul împăratului Nichifor Focas în anul 963. După aceasta, de- 
a lungul secolelor, au fost înălțate mai multe mănăstiri, dintre care 20 sunt în 
fiinţă şi astăzi. Muntele Athos are o lungime de 80 de km, lățimea între 12-20 
km, iar istmul care îl leagă de continent, de circa 3 km. Vârful cel mai înalt al 
Atonului are 2100 m). 


Având desigur şi o recomandare de la stareţul său, s-a oprit la sihăstria Lacu, 
cu hramul Sfântului mare mucenic Dimitrie - ca şi la Căldărușani - unde 
trăiau peste 80 de pustnici români. Această sihăstrie se număra atunci printre 
cele mai vestite din Muntele Athos, pentru asprimea vieţii pe care o trăiau 
monahii (7. Viaţa călugărilor era idioritmică, adică individuală. Ei trăiau de 
obicei câte trei în fiecare chilie. În zilele obişnuite făceau rugăciunile. în 
paraclise, iar în sărbători, în biserica mare, împărtăşindu-se. Slujba Privgherii 
se oficia în continuare cu Sfânta Liturghie şi dura între 10-12 ore. În restul 
timpului, călugării îşi făceau pravila de chilie, citeau Psaltirea şi alte cărți de 
evlavie, iar unii practicau «Rugăciunea lui lisus». Ei luau o singură masă pe Zi, 
la orele 13. În posturi, nevoinţa lor era mai mare. Pe lângă partea spirituală, 
monahii îndeplineau şi unele lucrări manuale şi gospodăreşti. Cei mai 
îndemânatici pictau icoane, sculptau cruci şi obiecte bisericeşti, anafornițe, 
talere de lemn, linguri etc, pe care le valorificau în orăşelul Careia - capitala 
Sfântului Munte - pentru întreţinerea lor şi a clădirilor, ca şi pentru milostenii. 
Ascultarea se făcea în tăcere, fiecare având mintea trează la rugăciune şi la 
meditaţie.). În acest schit, fratele Alexandru a făcut cunoştinţă cu unii duhovnici 
cu înaltă experienţă spirituală şi s-a iniţiat treptat în lumina Sfintelor Scripturi şi 
a ascultării pentru Domnul, în cea mai adâncă smerenie. În acelaşi timp în el s-a 
trezit o dorinţă fierbinte ca să se învrednicească să fie primit în îngerescul chip, 
pentru a se lega şi mai mult de viaţa monahală. 


Văzând dorinţa lui arzătoare, egumenul schitului împreună cu soborul au hotărât 
ca acest frate vrednic să primească tunderea în cinul monahal, ca unul care şi-a 
îndeplinit cu râvnă ascultările la care a fost rânduit şi iubeşte viaţa călugărească. 
Primind tunderea în monahism, de acum înainte el urma să îndeplinească - 
prin rugăciune, post şi nevoinţe pustniceşti - toate acele făgăduinţe de 

jertfelnicie pe care le-a depus în faţa sfântului altar. De la părinţii pustnici 
moldoveni, ca şi de la cei de alt neam din acest schit, cuviosul Alexandru a 
deprins neîncetata «Rugăciune a lui lisus» şi darul lacrimilor, adică plânsul 
cel după Dumnezeu, după cuvântul Mântuitorului: «Fericiţi cei ce plâng, că 
aceia se vor mângâia» (Matei 5, 4) şi: «Fericiţi cei curaţi cu inima, că aceia 
vor vedea pe Dumnezeu» (Matei 5, 8). 


După o trăire sihăstrească de aproape 15 ani, la Schitul Lacu, râvnitorul 
monah s-a mutat la mănăstirea Esfigmen, care este printre cele mai vechi din 
Sfântul Munte (secolul al X-lea) (5. Această mănăstire era în strânse legături 
cu Moldova şi cu Țara Românească, prin multele danii pe care le primise de la 
Petru Rareş şi de la Radu Paisie, precum şi de la alți binefăcători, printre care, 
la începutul veacului al XIX-lea, se număra şi mitropolitul Veniamin Costache 
al Moldovei, cu familia sa. În anul 1806, aceştia au închinat mănăstirii 
Esfigmen, ca metoc, mănăstirea Floreşti, din judeţul Tutova, ctitorie a familiei, 
cu toate moşiile şi bunurile. În 1652, un strămoş al familiei, Gavril Costachi, 
închinase mănăstirii Esfigmen schitul Bursuci, din ţinutul Fălciului. Acest 
aşezământ atonit mai avea şi alte metocuri cu moşii în ţară, ca: schiturile 
Hârşova şi Golgota din ţinutul Vaslui, biserica Badiu din Galaţi etc. În 1828, 
mitropolitul Veniamin Costache a condiționat donația sa privind Mănăstirea 
Floreşti, specificând anume: «Că nu numai acolo, la Floreşti, să se păzească o 
bună rânduială întru toate precum se cuvine, dar chiar şi acolo, la Esfismen, să 
fie cântările la o strană moldoveneşti şi să se socotească drept un adăpost şi 
liman al moldovenilor ce vor voi să meargă de aici acolo». Presupunem că 
datorită acestor condiţii create de marele mitropolit şi ctitor, cuviosul 
Alexandru a venit la «acest liman al moldovenilor», care avea asigurată strana 
cu cântare în limba sa, şi unde era aşteptat de bună seamă de confraţi, pentru 
bogata sa experiență în trăirea duhovnicească (vezi Pr. loan Antonovici, 
Mănăstirea Floreşti din plasa Simila, județul Tutova, Bucureşti, 1916, p. XIII).). 
La Esfigmen, cuviosul a stat patru ani în care timp şi-a continuat nevoinţa 
călugărească şi ascultările din cadrul mănăstirii, servind ca exemplu pentru fraţii 
şi părinţii de diferite neamuri, care se aflau acolo. 


Ajunsese la deplină maturitate fizică şi în el s-a mărit dorinţa către cele înalte, 
pentru a lua asupra sa sarcina schimnicei, care este treapta cea mai de sus a 
monahului îmbunătăţit. Obţinând binecuvântarea stareţului mănăstirii, cu mare 
bucurie el s-a învrednicit şi de aceasta, adică de marele şi îngerescul chip, care 
este numit şi al doilea botez, cu reînnoirea făgăduinţelor de la călugărie în forma 
cea mai riguroasă, angajându-se să petreacă toată viaţa în post aspru şi rugă- 
ciune neîntreruptă, slujind fraților. Potrivit tradiţiei, cu acest prilej i s-a 
schimbat numele de botez, numindu-se în schimnicie Antipa. 

La Slujbă Starețul i-a spus: «Găteşte-te de acum, nu către odihnă, nu către 
nepurtare de grijă, nu către desfătări, nu către altceva din cele de pe pământ 
veselitoare şi îndulcitoare, ci către asprele nevoinţe duhovniceşti, către 
înfrânarea trupului, către curățirea sufletului, către sărăcia desăvârşită, către 
plâns bun, către toate cele întristătoare şi dureroase ale vieţii celei făcătoare 
de bucurie, după Dumnezeu!». 


Tot în timpul cât a stat la Esfigmen, schimonahul Antipa s-a învrednicit şi de 
harul hirotoniei, ca ierodiacon, intrând în rânduiala primei trepte a 
slujitorilor sfântului altar. 


După aproape două decenii de la stabilirea sa în Muntele Athos, cuviosul Antipa 
devenise cunoscut ca părinte îmbunătăţit, mare sihastru şi iubitor al «Rugăciunii 
lui lisus». EL însă nu dorea slava şi lauda oamenilor, ci smerenia, învăţătura şi 
fapta cea bună. De aceea, în anul 1860, luând binecuvântare de la stareţ şi de la 
frați, a părăsit Muntele Athos şi s-a întors în ţară. După informaţia pe care ne-o 
dă Enciclopedia teologică ortodoxă (citată), «el fusese rechemat din Atena 
pentru a construi un schit la laşi, unde, din dispoziția Părintelui Nifont, a 
ocupat postul de chelar şi econom, de multe ori înlocuindu-l pe părintele Nifont 
în absenţa sa». Acest cuvios era, aşadar, întreprinzător şi om de încredere, fără 
să-şi schimbe însă felul său de viaţă, pentru ca, «neluând în seamă toate cele 
deşarte din jurul său, el a rămas precum a fost, un fierbinte rugător către Cel 
de sus şi ținea cu severitate toate poruncile. De la post nu renunţa nici în 
vremea călătoriilor sale în scopul adunării jertfelor. În această misiune, el a 
ajuns în Rusia, chiar la Petersburg, de unde a cercetat apoi mănăstirea 
Valaam». 


Din cele arătate rezultă că ieroschimonahul Antipa a fost trimis cu pantahuza 
prin Rusia, spre a strânge ajutoare pentru construirea schitului din laşi sau 
pentru alte lucrări bisericeşti, fapt de altfel obişnuit în vremea aceea. Călugării 
greci, români şi de alte neamuri mergeau prin ţara noastră şi chiar în Rusia după 
milostenii, pentru construirea sau ajutorarea unor sfinte locaşuri în lipsuri. 
Pentru asemenea acţiuni, ei cereau în prealabil aprobarea autorităţilor bisericești 
şi de stat şi erau trimise numai persoane de încredere, cu o ţinută morală 
ireproşabilă. 


Ieroschimonahul Antipa, cunoscător al limbii ruse, în dragostea sa de a sluji 
o cauză obştească, pentru care a fost solicitat, şi-a luat toiagul de călătorie şi 
a purces la drum lung, prin ţinuturile pravoslavnicei Rusii. Un popas poate 
ceva mai lung l-a făcut la vestita Lavra Pecersca, cea cu multe biserici 
împodobite şi cu icoane făcătoare de minuni, cu sfinte moaşte de pustnici, cu 
peşteri şi catacombe şi cu sute de călugări slujitori. Această lavră era pentru 
credincioşii ruşi ca un nou lerusalim, la care ei veneau în pelerinaj de la mari 

depărtări. Aici se aflau şi unii călugări români, iar mitropolitul Petru Movilă al 
Kievului a fost o vreme stareţ al ei. În timpul lui a apărut primul Pateric al 
Lavrei (1643), care istoriseşte despre sfinții şi minunile care s-au făcut în 
mănăstire în diferite epoci (6. Începutul acestei lavre urcă în secolul al XI-lea 
(1051), când monahul rus Antonie, venit de la Athos, s-a aşezat împreună cu 
ucenicul său Teodosie într-o peşteră de pe malul drept al Niprului, la Kiev, şi 
unde au construit o biserică şi chilii. Cu timpul bisericile s-au înmulţit şi au fost 
create şi alte aşezăminte cu caracter filantropic. La sfârşitul veacului al XIX- 
lea, lavra avea şase biserici, iar în jurul acestora se grupau spitale, case de 
oaspeți, ateliere meşteşugăreşti şi de pictură, tipografie etc. Ca şi în mănăstirile 
din Sfântul Munte, lavra a fost lăcaş de spiritualitate ortodoxă, de cultură şi de 
misionarism. Monahii din Pecersca, în multe rânduri, au zădărnicit acţiunile de 
prozelitism forțat ale uniaţilor cu Roma, apărând astfel sfânta credinţă 
ortodoxă. ). 


Poposind la această lavră, ca pelerin, cuviosul Antipa s-a închinat moaştelor 
sfinte din peşteri, proslăvind pe Dumnezeu care a dat asemenea har oamenilor 
sfinți. lar după ce s-a întărit sufleteşte şi a făcut legături frăţeşti cu monahii de 
aici, a luat binecuvântare şi a plecat mai departe. 


În cele din urmă, în anul 1865 a ajuns la mănăstirea Valaam (7. Valaam 
înseamnă «înălțime, deal». Despre existenţa acestei lavre nordice se fac 
mențiuni din veacurile al X-XII-lea. Ca întemeietori ai ei sunt considerați 
cuvioşii pustnici Serghie şi Gherman, ale căror moaşte se păstrează în mă- 
năstire. De acest lăcaş sfânt depindeau şapte schituri. Într-unul din ele, cu 
hramul Sfântul ierarh Nicolae, toate icoanele din biserică erau numai cu chipul 
acestui ierarh. lar în schitul Sfântul loan Botezătorul se trăia cea mai aspră 
viață ascetică. Monahii se ocupau cu slujbele bisericeşti şi cu munca, după 
rânduială Sfântului Munte şi a Pecerscăi. În orele de lucru ei erau repartizaţi în 
diferite ateliere de tâmplărie, de fierărie; alţii lucrau la zidărie, la exploatarea 
lemnului din pădure, la pescuit, la grădinărie - pentru trebuințele obştii. La 
această mănăstire era răspândit curentul paisian, prin ucenicii stareţului Paisie 
de la Neamţu. Unii dintre aceştia trăiseră în Moldova şi la Muntele Athos, pe 
lângă marele stareţ, şi au deprins modul său de viaţă ascetică, pe care l-au 
răspândit apoi în mănăstirile de călugări şi de călugărițe din Rusia. ), situată pe 
o insulă din lacul Ladoga. Hramul acestei mănăstiri este «Schimbarea la Faţă». 
Se ştie că mănăstirile şi bisericile care au ca hram «Schimbarea la Faţă», 
«Înălțarea Domnului» sau «Sfântul prooroc Ilie» au de obicei pronunţate 
preocupări isihaste. Văzând buna rânduială de aici, cuviosul Antipa s-a stabilit 
la Valaam, unde a trăit încă 17 ani în frica Domnului, cu evlavie şi cu râvnă, 
pentru a se face folositor obştei care îl înfiase. 

Pentru multele sale vrednicii, el a fost cinstit cu harul preoţiei, sarcină care i- 
a înmulţit ostenelile către Dumnezeu, ştiind că avea să răspundă de sufletele 
care i s-au încredinţat pentru povaţă duhovnicească. El era un om foarte 
sobru. Postul îndelungat, smerenia şi rugăciunea inimii i-au fost mai departe 
călăuză şi putere ziditoare care hrăneşte pe cei flămânzi şi însetaţi cu sufletul. 
Pentru aceasta numele şi faptele sale minunate s-au răspândit în părțile de nord 
ale Rusiei şi mulți credincioşi veneau la mănăstirea Valaam ca să cunoască pe 
omul lui Dumnezeu şi să primească binecuvântarea şi învăţăturile sale. Pe lângă 
el s-au format şi unii ucenici, care i-au urmat în cele duhovniceşti cu ascultarea, 
cu curăţia şi cu râvna. 


După o viaţă întreagă petrecută în nevoinţe călugăreşti, ieroschimonahul 
Antipa, cunoscându-şi de mai înainte Sfârşitul, a citit Acatistul Maicii 
Domnului, în ziua cea din urmă a vieţii sale, apoi, îmbrăţişându-i pe toţi fraţii 
şi având pe buze «rugăciunea inimii», şi-a dat sufletul în mâinile 
Mântuitorului lisus Hristos, la 10 ianuarie 1882, fiind într-al 66-lea an al 
vieţii. A fost înmormântat în gropnița de obşte a mănăstirii. 


Pentru că acest cuvios, chiar din viaţă, se bucura de faima sfinţeniei în rândul 
monahilor şi al credincioşilor, ucenicul său, ieromonahul Pimen, în anul următor 
i-a scris viaţa, care s-a tipărit la Petersburg, cu titlul: Vrednica de pomenire viaţă 
a ieroschimonahului Antipa. Cartea a fost bine primită şi s-a răspândit atât în 
Rusia cât şi la Muntele Athos. În 1893 s-a tipărit a doua ediţie a ei. În anul 
1906, călugării ruşi de la Sfântul Munte, care-l cunoscuseră pe cuviosul Antipa 
şi au păstrat legătura cu el la mănăstirea Valaam, l-au trecut în rândul sfinților în 
cărțile lor de cult. 


Din puţinele ştiri documentare pe care le avem în prezent despre ieroschi- 
monahul Antipa din Calapodeşti, se desprinde faptul că viaţa sa de pustnic şi 
duhovnic se desfăşoară pe aria largă a întregii Ortodoxii, de la Sfântul Munte 
până în Rusia de Nord. El a trăit în cea mai bună înţelegere cu monahii greci, 
ruşi, bulgari, sârbi şi cu alții aflaţi la Athos. 


La noi în ţară a fost mai puţin cunoscut, însă s-a bucurat de aprecierea străinilor, 
între care a stat mai mult, care l-au iubit şi l-au prețuit, trecându-l în calendar ca 
«sfânt cuvios». Pentru noi această canonizare are o semnificaţie deosebită. EI 
este singurul călugăr atonit român care a fost trecut în rândul sfinţilor printr- 
0 canonizare spontană, venită îndată după trecerea sa la cele veşnice. Faptul 
acesta constituie un temei puternic pentru recunoaşterea Sfinţeniei vieţii sale 
de către Biserica strămoşească. 


Monahii ruşi atoniţi şi cei de la mănăstirea Valaam, împreună cu credincioşii 
care l-au cunoscut pe cuviosul Antipa, au considerat ca o datorie să-i treacă 

numele în ceata sfinţilor şi să venereze pomenirea lui după cuviinţă. Îndemnul 
acesta le-a venit de la însuşi Mântuitorul Hristos, care a zis: «Oricine va 
mărturisi pentru Mine înaintea oamenilor, mărturisi-voi şi Eu pentru el 
înaintea Tatălui Meu, care este în ceruri» (Matei 10, 32). 


Prin faptele sale, cuviosul Antipa a fost mărturisitor al Domnului nostru lisus 
Hristos. Prezenţa lui în calendar cinsteşte în acelaşi timp poporul şi Biserica 
noastră, pentru care el s-a rugat, povăţuind pe cei care i-au cerut sfatul să nu 
înceteze a le iubi, pentru că de bunăstarea acestora depind pacea şi fericirea lor 
proprie. 


Arhim. leronim Motoc 
Sursa: Patriarhia Bisericii Ortodoxe Române, Sfinţi români şi apărători ai 


Legii strămoşeşti, E.I.B.M.B.O.R., Bucureşti, 1987, p. 543-549 Cuviosul 
Ieroschimonah Antipa Atonitul 

Sfinţii ocrotitori ai Moldovei - Viaţa Sfântului cuvios Antipa de la 
Calapodeşti 





Acest cuvios părinte se numără printre cele mai alese roade duhovniceşti pe care 
le-a odrăslit binecuvântatul pământ al Moldovei. Viaţa lui a fost povestită de el 
egumenului Pimen de la Mănăstirea Valaam din nordul Rusiei. 


S-a născut în anul 1916 în satul Calapodeşti, azi în judeţul Bacău, primind 
din botez numele de Alexandru. Tatăl său era Gheorghe Constantin Luchian, 
diacon la biserica satului, iar mama Ecaterina Manase, călugărită mai târziu 
sub numele Elisabeta. A învăţat carte la şcoala satului. Încă nu terminase şcoala 
când tatăl său a fost chemat la Domnul. Rămas orfan, a fost nevoit să înveţe 
meşteşugul legării de cărţi, pentru a contribui şi el la întreţinerea familiei. 


Dar pe când avea 20 de ani „fără de veste a fost cuprins de o negrăită şi 
minunată lumină, care i-a umplut inima de o nespusă bucurie”, cum scria 
biograful său. Drept aceea, şi-a părăsit familia, îndreptându-se spre Mănăstirea 
Neamţ, dar stareţul de aici nu l-a primit. A mers atunci spre o mănăstire din 
Țara Românească, se pare la Căldăruşani, în care erau încă vii tradiţiile 
paisiene, moştenite prin ucenicii vrednicului de pomenire, stareţul Gheorghe. 
Aici fratele Alexandru s-a dovedit a fi cu luare aminte la toate cuvintele de 
învăţătură ale părinților, nevoindu-se cu rugăciunea, cu postul, cu ascultarea, aşa 
cum se cuvine celor dornici de viaţă călugărească. Fără îndoială că va fi stăruit 
şi în citirea cărților folositoare de suflet, lucru pe care nu-l făcuse în copilărie. 


Starețul de aici l-a tuns în monahism, dându-i numele de Alipie. 

După doi ani a plecat la Muntele Athos, despre care îi vor fi vorbit unii din 
părinţii mai în vârstă care trăiseră în acea „grădină a Maicii Domnului”. 


> S-a aşezat la Schitul românesc Lacu, unde se nevoiau mulți călugări de 


neam român, fiind cunoscut de toţi pentru asprimea vieţii călugărești 
care se ducea acolo. În acest schit s-a întărit sufletește, prin ascultările la 
care a fost rânduit, ca şi prin Sfaturile pe care le primea cu dragoste şi 
smerenie de la părinţii cu învăţătură şi viaţă îmbunătăţită. 

» Vreo patru ani a trăit în în nordul Sfântului 
Munte, mult ajutată de domnii moldoveni, precum şi de familia marelui 
mitropolit Veniamin Costachi (1803-1542). Acum a primit „Sschima cea 
mare” a călugăriei, care cere post aspru, rugăciune şi slujire 
neîntreruptă, devenind „schimonahul Antipa ”. Se pare că tot acum a fost 
hirotonit întru ierodiacon şi ieromonah. A trăit apoi într-o chilie, pe care 
a refăcut-o. 

>» În anul 1860, cuviosul schimonah Antipa, după o vieţuire de aproape 20 
de ani în Sfântul Munte, 





Tocmai atunci, doi îmbunătăţiţi monahi moldoveni care trăiau la Athos, Nifon şi 
Nectarie, începuseră zidirea Schitului românesc Prodromu, care va fi terminat şi 
sfințit în 1863. Antipa a fost rugat să meargă în Moldova pentru a strânge 
ajutoare, în vederea terminării lucrărilor de zidire. A stat la un metoc din laşi 
(Bucium) al unei mănăstiri din Sfântul Munte. Vumele său ajunge să fie 
cunoscut şi aici, încât era căutat de mulţi credincioşi, pentru care era o 
adevărată pildă de smerenie, de dragoste şi de trăire cu adevărat creştină. 


> Se îndreaptă apoi spre pravoslavnica Rusie, tot în vederea strângerii de 


ajutoare pentru Schitul Prodromu. 


S-a oprit la Kiev, pentru a se închina moaştelor cuvioşilor părinți din Lavra 
Pecerska, după care a pornit spre Moscova, şi în cele din urmă spre Petersburg, 
unde a primit felurite ajutoare de la mitropoliţii din aceste două oraşe, stareți de 
mănăstiri şi credincioşi. 


Chiar din primul an al venirii sale în Rusia, a vizitat Mănăstirea Valaam, 
situată pe o insulă din lacul Ladoga, în apropiere de Finlanda, care l-a 
impresionat în chip deosebit. Drept aceea, după ce a trimis ajutoarele la 
Schitul Prodromu, în noiembrie 1865 s-a aşezat pentru totdeauna la 

şi anume într-o chilie de la schitul cu hramul Tuturor 
Sfinților. Aici şi-a continuat nevoinţele duhovniceşti, căutând să fie folositor 
obştei care îl înfiase. 

De altfel, în această mănăstire erau cunoscute tradițiile paisiene, căci unii dintre 
monahii de pe vremuri fuseseră ucenici ai marelui stareţ de la Neamţ. Datorită 
vieţii sale alese a ajuns să fie cunoscut în părțile de nord ale Rusiei, încât era 
căutat de mulți călugări şi credincioşi, pentru slujbe şi cuvânt de învăţătură. S- 
au format, sub îndrumarea lui, mai mulți ucenici care l-au urmat în cele 
duhovniceşti. 


După 17 ani de aspră vieţuire, în ziua de 10 ianuarie 1882, cuviosul Antipa 
ieroschimonahul şi-a plătit obşteasca datorie, departe de ţara sa, dar mereu 
cu gândul la ea. A fost înmormântat în gropniţa mănăstirii Valaam. 


Pentru că era cunoscut şi cinstit de toţi pentru vrednicia sa, unul din ucenicii săi, 
ieromonahul Pimen, i-a scris viaţa care s-a tipărit în anul următor la Petersburg, 
în ruseşte, sub titlul: Viaţa vrednică de pomenire a ieroschimonahului Antipa. 
Cartea s-a răspândit repede, încât în 1893 a apărut din nou, tot la Petersburg. 


Faima lui de „sfânt” s-a menţinut atât în Rusia, cât şi la Muntele Athos, fie prin 
aceia care l-au cunoscut în timpul vieţii, fie prin cartea pomenită aici. Aşa se 
face că în 1906, deci la 24 de ani de la mutarea lui către Domnul, monahii ruşi 
de la Mănăstirea Sfântul Pantelimon sau Rusicon, din Sfântul Munte Athos, l-au 
trecut în Mineiul rusesc pe luna ianuarie, ziua 10, care s-a tipărit atunci în limba 
slavă. Era deci vorba de o trecere în rândul sfinților fără un act oficial de 
canonizare din partea Bisericii, ci doar prin înscrierea numelui său în Minei. 


La noi în ţară, numele schimonahului Antipa a fost mai puţin cunoscut, de 
vreme ce el şi-a petrecut cea mai mare parte a vieţii în afara hotarelor ei. Dar 
este o mândrie pentru noi că el a fost iubit şi prețuit de monahii ruşi, care l-au 
trecut în Sinaxar ca „sfânt cuvios”, fiind singurul călugăr român athonit care s-a 
învrednicit de o asemenea cinstire. 


Faptul acesta a constituit un temei şi pentru Sfântul Sinod al Bisericii noastre, în 
1992, de a-l introduce în calendarele noastre în ziua chemării sale la Domnul, 
adică la 10 ianuarie, şi de a-l cinsti ca pe un „vas ales” al lui Hristos şi a-i cere 
să se roage pentru noi şi pentru a noastră mântuire. 


Cu ale lui sfinte rugăciuni, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Sfântul Antipa de la Calapodeşti - drumul spre sfinţenie 





Sfântul Antipa era înainte-văzător, cunoştea gândurile ascunse ale oamenilor, şi 
era un povăţuitor aparte, având ucenici atât în obşte, cât şi în afara ei. Avea şi 
darul lacrimilor, inima lui arzând necontenit pentru Dumnezeu. Este singurul 
călugăr român care s-a nevoit în Mănăstirea Valaam. 

Cunoscut ca fiind singurul călugăr român care s-a nevoit în Mănăstirea Valaam, 
Sfântul Antipa de la Calapodeşti a fost un model pentru părinții din România, 
Muntele Athos şi Rusia. Născut în satul Calapodeşti din Bacău în secolul al IX- 
lea, fericitul Antipa a părăsit viaţa în lume la vârsta de 20 ani. Fiind la început 
nevoitor în Mănăstirea Căldărușani, a plecat apoi la Schitul Prodromu, în 
Muntele Athos, unde a petrecut în post aspru şi rugăciune neîncetată vreme de 
15 ani. Alţi patru ani s-a aflat în Mănăstirea Esfigmenu, primind înaltul chip al 
schimniciei. 


Pentru că ajunsese atât de vestit, încât nu mai avea liniște şi simțea dorul de 
singurătate, s-a întors la mănăstirile din preajma Iaşiului, după care a ajuns la 
Mănăstirea Valaam. Aceasta era cunoscută în toată lumea pentru monahii 
neîntrecuţi în practicarea rugăciunii lui lisus, aşa că aici s-a așezat cuviosul 
pentru ultimii 17 ani din viaţa sa. Aici a fost hirotonit preot şi tot aici a primit 
darul faceri de minuni. 


Sfântul Antipa era înainte-văzător, cunoştea gândurile ascunse ale oamenilor, şi 
era un povăţuitor aparte, având ucenici atât în obşte, cât şi în afara ei. Avea şi 
darul lacrimilor, inima lui arzând necontenit pentru Dumnezeu. 

Arhid. Ştefan Sfarghie - Sinaxar - Sfântul ierarh Grigorie, episcopul 
Nyssei; Sfântul cuvios Antipa de la Calapodeşti 





Sfântul Grigorie era fratele mai tânăr al Sfântului Vasile cel mare. EI a învăţat 
carte la şcolile din oraşul său, Cezareea Capadociei, şi pentru setea sa de 
cunoaştere şi pentru marea putere a gândirii şi a scrierilor sale a ajuns să fie cel 
dintâi mare dascăl, părinte şi teolog slăvit al vieţii duhovniceşti. 


După moartea soției sale Teosevia, Sfântul Grigorie a fost hirotonit episcop de 
către fratele său, Sfântul Vasile cel mare, încredinţându-i-se scaunul Nyssei, de 
unde a luptat împotriva arianismului. 


Cetatea Nyssa din Capadocia nu era o cetate de seamă, însă Sfântul Vasile voia 
oameni cu o credinţă neşovăielnică în jurul său: El spunea că „este mai bine ca 
episcopul să dea cinste scaunului său, decât să capete cinste episcopul de la 
scaun”. 


Sfântul Grigorie de Nyssa a luat parte la lucrările Sinodului II Ecumenic, în anul 
381, întărind credinţa în dumnezeirea Duhului Sfânt. 


Dintre scrierile sale amintim: Marele cuvânt catehetic; Despre facerea omului; 
Viaţa lui Moise; Tâlcuire la Cântarea Cântărilor; Despre Fericiri ş.a. 


S-a mutat în pace la Domnul în anul 395, în ziua de 10 ianuarie. 


Astăzi pomenim şi pe Sfântul cuvios Antipa, care din botez se numea 
Alexandru. EI s-a născut în 1816 în satul Calapodeşti, Bacău. 

La 20 de ani a mers la Schitul Brazi din Vrancea, unde a fost tuns în rasoforie 
de starețul Dimitrie. După doi ani a plecat pe Muntele Athos, unde a primit 
schima cea mare, primind numele Antipa. 

În 1860 a mers în Moldova şi Rusia în vederea strângerii de ajutoare pentru 
Schitul Prodromu. 


În 1865 s-a aşezat pentru totdeauna la Mănăstirea Valaam. 


Sfântul Sinod al Bisericii noastre l-a trecut în rândul sfinților în 1992. 

Iulian Dumitraşcu - Calendar Ortodox - Sfântul ierarh Grigorie, episcopul 
Nyssei; Sfântul cuvios Antipa de la Calapodeşti 





Sfântul Grigorie s-a născut în anul 335. Tatăl său, pe nume Vasile, era originar 
din provincia Pont, iar mama, Emilia, din Cezarea Capadociei. Din cei 10 copii 
născuți de Emilia, 5 au îmbrăcat haina monahală, dintre care 3 au ajuns 
episcopi: Vasile cel mare, Petru de Sevasta, Grigorie de Nyssa. 


Bunica Macrina i-a crescut pe copii în duh creştin, împreună cu mama lor, 
Emilia, şi sora lor, Macrina cea tânără. 6 persoane din această familie sunt 
cinstite ca sfinți în Biserica Ortodoxă. 
O familie de sfinți: 

— Sfântul Grigorie de Nyssa; 

— Sfânta Macrina cea bătrână (bunica); 

— Sfânta Emilia (mama); 

— Sfântul Vasile cel mare (frate); 

— Sfântul Petru de Sevasta (frate); 

— Sfânta Macrina cea tânără (sora). 


Sfântul Grigorie a studiat în Cezareea Capadociei. A fost căsătorit cu 
Theosebeia şi se pare că ar fi avut un băiat. A fost hirotonit în anul 371/372 
episcop de Nyssa - mic oraş aflat la o distanţă de circa 80 km de Cezareea. 


Sfântul Grigorie a avut necazuri din partea arienilor, care în anul 375/376, i-au 
înscenat un proces de ordin economic, în urma căruia a fost trimis în exil. Se va 
întoarce în scaunul episcopal după trei ani, în urma unui decret imperial de 
grațiere. 

A fost unul dintre apărătorii dreptei credinţe la Sinodul al II-lea Ecumenic, 
împăratul Teodosie remarcând calitatea deosebită a prestaţiei sale teologice şi 
retorice. 


Pentru aceste calități, Sfântul Grigorie de Nyssa a fost ales, şi nu episcopul 
Constantinopolului cum prevedeau uzanţele, să rostească cuvântul funeral la 
înmormântarea împărătesei Pulheria din anul 385 şi apoi la moartea împărătesei 
Flacilla. 


Lucrările sale cu caracter teologic au fost elaborate în a doua parte a vieţii sale, 
când a urmat pas cu pas învăţătura celorlalți doi capadocieni, Vasile şi Grigorie 
de Nazianz. Ca şi ei, episcopul Nyssei apără unitatea Fiinţei divine şi Treimea 
Persoanelor. 


A trecut la cele veşnice în anul 395. 

Sfântul cuvios Antipa de la Calapodeşti este singurul călugar român athonit 
trecut în rândul sfinților. A fost canonizat la numai 24 ani după trecerea sa la 
cele veşnice. 


Acest cuvios Părinte se numără printre cele mai alese roade duhovniceşti pe 
care le-a odrăslit binecuvântatul pământ al Moldovei. Viaţa Sfântului Antipa a 
fost povestită de el însuşi egumenului Pimen de la Mănăstirea Valaam din 
nordul Rusiei. 


Sfântul cuvios Antipa s-a născut în anul 1816, în satul Calapodeşti, azi în 
judeţul Bacău. La botez a primit numele Alexandru. Tatăl său, Gheorghe 
Constantin Luchian, era diacon la biserica satului, iar mama, Ecaterina Manase, 
a fost călu-gărită mai târziu cu numele Elisabeta. 


In Patericul Valaamului găsim scris că cei doi soţi nu au avut copii multă vreme, 
însă, în cele din urmă, rugăciunile lor au fost ascultate şi Dumnezeu le-a dăruit 
un prunc pe care mama sa l-a născut fără dureri. 


Despre copilul Alexandru mai ştim din Sinaxare că lua în mânuţele sale şerpi 
Veninoşi ŞI, spre mirarea şi spaima tuturor, nu pătimea nici un rău din partea lor. 
A studiat la şcoala satului. Încă nu terminase şcoala când tatăl său a fost chemat 
la Domnul. Rămas orfan, a fost nevoit să înveţe meşteşugul legării de cărți, 
pentru a contribui la întreţinerea familiei. 


Chemarea la viaţa monahală 

La vârsta de 20 de ani a fost călăuzit de Duhul Sfânt să intre în nevoinţa călu- 
gărească. 


In urma unei cercetări dumnezeieşti, Alexandru a părăsit casa părintească, 
îndreptându-se spre Mănăstirea Neamţ, unde nu a fost primit însă de stareţul 
aşezământului. 


A mers la schitul Brazi, din Vrancea. Acolo, în vremea noviciatului său, a fost 
de față la aflarea în chip minunat a moaştelor Sfântului ierarh mucenic 
Teodosie, mitropolitul Moldovei, ctitor al schitului, martirizat de tătari (pomenit 
la 22 septembrie). 


La Schitul Brazi, fratele Alexandru a deprins ascultarea şi rugăciunea minţii de 
la duhovnicul şi starețul Dimitrie. Acesta l-a tuns în rasoforie şi i-a dat numele 
de Alipie, apoi, văzând sporirea lui duhovnicească, după doi ani de ucenicie, i-a 
da binecuvântarea să meargă la Sfântul Munte Athos, pentru o mai mare 
nevoinţă. 


Rasoforul Alipie s-a oprit pentru o vreme la Mănăstirea Căldăruşani, în care se 
păstrau încă tradiţiile paisiene, moştenite prin ucenicii vrednicului de pomenire, 
Sfântul stareţ Gheorghe (pomenit la 3 decembrie). 


La Căldărușani s-a dovedit a fi cu luare aminte la toate cuvintele de învăţătură 
ale părinților, nevoindu-se cu rugăciunea, cu postul, cu ascultarea, aşa cum se 
cuvine celor dornici de viaţă călugărească. 


După doi ani a plecat la Muntele Athos, despre care îi vor fi vorbit unii părinţi 
mai în vârstă care trăiseră în „Grădina Maicii Domnului”. 


S-a aşezat la Schitul românesc Lacu, loc cunoscut pentru asprimea vieții călu- 
găreşti de acolo. De la schit nu i s-a oferit nimic din cele necesare vieţii 
pământeşti şi s-a stabilit într-o chilie pe jumătate distrusă. 


În chilie a aflat o icoană a Maicii Domnului afumată pe care a dus-o la 
renumitul zugrav Paisie şi l-a rugat să o curețe. După puţină vreme i-a fost 
înapoiată complet nouă, zugravul încredinţându-l că a devenit aşa în chip 
minunat, după o simplă curățire. 


Era o icoană făcătoare de minuni, care a vindecat mulţi bolnavi şi de care 
sfântul nu s-a despărțit toată viaţa. Această icoană se află acum la Mănăstirea 
Valaam din Finlanda. 

Timp de patru ani Sfântul Antipa a trăit şi în mănăstirea athonită Esfigmenu, în 
nordul Sfântului Munte, aşezământ ajutat de domnitorii moldoveni, precum şi 
de familia marelui mitropolit Veniamin Costachi (1803-1842). 


În acea mănăstire, a primit schima cea mare, care impune post aspru şi 
rugăciune neîncetată, devenind schimonahul Antipa. Se pare că tot în această 
perioadă a fost hirotonit întru ierodiacon şi ieromonah. A trăit apoi într-o altă 
chilie pe care însuși a refăcut-o. 


În anul 1860, cuviosul schimonah Antipa, după o vieţuire de aproape 20 de ani 
în Sfântul Munte, se reîntoarce în Moldova la cererea şi îndemnul a doi monahi 
moldoveni, vieţuitori în Athos, Nifon şi Nectarie, care începuseră să zidească 
Schitului românesc Prodromu. 


Sfântul cuvios Antipa de la Calapodeşti a fost rugat să meargă în Moldova 
pentru a strânge ajutoare, în vederea terminării ctitoriei lor. 


Intoarcerea în România 


A vieţuit la schitul Bucium din laşi, metocul Schitului Prodromu. Numele său 
ajunge să fie cunoscut şi aici, încât era căutat de mulţi credincioşi, pentru care 
era o adevărată pildă de smerenie, de dragoste şi de trăire adevărată. Se 
îndreaptă apoi spre Rusia, având acelaşi scop - strângerea ajutoarelor pentru 
Schitul Prodromu. 


Rusia 


S-a oprit la Kiev, pentru a se închina moaştelor cuvioşilor părinți din Lavra 
Pecerska, după care a pornit spre Moscova şi apoi spre Sankt-Petersburg, unde a 
primit felurite ajutoare de la mitropoliţii din aceste două oraşe, stareți de 
mănăstiri şi credincioşi. 


În schitul Prodromu se păstrează o bogată corespondenţă a cuviosului Părinte 
Antipa cu conducerea schitului, privind trimiterea de ajutoare din Moldova şi 
Rusia. 


Chiar din primul an al sosirii sale în Rusia, a vizitat mănăstirea Valaam, situată 
pe o insulă din lacul Ladoga, în apropiere de Finlanda (pe atunci Mare Ducat 
autonom în cadrul Imperiului Rus), care l-a impresionat în chip deosebit. 


Drept aceea, după ce a trimis ajutoarele la Schitul Prodromu, în noiembrie 1865 
s-a aşezat în schitul cu hramul „Tuturor Sfinţilor” de lângă Mănăstirea Valaam. 

Monah în Finlanda 


Şi-a continuat nevoinţele duhovniceşti, căutând să fie folositor obştii care îl 
înfiase. Şi în această mănăstire erau cunoscute tradițiile paisiene, întrucât unii 
dintre monahii de pe vremuri fuseseră ucenici ai marelui stareţ Paisie de la 
Neamţ. 


În chilia lui nu era nici pat, nici scaun. În fiecare zi de luni, miercuri ŞI vineri de 
peste an, precum şi în prima săptămână a postului Sfintelor Paşti, nu gusta şi nu 
bea nimic, iar în celelalte zile se îndestula cu mâncarea pe care o primea 
sâmbăta la prânz. 


In viaţa anahoretică a avut mai multe slujiri monahale şi s-a învrednicit de darul 
înainte-vederii. Cunoştea gândurile ascunse ale oamenilor şi pe mulţi îi povăţuia 
pe calea mântuirii. 


Era cunoscut ca un mare părinte duhovnicesc şi dascăl iscusit al rugăciunii 
inimii. Numele lui era vestit atât în Carelia, cât şi în Rusia de nord, încât mulți 
monahi şi credincioşi iubitori de Dumnezeu îl căutau şi îi urmau învăţăturile. 


Sfântul Antipa şi-a cunoscut sfârşitul cu trei zile mai înainte, când icoana 
făcătoare de minuni a Maicii Domnului s-a ridicat cu zgomot în aer şi s-a aşezat 
singură pe pieptul său. 


După trei zile, în ziua de 10 ianuarie 1882, în chilia sa de la Valaam, în timp ce 
ucenicul său îi citea Acatistul Maicii Domnului, Sfântul Antipa a adormit în 
pace, la vârsta de 66 de ani. 


A fost înmormântat în cimitirul de obşte al mănăstirii, pe teritoriul schitului 
„Tuturor Sfinților”, lângă un paraclis ctitorit în cinstea Pătimirilor 
Mântuitorului, departe de patria sa, dar mereu cu gândul la ea. 


Moaştele Cuviosului, care răspândeau un miros plăcut, au fost descoperite la 14 
mai 1991 şi depuse în biserica „Sfinţii Serghie şi Gherman de la Valaam”, unde 
se păstrează până în prezent. 


Canonizarea 
În anul 1906, la 24 de ani de la mutarea cuviosului Antipa la Domnul, călugării 


ruşi de la mănăstirea „Sfântul Panteleimon”, din Sfântul Munte Athos, l-au 
trecut în Mineiul rusesc pe luna ianuarie, ziua 10. 


XA A AAA AAA AAA Ax 


XP Xp Xe Xe Xe e Xe eee eee eee 


KA AAA AAA AAA AAA AAA 


În anul 1992, Sfântul Sinod al Bisericii Ortodoxe Române I-a trecut în calendar, 
cu pomenire în ziua chemării sale la Domnul, 10 ianuarie. 


Prin decizia vrednicului de pomenire Alexei al II-lea, patriarhul Moscovei şi al 
întregii Rusii, la data de 19 iulie 2000, Sfântul cuvios Antipa de la Calapodeşti a 
fost inclus şi în rândul Sfinţilor Bisericii Ortodoxe Ruse, cu data de pomenire 
10/23 ianuarie. 

Sfântul Antipa Athonitul - singurul călugăr athonit român trecut în rândul 
sfinţilor 


Creştinii ortodocşi îl prăznuiesc la 10 ianuarie pe 






Sfântul Cuvios Antipa de la Calapodeşti 







"ANTIPA 7 
n: La CALAPODEȘTI 


Sfântul Antipa Atonitul, de la Mănăstirea Valaam (1816-1882) 


Cuviosul Antipa a fost un mare trăitor duhovnicesc şi un călugăr sfânt pe care l- 
a odrăslit pământul Moldovei în secolul XIX. Acest ostaş al lui Hristos, numit 
din botez Alexandru Luchian, s-a născut în anul 1816, într-o familie de ţărani 
credincioşi din satul Calapodeşti (Bacău). La vârsta de 20 de ani a fost călăuzit 
de Duhul Sfânt să intre în nevoinţa călugărească. 


Mai întâi s-a ostenit doi ani de zile (1836-1837) în obştea Schitului Brazi (Vran- 
cea), unde a fost călugărit sub numele de Alimpie. Aici s-a învrednicit de la 
Dumnezeu de darul lacrimilor şi al neîncetatei rugăciuni. Apoi s-a dus la Mun- 
tele Athos şi s-a stabilit la Schitul românesc Lacu, unde se nevoiau peste 80 de 
sihaştri români. Aici a deprins meşteşugul nevoinţei duhovniceşti de la cei mai 
aleşi călugări atoniţi, ajungând vestit în schit pentru postul şi osteneala lui. 


După aproape 15 ani de sihăstrie în Schitul Lacu, bunul nevoitor a trăit încă 
patru ani de zile în Mănăstirea Esfigmenu. Aici primeşte marele şi îngerescul 
chip al schimniciei, primind numele de Antipa, şi este hirotonit diacon; apoi 
pleacă la pustie, unde stă patru ani. Astfel, înmulţind ostenelile călugărești şi 
privegherile de toată noaptea, cuviosul Antipa era cinstit în tot muntele ca mare 
sihastru şi lucrător al rugăciunii lui lisus. Se învrednicise încă şi de darul vin- 
decării bolilor şi al înainte-vederii. Apoi, la Schitul Prodromu a fost hirotonit 
preot. 


Iubind mai mult singurătatea şi smerenia decât cinstea şi lauda, în anul 1860, 
cuviosul Antipa a părăsit Muntele Athos şi s-a reîntors în Moldova, la mănă- 
stirile din preajma Iaşilor. Dar, văzându-se împresurat de mulţi credincioşi, căci 

numele lui se vestise în toată ţara, după trei ani a plecat să se închine la moaştele 
cuvioşilor părinţi de la Pecersca. Apoi a ajuns la mănăstirile din nord, uimind pe 
toți cu sfinţenia vieţii lui. 


De aici, auzind de vestita Mănăstire ortodoxă Valaam, situată pe o insulă din 
lacul Ladoga, aproape de hotarele Careliei, cuviosul Antipa, iubind fericita lini- 
şte şi străinătate, în anul 1865 s-a aşezat într-un schit al acestei mănăstiri. Aici 
trăiau călugări foarte sporiţi, lucrători neîntrecuţi şi dascăli iscusiţi ai rugăciunii 
lui lisus. 


La Mănăstirea Valaam s-a nevoit cuviosul Antipa încă 17 ani de zile, „arătând 
fapte minunate de trăire duhovnicească, în post, în rugăciune şi în desăvârşită 
sărăcie”. 


Cea mai mare nevoinţă a lui era rugăciunea cea de foc a inimii, prin care 
neîncetat slăvea pe Dumnezeu, izgonea duhurile cele necurate şi gusta din 
bucuriile cele negrăite ale Duhului Sfânt. La aceasta adăuga post îndelungat, 
privegheri de toată noaptea, lacrimi, metanii şi alte neştiute osteneli duhov- 
niceşti. Săvârşea încă adesea dumnezeiasca Liturghie şi se ruga mult pentru 
lume şi pentru ţara în care s-a născut. 


Pentru o petrecere aleasă ca aceasta, cuviosul ieroschimonah Antipa Luchian 
dobândise de la Dumnezeu darul facerii de minuni şi al înainte-vederii, căci 
cunoştea gândurile cele ascunse ale oamenilor şi pe mulți îi povăţuia pe calea 
mântuirii. Era, de asemenea, şi un mare părinte duhovnicesc şi dascăl iscusit al 
rugăciunii inimii. Pentru aceea numele lui ajunsese cunoscut, atât în Carelia, cât 
şi în Rusia de nord, şi mulți monahi şi credincioşi iubitori de Dumnezeu îl 
căutau şi îi urmau învăţăturile. Avea şi în Mănăstirea Valaam câţiva ucenici 
aleşi, dintre care cel mai sporit era ieromonahul Pimen, bărbat cuvios şi foarte 
învăţat. 


După o nevoinţă binecuvântată ca aceasta, cuviosul Antipa Atonitul şi-a dat 
sufletul cu pace în braţele Mântuitorului Hristos, la 10 ianuarie 1882, şi a fost 
înmormântat în biserica schitului unde s-a nevoit. Este singurul călugăr român 
care s-a nevoit în această vestită mănăstire isihastă din nordul Europei. 


În anul 1883, văzând părinţii Mănăstirii Valaam că ieroschimonahul Antipa 
Luchian este venerat de ucenici şi de credincioşi ca sfânt, au rânduit să 1 se scrie 
viaţa pe scurt, spre lauda lui Dumnezeu şi folosul sufletesc. Astfel, ieromonahul 
Pimen, ucenicul său de chilie, scrie în acelaşi an nevoinţa părintelui său duhov- 
nicesc, intitulată „Vrednica de pomenire viaţă a ieroschimonahului Antipa”. 

Viaţa cuviosului Antipa a fost tipărită la Petersburg de două ori, în anii 1883 şi 
1893, răspândindu-se atât în Rusia şi Finlanda, cât şi în Muntele Athos. lar 
canonizarea şi trecerea sa în rândul sfinţilor a fost făcută în Muntele Athos, în 
anul 1906, după 24 de ani de la mutarea sa din viaţă. 


În mineiul pe ianuarie, în zece zile, tipărit în limba rusă la Mănăstirea Pante- 
limon din Athos, la pagina 46 figurează şi „Cuviosul ieroschimonah Antipa 
Athonitul”, cu viaţa sa pe scurt. Numele său este cinstit mai ales în mănăstirile 
din Sfântul Munte, fiind singurul călugăr athonit român trecut în rândul sfinților 
şi numărat printre cei din urmă cuvioşi părinţi ai Athonului. 


Aşa s-a nevoit şi s-a săvârşit în plăcere de Dumnezeu, departe de ţară, un mare 
cuvios român, dascăl al liniştii şi al neîncetatei rugăciuni! 


(Arhimandrit Ioanichie Bălan, Patericul românesc, Editura Mănăstirea Sihă- 
stria, pp. 447-449) 

Sfântul Antipa de la Calapodeşti - Floarea înmiresmată a pustiei 





Unul din Sfinţii pământului românesc care se cuvine a fi prețuit mai mult în ţara 
noastră este prea cuviosul Părinte Antipa de la Calapodeşti. 


Prăznuit pe 10 ianuarie şi cinstit în mod deosebit de părinţii athoniţi şi de cei din 
Lavra Valaamului, cuviosul este aproape necunoscut multor români, chiar şi 
celor din împrejurimile satului natal, Calapodeşti, comuna Dealu Morii, judeţul 
Bacău. 


Drumul, care urcă şi coboară dealurile de răsărit ale judeţului, poartă călătorul 
într-o altă lume, liniştită, ferită de tulburarea vieţii cotidiene. Simplitatea oame- 
nilor şi peisajul pitoresc provoacă pelerinul să se transpună în timpul copilăriei 
Sfântului. Singura piedică în calea acestei interiorizări este freamătul maşinilor 
care transportă muncitorii şi materialele de construcție necesare ridicării 
schitului închinat atât Sfântului Antipa, cât şi Tuturor Sfinţilor Români. 


Pentru că în acest loc, Episcopia Romanului a hotărât de câţiva ani să ridice o 
mănăstire în cinstea cuviosului, ale cărui moaşte (/.0O părticică din aceste 
moaşte se află, şi la Calapodeşti.) se află la Mănăstirea Valaam. O iniţiativă 
lăudabilă, care trebuia să-şi fi avut începutul mult mai devreme şi a cărei 
realizare, astăzi, se desfăşoară anevoios din cauza lipsei vieţuitorilor şi a 
sprijinului financiar. Să sperăm că în viitor, prin rugăciunile Sfântului, acest loc 
va deveni unul de sihăstrie autentică unde să se înalțe necontenit rugăciuni către 
Dumnezeu. 

Învrednicindu-mă să mă închin părticelei din sfintele sale moaşte, care 
răspândeşte o mireasmă puternică, precum şi crucii sale de călugărie - adusă 
de nişte călugări de la Valaam care, dorind să meargă pe urmele pământeşti 
ale Cuviosului, au ajuns şi în satul lui natal - m-am întristat şi eu ca şi 
aceştia, de lipsa de interes pentru Sfântul Antipa. 


Dumnezeu ne-a binecuvântat cu multe lucruri care ne întăresc credinţa, şi ne 
ajută în lupta duhovnicească, dar depinde şi de noi să le descoperim şi să le 
valorificăm. Nădăjduim ca acest articol să trezească interesul pentru acest mare 
Cuvios, care nu-şi merită „anonimatul”. 


Tânărul Alexandru. Copilăria şi dorinţa vieţii pustniceşti 


La începutul secolului XLĂ, se naşte dintr-o familie evlavioasă, Alexandru, 
viitorul Ieroschimonah Antipa. Tatăl său, Gheorghe al lui Constantin 
Luchian, diaconul bisericii din sat, şi mama sa, Ecaterina a lui Atanasie, 
devenită ulterior schimonahia Ecaterina, şi-au dorit foarte mult copii, dar 
Dumnezeu nu le-a ascultat dorinţa decât după îndelungate rugăciuni. Şi nu 
numai că le-a împlinit cererea stăruitoare, ci i-a şi binecuvântat cu un băiat, care 
va ajunge pe înalte culmi duhovniceşti. Se spune că Alexandru era un copil 
simplu, nepriceput şi cam neîndemânatic, dar Dumnezeu, care urăşte cele 
semeţe ale lumii, avea să-l proslăvească în chip deosebit, rânduindu-l în ceata 
sfinţilor. 


Fiind dat la şcoală, deşi arătându-se râvnitor spre studiu, nu putea asimila 
materia, încât dascălul său l-a povăţuit să renunţe şi să deprindă un meşteşug. 
Însă tânărul Alexandru, rod al rugăciunii, odraslă aleasă, se încăpăţâna să înveţe 
a citi, făgăduind că dacă va reuşi se va dedica lecturilor duhovniceşti ale 
dumnezeieştilor cărţi. Întărit de Duhul Sfânt, Alexandru a izbutit, însă o altă 
ispită avea să urmeze. 


Pe când era încă în şcoală, tatăl său a murit, prin aceasta, transferându-i partea 
sa de responsabilități. Acest lucru l-a silit să deprindă un meşteşug, anume cel al 
legătoriei de cărți, şi nu după multă vreme, rezolvase problemele băneşti ale 
familiei. Cu toate că problemele păreau să se fi rezolvat, inima lui suferea de o 
mare apăsare. 


Ceva lipsea, se simţea gol pe dinăuntru, şi negăsindu-şi liniştea sufletească în 
cele materiale, a căzut cu lacrimi în faţa lui Dumnezeu, cerându-l ajutorul. 
Se spune că la vârsta de 20 de ani, aflat în rugăciune, inima i-a fost cuprinsă 
de o mare bucurie, iar mintea i s-a luminat. A Simţit „ceva”, a Simţit 
chemarea dumnezeiască. Un glas tainic l-a chemat şi de acum înainte totul i 
s-a desluşit. 

Ascultând glasul Evangheliei, va lepăda deşertăciunea şi dulcețile pământeşti şi 
va lua „jugul lui Hristos”, lucrându-şi pământul mântuirii. De-acum înainte, 
desfătarea şi-o va găsi în înfrânare şi asceză; bogăţia, în sărăcie; hrana, în 
rugăciune, iar prin lacrimile sale îşi va curăţi năvălirea patimilor. Sosise vremea 
urcuşului său duhovnicesc, spre Împărăţia Cerurilor. 


Într-o noapte, pe furiș, părăsi casa părintească îndreptându-se spre 
mănăstirea Neamţului. Ajungând aici şi rugându-se în faţa icoanei făcătoare 
de minuni a Maicii Domnului, perdeaua care acoperea icoana s-a tras 
singură într-o parte, în biserică nemaifiind nimeni. Era primul semn al 
ocrotirii Maicii Domnului, care a primit lacrimile vărsate de părinţii lui, în 
special de mama sa. 


Dar căile Domnului sunt întortocheate. Tânărul Alexandru nu-şi va găsi locul în 
Mănăstirea Neamţului, stareţul rămânând neînduplecat la stăruinţele acestuia de 
a fi închinoviat acolo. Nevoit să plece, paşii l-au purtat spre o mănăstire din 
Muntenia (2 Mănăstirea Brazi, din ţinutul Vrancei.), unde a dus aspre 
nevoinfţe, condiţiile fiind sărăcăcioase. Viaţa lui austeră, desăvârşita lepădare 
de sine, postul, privegherile, însoţite de rugăciunea tainică pe care a deprins-o 
de la un schimonah, Ghedeon, din apropierea Mănăstirii, l-au făcut remarcat în 
obşte astfel încât duhovnicul l-a îndrumat către Sfântul Munte Athos. 


Totuşi, simțind nevoia confirmării din partea unui Bătrân îmbunătăţit, tânărul 
Alexandru a alergat la Părintele Dimitrie (3.Însemnare despre Cuviosul 
Dimitrie: În acea vreme, arhimandritul Dimitrie, starețul Mănăstirii Brazi, din 
Moldova, avea faimă pentru înalta lui trăire duhovnicească şi faptele alese. 
Înainte de a fi stareţ, el a trăit viaţă pustnicească aspră într-o pădure mare, 
unde din întâmplare a găsit îngropat un vas mare plin cu bani de aur. În vas a 
găsit şi o însemnare, unde se spunea că aceşti bani sunt ai Mitropolitului 
Teodosie al II-lea, care i-a ascuns acolo, prevăzând sfârşitul său mucenicesc 
din mâna turcilor. În însemnare se mai spuneau şi acestea: „Cine va găsi aceşti 
bani este îndatorat să zidească din ei o mănăstire şi trei schituri” şi că „la 
terminarea de zidit a celui din urmă al treilea schit, va afla şi moaştele mele”. 
Înştiințând pe Mitropolitul de la Iaşi despre această minunată descoperire şi 
primind de la el binecuvântare, arhimandritul Dimitrie a început cu râvnă să 
împlinească ultima dorinţă a fericitului Mitropolit Teodosie II: a fost înălțată o 
mare biserică precum la Neamţ, iar în urmă, s-a terminat şi construirea celui 
de-al treilea schit, unde arhimandritul Dimitrie a rânduit ca în ograda lui să se 
sape şi pentru dânsul un mormânt. Pentru că groapa se tot dărâma, părintele 
Dimitrie a poruncit să se sape în prezenţa lui şi, săpându-se, s-a găsit sicriul cu 
moaştele fericitului Mitropolit Teodosie II, ale cărui moaşte le-a sărutat şi 
Părintele Antipa şi care, conform acestuia, aveau un miros foarte plăcut. 
Mitropolitul Teodosie II a fost omorât de tătari, fiindu-i tăiat capul, şi îngropat 

noaptea de către nişte creştini. ), stareţul Mănăstirii Brazi, cunoscut pe atunci ca 
un iscusit duhovnic. De obicei, acesta oprea pe cei ce doreau să meargă în 
Sfântul Munte, însă acum, spre mirarea multora, a acceptat, nu înainte de a-l 
tunde în monahism, cu numele de Alimpie. De-acum înainte, viitorul 
ieroschimonah Antipa îşi va lucra virtuțile în pământ străin, dar cu inima aţintită 
mereu spre cele de sus, capătul călătoriei pământeşti a fiecăruia dintre noi. 


În Athos, printre străini, dar în grija Maicii Domnului, ocrotitoarea Sfântului 
Munte şi a lui personal 


Ajuns în Sfântul Munte a vrut să intre ucenic la doi călugări români, iero- 
schimonahul Nifon şi ieroschimonahul Nectarie, dar aceştia au hotărât să-şi facă 
ucenicia într-o mănăstire grecească. Aşadar, timp de 4 ani, îl vom vedea pe 
monahul Alimpie făcând ascultare la bucătăria mănăstirii Esfigmenu. Să nu 
credem cumva că în toţi aceşti ani, Sfântul Antipa va fi fost ferit de ispite. Din 
contră, a suferit mari încercări, dar marea evlavie la Preasfânta Născătoare 
de Dumnezeu, ocrotitoarea lui, l-au ferit de deznădejde. După acest timp de 
ucenicie în mănăstirea Esfigmenu, Părintele Nifon l-a luat ca ucenic, 
schimnicindu-l cu numele de Antipa. 


Acest fapt nu este chiar întâmplător. Părintele Nifon (7 Părintele Nifon (1507- 
1901), fost ucenic al cuviosului Irinarh Roseti (vestit stareţ al mănăstirii 
Horaiţa şi ctitor al Mănăstirii Tabor - Palestina) este ctitorul Schitului 
Românesc Prodromu, din Sfântul Munte. După un timp a fost descoperit cu 
moaşte, care există şi acum spre închinare în Mănăstirea Marea Lavră din 
Sfântul Munte, Mănăstirea de care aparține Schitul Românesc Prodromu. ) era 
frământat de ideea ridicării unui schit românesc în Sfântul Munte şi avea nevoie 
de ajutor. Văzând în Alimpie un om de nădejde, s-a gândit că va fi tocmai omul 
potrivit pentru a ajuta la împlinirea acestui gând măreț. Însă Părintele Nifon a 
trebuit să-l lase pentru o vreme pe schimonahul Antipa să meargă la pustie, 
îndeplinindu-i-se vechiul său vis. Totuşi, nu i-a dat nimic pentru cele de 
trebuință, aşa încât Sfântul Antipa se va lovi de noi încercări, pe care le va 
depăşi prin mijlocirea şi intervenţia directă a Maicii Domnului, în care şi-a pus 
de la început încrederea. 


lată ce-avea să se întâmple. Afundându-se în munte, a ajuns la o chilie 
dărăpănată, cu pereţii căzuţi, care abia se mai ţinea. Aici a găsit pe o poliţă o 
icoană cu Maica Domnului, dar fiind veche şi deteriorată, abia i se mai 
distingea chipul. Părintele Antipa s-a bucurat de găsirea icoanei şi alergând 
la un pictor pe care-l cunoştea, ucrainean de origine, ierodiaconul Paisie, l-a 
rugat s-o curețe cu mare băgare de seamă. Dar spălând pictorul icoana, 
aceasta s-a curăţat de la sine, strălucind mai mult decât una nouă, iar în scurt 
timp se va arăta şi făcătoare de minuni. De această icoană, Sfântul Antipa nu 

s-a despărţit niciodată, ea rămânând la Mănăstirea Valaam, în biserica mare 
a mănăstirii (5 Cu hramul Sfinților Părinţi făcători de minuni Serghie şi 
Gherman, în partea stângă, pe stâlpul micului iconostas. ). 


În chilia dărăpănată nu se putea locui, dar Maica Domnului a rânduit ca Sfântul 
Antipa să se întâlnească „din întâmplare” cu un alt pustnic de la care va primi 5 
galbeni, pentru cele ce va socoti de trebuinţă: „Părinte, nişte oameni buni mi-au 
dat 5 galbeni, rugându-mă să-i dau vreunui pustnic sărac al Muntelui şi eu, 
rugându-mă Domnului, m-am hotărât să-i dau celui dintâi cu care mă voi 
întâlni. Aşadar, i-ai sfinţia ta, poate îți vor fi de trebuinţă.” Schimonahul 
Antipa a primit cu bucurie, şi Slăvind pe Dumnezeu pentru o faptă minunată 
ca aceasta a chemat un dulgher să facă reparaţii. Doar că după câteva 
Săptămâni, muncitorul s-a îmbolnăvit, căzând jos în apropierea chiliei. Cum 
Părintele Antipa n-a avut puterea trupească să-l ducă înăuntru, a aşezat 
icoana Maicii Domnului undeva în apropierea bolnavului, iar el s-a retras în 
desişul pădurii, pentru a se ruga. 


O, Preasfântă Fecioară, de Dumnezeu Născătoare, cine nu te va ferici pe tine 
sau cine nu va lăuda prea slăvitele tale minuni, ceea ce eşti grabnică ajutătoare 
spre cei ce aleargă la tine şi izbăvitoare din nevoi a celor ce strigă către tine, 
Împărăteasa Cerului, a monahilor ocrotitoare şi neamului omenesc mijlocitoare! 


Cu siguranţă asta va fi exclamat Sfântul Antipa, când, întorcându-se de la 
rugăciune l-a găsit pe dulgher deja lucrând şi complet tămăduit. „Icoana ta este 
făcătoare de minuni şi ea m-a vindecat. Că fiind eu lungit ca un mort, deodată 
am simţit venind de la icoana Împărătesei cereşti o adiere caldă şi dătătoare de 
viață, care m-a încălzit desăvârşit, şi făcăndu-mă sănătos, m-am sculat şi m-am 
apucat de lucru ” a mărturisit cel ce mai înainte căzuse jos răpus de boală. 


Aşadar, după acest eveniment, în urma intervenţiei Maicii Domnului, părintele 
Antipa va avea o chilie unde se va nevoi toată viaţa, aşa cum îşi dorise. Sau cel 
puţin aşa părea, pentru că în tot acest timp, strădania Părintelui Nifon de a ridica 
un schit al românilor în Sfântul Munte a început să prindă contur. Mai întâi s-a 
cumpărat un metoc în laşi, apoi s-a obţinut un teren pe care să se ridice clădirile, 
iar numărul monahilor creştea. Atunci, bătrânii români s-au gândit să ceară 
ajutorul părintelui Antipa, iar acesta, făcând plecăciune a acceptat. L-au rânduit 
chelar, ascultare de care se îngrijea cu stricteţe, iar mai târziu, a fost rânduit 
duhovnic, dându-i-se în seamă grija schitului, Părintele Nifon fiind plecat vreo 3 
ani în România, după ajutoare. După o vreme, metocul din laşi având nevoie de 
un iconom a fost rânduit pentru acest lucru Părintele Antipa, care avea să se 
despartă pentru totdeauna de locurile sfinte ale Athosului, şi să vină în ţara 
natală. 

În România, la metocul din Iaşi 


lată-l părăsind liniştea Sfântului Munte pentru un oraş agitat, stresant cum am 
spune noi astăzi. Însă chiar dacă a schimbat locul, Părintele Antipa nu şi-a 
schimbat obiceiul cel bun, păstrând vii în inima Sa, atât râvna faţă de cele 
duhovniceşti, cât şi dorul de pustie, de care se va învrednici mai târziu. După 
cum l-a sfătuit şi Părintele Nifon, nu a renunţat nici la rânduiala schimnicească. 
Postul aspru (nu mânca nimic cu zilele), seriozitatea, râvna, dragostea, smerenia 
şi blândeţea (chiar şi când mustra, şi o făcea ori de câte ori era cazul) au atras pe 
cei din Jur, ajungând să fie iubit de toți, indiferent de starea socială. Toţi se 
bucurau de sfatul lui şi primeau cu smerenie mustrarea, ştiindu-l un mare 
nevoitor. 


Se spune că mai ales mitropolitul Moldovei, Sofronie Miclescu îi purta un 
respect deosebit, iar acest respect era reciproc. Dar dragostea față de Părintele 
Antipa nu se rezuma doar la mulţimea de oameni care-l înconjura cu diverse 
ocazii, ci se vedea şi în bunul mers al metocului. Câştigul era astfel dublu, 
Părintele Antipa reuşind nu numai să strângă ajutoare pentru Schitul Românesc 
Prodromu din Sfântul Munte, ci lucra şi la zidirea sufletelor celor ce alergau la 
el. Deşi se afla în ascultare şi toate aveau un rost, dragostea pentru pustie nu-i 
dădea pace... 


Părintele Nifon, fund pe deplin mulțumit de strădania ucenicului său, dar 
totodată văzând că cele strânse sunt insuficiente, s-a gândit să meargă şi în 
Rusia după ajutoare, urmând a lua cu sine, negreşit, pe cine altul decât pe pe 
smeritul şi înțeleptul Antipa. La aflarea acestei veşti, Părintele Antipa a simţit în 
sinea sa că odată ajuns pe meleagurile Rusiei, va rămâne acolo. Pentru 
totdeauna... 


În Rusia, printre alţi străini, dar tot aproape de Dumnezeu 


Găzduit fiind la nişte oameni evlavioşi din această ţară, va găsi un loc liniştit, o 
căsuţă într-o livadă, unde se va dedica rugăciunii şi nevoinţei, loc pe care-l va 
părăsi foarte rar. Chiar şi aşa, colecta mergea foarte bine, pentru că oamenii 
evlavioşi din acele părți aflând de dânsul, au adus singuri bunuri şi bani. Mai 
ales când au auzit că e vorba de a se face o biserică nouă, fiecare se întrecea în a 
aduce darurile cele mai bine plăcute. Însă o mare ispită era pe cale să se 
întâmple. 


Din motive numai de Dumnezeu ştiute şi îngăduite, corabia care transporta 
odoarele s-a scufundat în Marea Neagră. În acea noapte, Părintele Antipa, se 
afla în rugăciune. A auzit spărgându-se cu mult zgomot şi fără nici un motiv 
sticla icoanei Maicii Domnului, cea pe care o avea din Sfântul Munte şi a 

înţeles din aceasta că trebuie să se aştepte la o nenorocire, lucru care s-a şi 
întâmplat. Toţi s-au mâhnit, numai el şi-a păstrat nădejdea. În scurt timp a 
adunat o altă sumă însemnată de bani, cu gândul de a o trimite în Sfântul 
Munte, dar pentru aceasta, banii trebuiau schimbaţi în aur, iar pe atunci, 
liberarea aurului din casierie era oprită. Aflat în impas, Părintele a alergat 
unde în altă parte decât la Maica Domnului, nădejdea celor fără de nădejde şi 
celor biruiţi ajutătoare. În timpul rugăciunii, a auzit în minte un glas 
Stăruitor: „Asta-i treaba Mitropolitului”. Și într-adevăr, prin intervenţia Prea 
Sfinţitului către Ministerul de Finanţe, S-a reuşit schimbarea banilor în aur 
pentru Sfântul Munte, iar după puţină vreme, credincioşii au uitat de 
scufundarea vasului şi au început din nou să adune daruri de mult preț. 


Viaţa sa aspră pe care şi-o însuşise de la început nu a putut să nu atragă atenţia 
celor din jur, impresionați de asceza şi înfrânarea cuviosului, precum şi de 
dragostea pentru rugăciune şi viaţa duhovnicească. Un respect deosebit îi purtau 
mitropoliţii Isidor al Petrogradului şi Filaret al Moscovei, oameni de o foarte 
înaltă ţinută duhovnicească la rându-le, cel de-al doilea fiind canonizat şi 
prăznuit la 19 noiembrie. Sfântul Antipa s-a învrednicit chiar să participe la 
aflarea moaştelor Sfântului Tihon din Zadonsk, invitat la această procesiune 
de către Mitropolitul Isidor. 


La Valaam, în singurătate 


Dorul de linişte l-a însoțit mereu pe Părintele Antipa, iar gândul pustiei îl 
urmărea stăruitor. De aceea, încă din primele zile ale stabilirii în Rusia, el a 
vizitat Mănăstirea Valaam, îndrăgind din toată inima colibele netulburate din 
acel pustiu. lar după terminarea colectei ce-l mai împiedica să se dedice ascezei 
în aceste locuri netulburate? Pravila şi-o făcea în limba română şi pe lângă 
canonul de pustnic (schimnic) şi postul aspru, Părintele mai citea două acatiste 
ale Maicii Domnului şi pomenea pe cei trecuţi în pomelnicul său, care era foarte 
lung. Era însetat de rugăciune atât de mult încât se plângea mereu că nu-i 
ajunge timpul pentru cât ar vrea să se roage. Și era atât de pătruns de 
cuvintele rugăciunii încât nu de puţine ori, fraţii l-au auzit plângând şi 
suspinând. 


De la biserică era nelipsit, considerând despre aceasta că: „Multe mănăstiri am 
văzut eu în Rusia şi peste graniţă, zidite cu multă bătaie de cap, dar bătaia de 
cap şi zidirea lor sunt treburi mireneşti pline de griji. Viaţa monahului este în 
biserică, iar îndeletnicirea lui, pravila călugărească ”. Aşadar, rugăciunea în 
biserica este de mare preţ, dar acest lucru nu se va putea face fără împlinirea 
pravilei de chilie, după cum însuşi a dat pildă. 

Altădată, fiind întrebat ce este de trebuinţă cel mai mult pentru desăvârşirea 
în rugăciune, a răspuns: ID Paştele, Învierea Domnului este 
învăţătura şi sărbătoarea fundamentală pentru orice creştin, iar rânduiala 
Postului Mare, premergător acestui praznic al praznicelor este una deosebită. 
Este deosebită atât prin asprime, cât şi prin frumuseţea liturgică. 


În prima şi ultima săptămână a acestui Post, Părintele Antipa nu gusta nimic, 
nici mâncare şi nici băutură. Aceiaşi rânduială de post desăvârşit, o avea în 
fiecare luni, miercuri şi vineri de peste an, precum şi în ajunul Naşterii şi 
Botezului Domnului. În restul zilelor de marţi, joi, sâmbătă şi duminică gusta 
ceva la prânz şi doar atât. Deoarece el vieţuia în schit, când venea în mănăstire 
(de 3 ori pe an) se supunea rânduielii mănăstireşti, care era mai puţin aspră. De 
asemenea, deşi îi răpeau din timp, Cuviosul primea la el pe oricine-i cerea 
sfatul. 


Odată, unul dintre ucenicii din mănăstire l-a întrebat cum poate împăca 
postul aspru din Schit cu pogorămintele mănăstirii, dictate mai ales de 
întâlnirea cu mirenii. Sfântul a răspuns din Epistola către Filipeni a 
Sfântului apostol Pavel: „...întru toate m-am învăţat să fiu şi sătul şi flămând, 
şi în belşug şi în lipsă” (Filipeni 4, 12). 


Chilia lui era cu desăvârşire goală. N-avea decât un analog şi o strană, iar în loc 
de pat avea doar o pătură aspră, întinsă pe jos. Venăzuind spre nimic 
pământesc, îşi dedica tot timpul rugăciunii, smerindu-se şi mustrându-se pe 
sine, ceea ce îl făcea plăcut în faţa lui Dumnezeu, dar îl evidenția şi în faţa 
celorlalţi monahi, care îi purtau un respect deosebit. 


Aproape de sfârşitul său pământesc 


În anul în care a părăsit lumea noastră trecătoare, el a văzut în biserică, în 
Sâmbăta mare, nişte monahi necunoscuţi, ale căror chipuri străluceau puternic, 
într-un mod pe care Sfântul Antipa nu-l putea descrie, pentru că nu-l mai 
întâlnise. În toamna acelui an, pe când se ruga, icoana Maicii Domnului a 
plecat singură de la locul ei şi i s-a aşezat pe piept, în timp ce celelalte au 
căzut jos. Bătrânul a aşezat icoana la locul ei, această întâmplare minunată a 
destăinuit-o doar cu trei zile înainte de sfârşitul său pământesc şi numai 
unuia dintre cei mai apropiaţi ucenici ai săi. 


Măsura duhovnicească la care a ajuns Sfântul Antipa reiese nu numai din cele 
petrecute până în momentul descris mai sus, ci şi din următorul: aflat pe patul 
de moarte, cu două zile înainte de sfârşitul său, înconjurat de cei apropiaţi, 
călugări şi laici deopotrivă, a cunoscut cu duhul că un frate de mănăstire, 
țăran bătrân, cuprins de apoplexie a căzut mort în biserica mănăstirii, aflată 

la 5 km depărtare. Acest lucru a fost adeverit mai târziu de un monah care 
tocmai ajunsese în schit. 


În data de 10 ianuarie 1882, la vârsta de 66 de ani, iubitorul pustiei şi odrasla 
României, Părintele Antipa, s-a mutat la cele veşnice. 


Incheiere 


lată viaţa împresionantă a Sfântului Antipa, care, alături de Părinţii Nifon şi 
Nectarie, poate fi considerat ctitorul Schitului Athonit Prodromu din Sfântul 
Munte Athos, unde mulți monahi şi mireni, români sau de alte naţionalităţi, şi- 
au găsit mântuirea. 


Prin viaţa sa, Părintele Antipa a dovedit că omul sfinţeşte locul şi a confirmat 
valoarea universală a ortodoxiei, diversitatea în unitate, cum spunea un 
gânditor rus (6 "Catolicismul reprezintă o unitate fără libertate, pro- 
testantismul o libertate fără unitate, iar Ortodoxia o unitate şi o libertate în 
dragoste." Alexei Homiakov). 


Dumnezeu este acelaşi peste tot şi ascultă rugăciunea noastră oriunde ne-am 
afla. Postul, credinţa nestrămutată în Maica Domnului şi nu în ultimul rând 
rugăciunea, au fost armele de care s-a folosit Sfântul Antipa pentru a birui 
ispitele de multe feluri, de la oameni sau de la draci, unelte cu care şi-a „croit” 
drum prin deşisul ispitelor vieții pământeşti. 


Dintre tot ce putem oferi lui Dumnezeu, numai dragostea nu poate fi 
echivalată. O spune Sfântul Apostol Pavel în binecunoscutul capitol 13 al 
Epistolei către Corinteni: „De aş grăi în limbile oamenilor şi ale îngerilor, iar 
dragoste nu am, făcutu-m-am aramă Sunătoare şi chimval răsunător. Și de aş 
avea darul proorociei şi tainele toate le-aş cunoaşte şi orice ştiinţă, şi de aş 
avea atâta credinţă încât să mut şi munţii, iar dragoste nu am, nimic nu Sunt, 
Şi de aş împărţi toată avuţia mea şi de aş da trupul meu ca să fie ars, iar 
dragoste nu am, nimic nu-mi foloseşte. Dragostea îndelung rabdă; dragostea 
este binevoitoare, dragostea nu pizmuieşte, nu se laudă, nu se trufeşte. 
Dragostea nu se poartă cu necuviinţă, nu caută ale sale, nu se aprinde de 
mânie, nu gândeşte răul. Nu se bucură de nedreptate, ci se bucură de adevăr. 
Toate le suferă, toate le crede, toate le nădăjduieşte, toate le rabdă. Dragostea 
nu cade niciodată. 


Cât despre proorocii - se vor desfiinţa; darul limbilor va înceta; ştiinţa se va 
sfărşi; [...] Și acum rămân acestea trei: credinţa, nădejdea, dragostea. lar mai 
mare decât acestea este dragostea. * 

Ori, Părintele Antipa a dat dovadă de dragoste nefăţarnică, profundă, 
autentică. A dat dovadă de dragoste când a luat jugul lui Hristos, când a fugit 
de acasă pentru a se călugări, când a fost rânduit iconom şi în general, în 
toată viaţa sa duhovnicească - dragoste faţă de rugăciune, dragoste faţă de 
împlinirea poruncilor, dragoste faţă de Dumnezeu şi de aproapele, dragoste 
pentru tot lucrul bun. lar Dumnezeu i-a răsplătit înmiit dragostea, 
rânduindu-l cu moaşte plăcut mirositoare. 


Sfântul Antipa a semănat dragoste şi a cules veşnicia în lubirea Absolută; a 
dat voinţă şi a luat putere, a renunţat la plăcerile egoiste şi trecătoare, iar 
acum se bucură de dumnezeiasca slavă şi se desfătează de glasurile îngerilor, 
cu care aduce laudă lui Dumnezeu în Ceruri. Rugăciunea nu este din această 
lume, iar prin rugăciune, Sfântul Antipa s-a mutat, treptat, în lumea de dincolo. 
Întâi s-a mutat cu gândul şi cu dorirea, iar apoi sufletul său a moştenit viaţa 
veşnică. 


În urma sa, pe locurile natale, s-a ridicat o mică aşezare dedicată lui, a cărui 
stareț, este Părintele Pahomie, originar din Comăneşti, vieţuitor şi el pentru un 
timp în Sfântul Munte. Acesta, cu ajutorul unor binecredincioşi din Bucureşti 
a reuşit să îmbrace cu argint crucea de călugărie a Sfântului, adusă de 
călugării ruşi, oferindu-i cinstirea cuvenită. Această cruce a rămas la diferite 
persoane până când Sfântul a rânduit să se înfiinţeze acest schit unde să fie 
oferită spre închinare. 

Un preot de mir, în posesia căruia s-a aflat pentru o bucată de timp, a mărturisit 
că luând-o la el cu ocazia diferitelor procesiuni, a adus multă alinare celor de 
faţă. 

Există chiar şi cazul fericit al unei femei dintr-un sat apropiat, care a fost 
vindecată de o ceaţă pe ochi după ce s-a rugat Sfântului şi s-a atins de această 
cruce. 


De asemenea, Părintele Pahomie mărturiseşte că a simţit de la bun început 
prezenţa Sfântului pe acele meleaguri şi nădăjduieşte că, în viitor, zona se va 
umple mai ales de monahi iubitori de nevoinţă, asemeni Cuviosului Antipa, sau 
măcar de oameni simpli, care să treacă pragul mănăstirii pentru a înălța un 
cuvânt de laudă către Dumnezeu, cel minunat întru Sfinţii Săi. 


Cu siguranță, Sfântul Antipa de la Calapodeşti este un sfânt al neamului 
românesc a cărui cinstire trebuie să sporească, mai ales în zonele învecinate: 

Bacău, Adjud, Bârlad, ai căror binecredincioşi locuitori sunt datori să cunoască 
Sfântul de lângă ei. 


(Articol scris de monahul Iustin şi publicat în numărul pe decembrie 2009 al 
revistei ROST) 

Sfântul Antipa de la Calapodeşti, înstrăinatul de lume 





Hristos a spus că nu vom fi scrişi în Cartea Vieţii de nu ne vom „pierde sufletele 
pentru El”. Căci „dacă vine cineva la Mine şi nu urăşte pe tatăl său şi pe 
mama Sa, şi pe femeia sa şi pe copiii Săi, şi pe fraţii şi surorile sale, ba încă şi 
viața Sa, nu poate să fie ucenicul Meu”. (Luca 14, 2). Aceasta nu se poate face 
însă fără însingurare, fără fuga de lume şi înstrăinarea de toate cele trecătoare 
ale ei. 


Sfinții pentru aceea au fost bineplăcuţi lui Dumnezeu, că s-au făcut străini 
oamenilor pe care-i iubeau. lară unul dintre aceşti mari înstrăinaţi — de noi, dar 
nu şi de Dumnezeu -— a fost cuviosul Antipa, cel născut la Calapodeşti, singurul 
sfânt din neamul nostru cinstit deopotrivă de trei popoare drepteredincioase — 
părți din moaştele sale aflându-se la aceleaşi întreite neamuri: 
» pe lângă cele păstrate la mănăstirea rusească a Valaamului, 
> altele se mai găsesc spre cinstire şi închinare în schitul athonit 
Prodromu, 
» iar în țara noastră, mănăstirile Christiana din Bucureşti şi Calapodeşti 
din Bacău sunt binecuvântate de sfintele sale oseminte. 
>» În Basarabia se află mâna sa dreaptă la mănăstirea Suruceni şi 
» câteva părticele din moaştele sfântului sunt la mănăstirea Sireți. 


Grecii îl cinstesc cu numele de „Agios Antipa Athonites”, ruşii îl numesc cu 
drag „Sveti Antipa Valaamski”, iar românii îl cunosc sub numele de „Sfântul 
Antipa de la Calapodeşti”, 


XA AX AAA AA AAA A AAA AAx 


Xp Xp e Xe Xe e eee eee eee eee 


KA AAA AAA AAA A AAA AAA 


Xp Xe e e eee eee eX 


Vremile tinereţilor 


Născut, pentru noi, la Calapodegşti, iar pentru veşnicie, la Valaam, sfântul acesta 
din neamul moldovenilor de Bacău a văzut lumina în anul 1816, la vremea 
cărunteților părinților săi: binecredincioşii Gheorghe Constantin Luchian şi 
Ecaterina (născută Atanasiu şi călugărită mai târziu cu numele Elisabeta). 
Alexandru (aşa fusese botezat) n-a pricinuit dureri mamei sale nici la naştere şi 
nici după aceea, căci a fost un copil cu multă bunăcuviinţă şi credință în 
Dumnezeu — drept pentru care, din pruncie, nici şerpii veninoşi nu-i făceau 
vreodată vreun rău. 


Trecând la cele ale veşniciei Gheorghe, tatăl său şi diaconul bisericii, l-a lăsat în 
grija Domnului şi a mamei sale, înainte de a-şi termina învăţătura la şcoala din 
sat. Fiind cuprins „fără de veste de o negrăită şi minunată lumină, care i-a 
umplut inima de o nespusă bucurie”, tânărul de douăzeci de ani a părăsit cele 
vremelnice ale lumii şi legătoria de cărți unde era calfă, plecând în căutarea 
lui Dumnezeu mai întâi în lavra Neamţului şi mai apoi — pentru că egumenul 
de acolo n-a crezut tinereţilor sale şi nu l-a îngăduit în obşte — în mănăstirea 
valahă a Căldăruşanilor (probabil), ctitoria celui mai mare ziditor de lăcaşuri 
sfinte, voievodul Matei Basarab. 


A stat o vreme sub ascultarea stareţului de aici, dar se pare că a avut parte şi de 
povăţuirile bătrânului Ghedeon, ce sihăstrea de mulți ani prin pădurile 
dimprejurul mănăstirii. După încă doi ani petrecuţi la schitul Brazi, el a plecat, 
cu binecuvântarea egumenului Dimitrie — care l-a şi tuns în monahism, 
dându-i numele de Alipie — către ţinutul sfinţilor din Grădina Maicii 
Domnului. 


Viaţa aghioritică 


În Athos s-a nevoit mai întâi făcând ascultare părintelui Nifon Ionescu, dar 
numai pentru puţină vreme, pentru că acesta l-a trimis ca să deprindă cele ale 
chinoviei în obştea Esfigmenului, unde a şi vieţuit patru ani în bună pace, 
plinind greaua ascultare de bucătar. După acesta s-a întors şi a luat schima 
mare şi numele de Antipa, plecând la isihie şi petrecând o vreme într-o chilie 
părăsită care însă avea Să-i dăruiască un odor de mare preţ: o icoană a 
Preacuratei, ce avea să se dovedească a fi făcătoare de minuni. După ce 
zugravul Paisie i-a curăţat-o de înegrirea fumului, cuviosul nu s-a mai 
despărţit niciodată de această icoană a Maicii Domnului (aflată astăzi în noua 
mănăstire kareliană Valamo, dusă fiind de monahii ruşi care s-au refugiat în 
Finlanda din faţa antihristicului comunism). 

În vremea în care a fost chiliot rucodelia lui era facerea lingurilor de lemn, pe 
care şi le vindea în târgul Kareii pentru puţină pâine. Şi tot în acele timpuri a 
primit bune povăţuiri de la duhovnicul ce-l avea în schitul Lacu, îmbunătăţitul 
părinte Leontie. Pentru că în acele vremi tocmai se zidea aşezământul românesc 
de la Prodromu şi la povaţa duhovnicului, cuviosul ieroschimonah Antipa s-a 
pus sub ascultarea părinţilor Nifon şi Nectarie spre ajutorarea lucrurilor mâinilor 
lor şi a celorlaţi fraţi de neam. 


Făcut ierodiacon de către cuviosul Nifon şi mai apoi ieromonah la Prodromu, el 
avea să intre sub ascultarea de chelar în noul schit, „unde întru toate a arătat o 
dreptate după Dumnezeu, mustrând pe oricine ar fi fost el, dacă călca 
regulamentul chinoviei - l-a certat şi pe stareţul lui, părintele Nifon!”. 


Pe lângă dreptate, cuviosul Antipa avea şi mare curăție sufletească căci „/a 
Proscomidie pomenea pe toţi părinţii şi făcătorii de bine creştini mai mult de 
un ceas, că avea viaţă curată şi feciorelnică şi iubea sărăcia, smerenia şi 
dreptatea” - mărturiseşte despre dânsul cărturarul schimonah prodromit, 
Irinarh Şişman, în a sa prețioasă „Istorie a mănăstirilor athonite”. 


Ajutorarea Prodromului 


Ascultarea avea să-l aducă iarăşi în ţara Moldovei, după o petrecere de douăzeci 
de ani în Sfântul Munte al Fecioarei, de data asta ca iconom al schitului Bucium 
- metoc al Prodromului - de unde trimetea importante ajutoare fraților 
prodromiţi. A tânjit după viaţa aghioritică şi a dorit a se întoarce în Grădina 
Preacuratei, însă părintele Nifon „superiorul” n-a voit a-i îngădui să revină la 
Prodromu. 


Ce va fi fost în sufletul cuviosului la acea vreme numai Dumnezeu poate şti, dar 
unele dintre căile Lui nebănuite se pare că le-a cunoscut părintele Nifon, căci el 
a fost cel care l-a dus pe cuviosul Antipa în Rusia, unde avea să se sfinţească în 
lavra Valaamului! 


După ce mai întâi a adunat milostenii de la români pentru zidirea noului schit 
athonit, cuviosul Antipa s-a dus aşadar - împreună cu gheronda al său, părintele 
Nifon - şi la fraţii pravoslavnici ruşi după ajutoare - mai întâi la Kiev şi apoi la 
Moscova şi Sankt Petersburg, ajungând până la lavra Valaamului - care a rămas 
tare dragă sufletului său. 


Înstrăinare pe lacul Ladoga 


Pentru aceea, după ce a ajutat în multe rânduri schitul românilor prodromiţi 
trimiţându-le pe vapoare cele trebuitoare noului aşezământ, cu ajutorul mitro- 

politului Isidor al Sankt Petersburgului, la vremea lui noiembrie 1865, s-a 
închinoviat pentru totdeauna în monastirea slavilor de pe lacul Ladoga, găsindu- 
şi pentru asprele sale nevoinţe o chilie pustnicească în schitul cu hramul 
„Tuturor Sfinţilor” (unde s-a nevoit vreme de cinci ani, după care, egumenul 
Damaskin (1835-1882) a cerut Sfântului Sinod, la 23 decembrie 1871, încu- 
viinţarea intrării în obşte). Supunându-se legilor pământeşti slavoneşti, el a făcut 
o cerere de dobândire a cetăţeniei ruse la anul 1872, luna lui septembrie 7, dar, 
din cauza birocraţiei cancelariei guvernatorului de Vyborg, cuviosul avea să 
rămână tot... moldovean, zece ani nefiind de-ajuns pentru autentificarea 
slavizării sale. Estimp însă, a ajuns la mare măsură în obştea Valaamului pentru 
sfințenia vieţii sale şi pentru lepădarea celor trecătoare lucruri, că nici pat, nici 
masă şi nici scaun nu găseai în chilia sa, iar mâncarea pe care-o primea sâmbăta 
la amiază îl îndestula pentru tot restul săptămânii! Pentru acestea, dar şi pentru 
că Duhul ades îi lumina cunoştinţa - arătându-i cele ce nu totdeauna sunt scoase 
la vedere pentru ceilalți oameni încurcaţi în patimile veacului - cuviosul Antipa 
al Moldovei era tare căutat, deopotrivă de poporenii karelieni, cât şi de monahii 
dornici de creştere duhovnicească. 


A lăsat în urmă ucenici care l-au avut la evlavie şi care i-au dus numele în 
istorie, iar însuşi starețul său, ieromonahul Pimen, avea să-i povestească în 
glave slavoneşti petrecerea sa prin astă lume, că „avea viaţă curată şi 
feciorelnică şi iubea sărăcia, smerenia şi dreptatea”. 


Sfântul acesta care multă cinste a adus neamului nostru, şi-a cunoscut mai 
dinainte sfârşitul, că s-au ridicat toate icoanele din chilia lui şi mai apoi s-au 
lăsat jos, iar numai cea Maicii Domnului, de care nu s-a despărţit vreodată, S- 
d aşezat pe pieptul său. Şi aşa grijindu-se, după trei zile, la 10 ianuarie 1982, 
în timp ce un ucenic al său rostea şi pentru el Acatistul Maicii Domnului, 
sfântul Antipa şi-a încheiat petrecerea celor 66 de ani lumeşti (dintre care 
şaptesprezece numai la Valaam) şi s-a adăugat cinului drepţilor lui 
Dumnezeu. 


Mormântul său din gropniţa obştească avea să fie răvăşit, după jumătatea 
veacului al XX-lea, de câţiva căutători de odoare, care i-au lăsat piatra 
funerară dată la o parte. Cu vremea, pământul S-a tot lăsat şi astfel egumenul 
Andronik Trubaciov a putut afla locul îngropării sale dezgropând moaştele 
cuviosului la 14 mai 1991. La privegherea din 28 iulie 1991, când era 
pomenirea sfântului kneaz Vladimir, moaştele cuviosului Antipa au fost 
aduse în biserica apostolilor Petru şi Pavel, iar la 24 septembrie 1991, în chiar 
ziua Sfinţilor Serghie şi Gherman de la Valaam, au fost strămutate în biserica 
aceloraşi cuvioşi, unde au rămas până astăzi. 

Cei care l-au cinstit ca sfânt pentru întâiaşi dată au fost monahii ruşi athoniţi de 
la mănăstirea Sfântului Panteleimon, care l-au aşezat, în 1906 - fără a fi 
canonizat oficial! - în Mineiul rusesc de pe luna Ianuarie, în ziua a X-a. Ei au 
făcut aceasta după numai 24 de ani de la trecerea sa la Domnul, pentru că faima 
de „sfânt” al „cuviosului Antipa de la Valaam” era foarte mare în rândurile 
pravoslavnicilor ruşi pentru minunile ce le făptuise pentru ei în timpul vieţii. 


Mulţi îi cunoşteau faptele şi viaţa de la ucenicii săi care încă mai trăiau, iar alții, 
poate şi mai mulţi, citiseră cartea starețului Pimen (ulterior arhimandrit şi 
egumen al mănăstirii Pafnutije-Borovsky) „Viaţa vrednică de pomenire a iero- 
schimonahului Antipa” (BameuareneHaa XU3H5 HEPOCXHUMOHaXa AHTUIIEI) ce se 
tipărise prima oară la 1883, în Sankt-Petersburg (reeditată zece ani mai târziu, în 
acelaşi loc). 


Românii l-au canonizat şi introdus în calendar la 10 ianuarie - ziua adăugării 
sale la numărul drepţilor Domnului - în anul 1992, iar Sanctitatea Sa, Alexei al 
II-lea, Patriarhul Moscovei şi al întregii Rusiei l-a trecut în rândul sfinţilor 
Bisericii Ortodoxe Ruse la 19 iulie, anul Domnului 2000.Înaintea lor însă, 
părintele Makarios Simonopetritul (autorul „Triodului explicat”) îl introdusese 
deja în Sinaxarul athonit, publicat în 1988, la Salonic. 


Deşi mai puţin cunoscut nouă - în parte pentru înstrăinarea lui (că a trăit 
multă vreme departe de ţara sa), dar poate şi pentru smerenia vieţii lui - 
Sfântul Antipa de la Calapodeşti i-a iubit mult şi ajutat pe cei din neamul său 
cel românesc, pentru care cred că nu încetează a se ruga nici în zi de astăzi, 
de acolo de sus, din ceruri. Cu ale lui sfinte rugăciuni, Doamne Llisuse 
Hristoase, Fiul lui Dumnezeu, miluieşte-ne pe noi. 


Amin. 


(Autor: George Crăsnean - Lumea monahilor nr. 56, februarie 2012) 

10 ian, 2020 


Sfântul cuvios Antipa de la Calapodeşti a văzut lumina zilei în Moldova anului 
1816, în zona Bacăului. Tatăl său, diacon la bisericuţa din sat, şi mama sa, deve- 
niţi părinți la vârsta bătrâneţii, i-au ales numele de botez Alexandru, crescându-l 
în atmosfera sănătoasă a Bisericii. Devenit mai târziu călugăr cu viaţă sfântă, 
râvnitor în cele duhovniceşti, cuviosul Antipa ne îndeamnă neîncetat la 
rugăciune, fiind pildă de păstrare a identităţii ortodoxe strămoşeşti, oriunde ne- 
am afla în lume. 


Se pare că cea mai completă variantă despre viața Sfântului Antipa de la Cala- 
podești a fost scrisă relativ recent de autoarea rusă Lidia Meșkova, carte apărută 
şi în România sub titlul Taina veacului ce va să fie - Viaţa şi nevoinţele 
cuviosului părintelui nostru Antipa de la Calapodeşti, făcându-se adăugiri cu 
amănunte din dosarul ieroschimonahului Antipa, cu date de la descoperirea 
sfintelor sale moaşte şi cu mărturii despre cinstirea cuviosului la Valaam, la 
Athos, în România şi în Moldova de peste Prut. 


Tânărul Alexandru a învăţat la început la şcoala din sat pe care, însă, o între- 
rupe, rămânând de mic orfan de tată. Deprinde meşteșugul legării de carte, ci- 
tind toate cărțile duhovniceşti ce-i ajungeau pe mână. Simţind curând chemare 
lăuntrică, porneşte pe calea Domnului încă din fragedă tinereţe, în anul 1836, 
fiind călugărit sub numele Alpie. Unele surse documentare indică faptul că ar fi 
ajuns mai întâi la Mănăstirea Neamţ, altele la Căldărușani, însă sunt și surse 
care consemnează că tânărul monah ar fi fost de faţă la descoperirea minunată a 
moaştelor Sfântului mucenic 'Teodosie de la Brazi, în Vrancea, unde ar fi înce- 
put viețuirea monahală. 


După doi ani de ascultare, pocăință şi rugăciune, la sfatul duhovnicului său 
Dimitrie pleacă la Athos, aşezându-se pe lângă părin-ţii români Nifon şi Nec- 
tarie, care locuiau în chilii pustniceşti. Aceştia l-au trimis să se nevoiască mai 
întâi într-o mănăstire de obşte, aşa că petrece câţiva ani la Esfigmenu, după care 
revine şi primeşte - odată cu schima mare - numele de Antipa, fiind apoi hiro- 
tonit ierodiacon. 


Dobândeşte o deosebită creştere duhovnicească lângă un alt nevoitor - Leontie 
de la Schitul Lacu - duhovnic rus format în Moldova, cu viaţă îmbunătățită și cu 
mare discernământ. 


Vreme de patru ani se retrage într-o chilie a muntelui pentru a deprinde neîn- 
cetata rugăciune a inimii, devenind un sihastru vestit şi mult căutat în Athos 
pentru viaţa lui sfântă, pentru darul lacrimilor, al vindecării de boli şi de duhuri 
necurate. 

Când a intrat întâia oară în chilia părăsită, a găsit într-un colţ, în cenușă, o 
icoană a Maicii Domnului - Dulcea sărutare - pe care a dat-o unui iconar ca să 1- 
o curețe. De această icoană, ce s-a dovedit mai apoi făcătoare de minuni, cu- 
viosul nu s-a mai despărțit până la sfârşitul vieţii sale. 


Revine printre călugării români și este hirotonit ieroschimonah la Schitul Pro- 
dromu, care tocmai începea a fi zidit. După mai bine de două decenii de 
nevoinţă atonită, făcând ascultare de starețul Nifon, cuviosul Antipa ajunge în 
Moldova, la metocul atonit Bucium de lângă Iași, ca iconom, cu misiunea de a 
strânge bani şi materiale pentru nevoile Prodromului, totodată fiind foarte 
apreciat şi respectat de mitropolitul de atunci al Moldovei, Sofronie Miclescu. 


Continuând colecta pentru schit, merge în Ucraina, iar după închinarea la 
sfintele moaşte ale cuvioşilor din Lavra Pecerska de la Kiev, primește ajutoare 
de la locuitorii moscoviți, dar şi de la mitropoliţii Moscovei şi Sankt Peter- 
sburgului. 


Cuviosul Antipa are ocazia de a participa la canonizarea Sfântului Tihon din 
Zadonsk şi se pare că acest minunat arhipăstor rus al secolului al 18-lea i-a 
insuflat călugărului român dorinţa de a rămâne în Rusia până la sfârşitul vieţii. 


Ajuns în nordul Rusiei și iubind înstrăinarea de lume și liniştea rugăciunii, 
Sfântul Antipa se stabileşte pe cea mai mare insulă a lacului Ladoga, la nord de 
Sankt Petersburg, aproape de graniţa cu Finlanda, la Mănăstirea Valaam, înte- 
meiată în secolul al 10-lea de doi călugări misionari greci, sfinții de mai târziu 
Serghie și Gherman. 


leroschimonahul Antipa de la Calapodeşti se nevoieşte aici încă 17 ani, din care 
ultimii 5 într-o chilie a Schitului tuturor Sfinţilor, cel mai mare schit din 
arhipelag, cu cea mai aspră rânduială călugărească şi a cărui biserică a fost sfin- 
țită de Sfântul Ignatie Briancianinov, în anul 1849. 


Aici îşi petrece ultima parte a vieţii pământești în posturi aspre, sute de metanii 
zilnic, privegheri și neîncetata rugăciune a lui lisus, cu inima arzându-i pentru 
Hristos, slujind adesea Sfânta Liturghie, continuând să săvârșească minuni şi 
povăţuind pe calea mântuirii nenumărați ucenici, ca un mare părinte duhov- 
nicesc. 


lată ce spunea Preasfinţitul părinte episcop Macarie al Europei de Nord, la o 
prăznuire a Sfântului Antipa de acum câţiva ani, despre acesta: „Deşi ultima 
parte a vieții sale a petrecut-o departe de ţinuturile natale, cuviosul Antipa a 
purtat cu el dorul de ţară. Ucenicul său, Pimen, care ne-a lăsat în scris viaţa sa, 
ne spune că acest mare sfânt avea permanent în chilie trei categorii de obiecte. 

Cel mai de preț odor era icoana Maicii Domnului - Dulcea sărutare -, apoi 
cărţile româneşti de pravilă cu caractere chirilice şi o cergă moldovenească. Se 
ruga neincetat şi făcea sute de metanii zilnic, socotind foarte importantă împli- 
nirea zilnică a pravilei, a programului de rugăciune, şi pentru câteva clipe îşi 
odihnea trupul pe cerga moldovenească pe care o primise de la mama sa, care, 
după ce a rămas văduvă, s-a retras în mănăstire, cu numele Elisabeta. Sfântul 
Antipa, care ne îndeamnă neîncetat la rugăciune, este pildă de păstrare a 
identităţii ortodoxe strămoşeşti, oriunde ne-am afla în lume“. 


Nu cu mult timp înainte de a-şi da obștescul sfârșit, cuviosul a primit semn prin 
icoana Maicii Domnului de care nu se despărțise zeci de ani, când aceasta i s-a 
aşezat singură pe piept, în chip minunat, în timp ce toate celelalte icoane de pe 
pereţii chiliei au căzut. 


Unicul călugăr român care s-a închinoviat pentru restul vieţii sale la Valaam a 
adormit în pace în dimineaţa zilei de duminică, 10 ianuarie 1882, după ce 
primise Sfânta Euharistie, pe când ucenicul său rostea alături de el acatistul 
Adormirii Maicii Domnului. A fost înmormântat în afara schitului, lângă capela 
Sfintelor Pătimiri ale Mântuitorului, după cum el însuși ceruse, spre a putea veni 
la mormânt şi uceniţele sale, pentru care avea să se roage în continuare. 


Un an mai târziu, unul dintre ucenicii săi apropiaţi, Pimen, scrie Vrednica de 
pomenire viață a ieroschimonahului Antipa, carte tipărită (apoi retipărită) la 
Sankt Petersburg şi răspândită în Rusia, dar şi în Muntele Athos. 


Mănăstirea Valaam, întemeiată la anul 992 și reactivată în urmă cu 30 de ani, 
este vizitată de circa 100.000 de pelerini în fiecare vară, printre care şi cre- 
dincioşi români care coboară în paraclisul de la demisolul bisericii principale a 
mănăstirii, Schimbarea la Faţă, pentru a se închina Sfântului cuvios Antipa de la 
Calapodeşti, precum şi cuvioşilor părinți Serghie și Gherman. 


Crucea sa de călugărie, ca prin minune, a ajuns la mănăstirea de călugări de la 
Calapodeşti din judeţul Bacău, unde se află, de asemenea, şi o părticică din 
sfintele sale moaşte, iar în faţa frumoasei biserici a mănăstirii din satul natal, 
două cruci-monument în cinstea părinților săi Gheorghe-Constantin și Ecaterina. 


Tot în Moldova natală a sfântului, la catedrala din Roman, există o altă raclă cu 
moaşte ale cuviosului Antipa, care au fost dăruite chiriarhului locului de vred- 
nicul de pomenire părinte Petroniu Tănase din Sfântul Munte Athos. 


O istorie deosebită este legată şi de ajungerea unei părticele din sfintele rămășițe 
ale cuviosului Antipa la Mănăstirea Christiana. 

Credincioşii din Bucureşti se mai pot închina moaștelor sfântului la Biserica 
„Sfântul Nicolae”- Ghica sau la Mănăstirea „Sfântul Nicolae”- Sitaru de lângă 
Capitală, iar dobrogenii - la Catedrala Arhiepiscopală din Constanţa. 


In Basarabia, mâna dreaptă din moaștele sale se găseşte la Mănăstirea Suruceni, 
în Biserica Sfântului Gheorghe, părticele găsindu-se şi la mănăstirile Ciuflea şi 
Sireţi. 


După canonizarea Sfântului cuvios Antipa de la Calapodeşti de către Biserica 
Ortodoxă Română, Preafericitul părinte patriarh Daniel, pe atunci mitropolit al 
Moldovei și Bucovinei, a sfințit în anul 2005, pentru prima dată în eparhie, în 
cinstea sfântului, paraclisul din cadrul Reşedinţei Mitropolitane de la Mănă- 
stirea Bucium din laşi, în amintirea vieţuirii acestuia, pentru o vreme, în acest 
loc de nevoinţă şi rugăciune. 


Chiar şi departe de ţară, pe pământuri scandinave, în Episcopia Europei de 
Nord, cuviosul Antipa este ocrotitorul Centrului de pelerinaje al eparhiei. 

12 ian, 2021 


Înaltpreasfinţitul părinte Ioachim, arhiepiscopul Romanului şi Bacăului, a slujit 
duminică, 10 ianuarie, la Catedrala „Sfânta cuvioasă Parascheva” din Roman, în 
această zi fiind rânduită prăznuirea Sfântului Antipa de la Calapodeşti, infor- 
mează Biroul de presă al arhiepiscopiei. Această sărbătoare a sfântului ocrotitor 
al eparhiei este și hramul paraclisului Catedralei Arhiepiscopale. 


Credincioşii romaşcani s-au rugat duminică, 10 ianuarie, la Catedrala Arhie- 
piscopală din Roman împreună cu arhipăstorul lor, Înalt-preasfinţitul părinte 
Ioachim, care a dorit să marcheze în mod deosebit sărbătoarea ocrotitorului 
acestei eparhii, pe Sfântul Antipa de la Calapodeşti. 


În cuvântul de învăţătură rostit, Înaltpreasfinţitul părinte Arhiepiscop Ioachim a 
făcut referire la pericopa evanghelică ce a fost citită. „Astăzi, când încheiem 
șirul acestor praznice împărăteşti care au avut semnificația lor, iată, avem un 
cuvânt al lui Hristos care s-a mai auzit, mai ales în pustia Iordanului, acelaşi 
care era spus și de loan Botezătorul. Mântuitorul, după ce a fost ispitit pe 
muntele Carantaniei, îşi începe marea activitate de predicare a Evangheliei, a 
Legii noi, prin care noi reuşim să scăpăm de moartea sufletească şi de cea 
trupească și să dobândim calea care se deschide dincolo de ceea ce este limitat 
și ceea ce cunoaşte omul prin rațiunea sa. Primul Său cuvânt adresat oamenilor 

este «Pocăiți-vă!» Până la venirea lui Hristos, popoarele au încercat să se 
restaureze fiinţial, pentru faptul că prin cădere consecinţele ei s-au răsfrâns 
asupra tuturor popoarelor şi oamenilor care au venit în lume, ceea ce noi 
numim păcatul strămoșesc”, a arătat Înaltpreasfinţia sa. 


De asemenea, Întâistătătorul Arhiepiscopiei Romanului şi Bacăului a vorbit şi 
despre venerarea Sfântului cuvios Antipa de la Calapodeşti, atât de prețuit şi de 
respectat în întreaga Ortodoxie. 


„Sfinţii au apărat valorile noastre creştinești prin rugăciune. La început de an 
convenţional, facem pomenirea unui cuvios din eparhia noastră care a fost să 
fie scris în toate calendarele noastre şi în dipticele sfinţilor tuturor Bisericilor 
Ortodoxe. Acest cuvios a fost recunoscut ca sfânt atât în Ortodoxia greacă, cât 
şi în cea slavă. EI a fost cinstit de poporul român mai ales din anul 1992, atunci 
când au fost canonizaţi de Sfântul Sinod o serie de părinţi ai Bisericii noastre 
ortodoxe, care au marcat cu viaţa lor sfântă şi cu opera lor activitatea închi- 
nată Bisericii. Părticica din moaștele Sfântului Antipa a fost adusă aici, atunci 
când părintele Clement Haralam era la Muntele Athos. Eu am fost la vremea 
aceea cel desemnat și delegat de către Preafericitul părinte patriarh Daniel să 
merg acolo pentru a vorbi cu părintele de pioasă amintire Petroniu Tănase, 
egumenul de atunci al Mănăstirii Prodromu, care avea mare cinstire faţă de 
Sfântul Antipa și care ne-a dăruit o părticică din sfintele moaște, pe care am 
depus-o alături de celelalte sfinte moaşte care se găsesc aici, în Catedrala 
Arhiepiscopală. 


O altă părticică se află la Parohia «Sfinţii trei Ierarhi» din Bacău. De ase- 

menea, ne dorim să facem demersuri ca în eparhia noastră să mai fie adusă şi o 

altă părticică a sfântului, atunci când catedrala din Bacău va fi dată cultului şi 

va începe slujba în partea ei superioară, pentru faptul că acolo a fost începută 
| A 


pictura ei în mozaic”, a mai arătat Inaltpreasfinţitul părinte arhiepiscop loa- 
Chim. 


Răspunsurile la Sfânta Liturghie au fost date de Corala „Paraschevi” a Cate- 
dralei Arhiepiscopale din Roman. 

» Biserica Sfântul Nicolae Rusă (a studenţilor), Bucureşti, Str. Ion Ghica 
Nr. 9, lângă Universitate; 





» Catedrala Arhiepiscopală din Constanţa - Str. Arhiepiscopiei Nr. 23 
(în partea peninsulară a oraşului, mai jos de Piaţa Ovidiu; 

> Mănăstirea Sfântul mare mucenic Gheorghe, comuna Suruceni, 
raionul Ialoveni, la câţiva km de Chişinău, Republica Moldova, unde 
acest mare trăitor al ortodoxiei este cinstit în mod deosebit şi unde se află 
"braţul drept" al acestuia; 

Icoană cu moaştele Sfântului cuvios Antipa Athonitul 
Sfânta Mânăstire Sireţi 


> Mănăstirea Sfântul Nicolae Sitaru (Balamuci), este situată în nord- 
estul județului Ilfov, în pădurea din apropierea satului Sitaru din comuna 
Grădiştea; 

Sfânta Mănăstire Sitaru (Balamuci) 
Racla cu Sfinte moaşte 


> Mănăstirea Sfântul mare mucenic Teodor Tiron, Chișinău, Str. 
Ciuflea, Nr. 12, Republica Moldova. 


Cu siguranţă, părticele din Sfintele sale moaşte se află şi în Sfântul Munte 
Athos, cuviosul Antipa de la Calapodeşti fiind singurul călugăr athonit român 

trecut în rândul sfinţilor, canonizarea sa având loc în Sfântul Munte în urmă cu 
100 de ani. 

In biserica Mănăstirii Frumoasa din laşi, în cele două mici racle din dreapta şi 
din stânga sfântului altar, credincioşii și pelerinii se pot închina la părticele din 
moaştele a peste 20 de sfinți. 


Dintre aceştia, se remarcă 
—  cuvioasele de la Mănăstirea Diveevo (Rusia), 
— un Sfânt român - Sfântul cuvios Antipa de la Calapodeşti 
— și doi sfinți taumaturgi: Sfântul ierarh Luca, arhiepiscopul Crimeei, şi 
Sfântul ierarh Nectarie de la Eghina. 


În tihna marii biserici a Mănăstirii Frumoasa din laşi, pelerinul se poate recu- 
lege şi ruga în taină, retrăgându-se preţ de câteva clipe din tumultul vieţii coti- 
diene. Aici îi va descoperi pe cei care l-au iubit pe Dumnezeu mai presus de ori- 
ce pe lumea aceasta şi care acum mijlocesc pentru noi înaintea tronului Prea- 
Sfintei Treimi. 


La Frumoasa s-au întâlnit mai bine de 20 de sfinți, majoritatea din Rusia sau 
Ucraina, prin părticele din sfintele lor moaşte, ca izvor de întărire în credință și 
de vindecare. lată şi numele lor: 

— Sfintele cuvioase Alexandra, Elena, Marta şi Matrona şi 

— Sfintele fericite Maria, Parascheva şi Pelaghia de la Diveevo, 

— Sfântul cuvios Ilona al Kievului, 

— Sfântul Gavriil Athonitul, 

— Sfântul Alexie de la Goloseev, 

— Sfântul Alexandru de la Sanaxar, 

— Sfânta cuvioasă Sofia de Suzdal, 

— Sfântul Dimitrie al Rostovului, 

— Sfântul cuvios Teodosie de la Totma, 

— Sfântul ierarh Silvestru de Omsk, 

— Sfinţii Alexie Eltanscomu și Vasile Kineşma de la Ivanovo, 

— Sfântul cuvios Teodor de la Sanaxar, 

— Sfinţii mucenici ucişi în Mănăstirea Sfântului Teodosie la anul 614, 

— Sfântul Teodor, amiralul de la Sanaxar. 


Majoritatea au trăit în secolele XVIII, XIX şi XX şi unii dintre ei au avut sfârșit 
mucenicesc. 

Mănăstirea Sfântul Antipa de la Calapodeşti 


Mănăstirea Sfântul Antipa de la Calapodeşti este o mănăstire cu obşte de călu- 
gări din judeţul Bacău. Mănăstirea poartă hramul Sfântul cuvios Antipa, că 
hram principal, dar şi pe cel al tuturor Sfinților Români. 


LE 
ha 





Mănăstirea Calapodeşti este situată la 68 de kilometri sud-est de oraşul Bacău, 
în satul Calapodeşti din comuna Dealul Morii, pe şoseaua Bacău - Secuieni - 
Izvorul Berheciului - Dealul Morii - Frumuşelu. Din satul Banca, înainte de 
Dealul Morii, se poate folosi o potecă ce urcă dealul, poteca pornind de la 150 
de metri de staţia de autobuz. Faţă de oraşul Adjud, Mănăstirea Calapodeşti se 
află la o distanţă de 37 de kilometri nord-est. 


Mănăstirea Sfântul Antipa de la Calapodeşti - scurt istoric 

În biserica actualului sat Calapodeşti, a primit Taina Botezului, în anul 1816, 
Alexandru Luchian, devenit mai târziu Sfântul Antipa. 


Pentru amintirea vredniciei Sfântului Antipa, credincioşii din satul Calapodeşti 
şi satele vecine au cerut înfiinţarea unei mănăstiri. Dorinţa lor a fost bine 
primită de Episcopia Romanului, care în anul 1997 îl numeşte pe leromonahul 
Ghenadie Dinga să se ocupe de ridicarea construcțiilor necesare şi organizarea 
unei obşti de călugări. 


Intrarea în incinta mănăstirii se face pe o poartă din lemn, sculptată în stil 
tradițional. Gardul este tot din lemn şi acoperit cu tegola. Odată intraţi în curtea 
mănăstirii, credincioşii sunt conduşi pe o alee betonată, cu bănci din lemn, 
pentru odihnă. Chiliile sunt chiar lângă vechea biserică a cimitirului, urmând ca, 
odată cu terminarea noii biserici, să se construiască un alt rând de chilii, ce vor 
întregi proiectul de construcție. 


Sfântul cuvios Antipa de la Calapodeşti - viaţa în România 


Sfântul Antipa s-a născut în secolul al XLX-lea, în Moldova, a ajuns apoi în 
Sfântul Munte Athos şi a trecut la cele veşnice în Mănăstirea Valaam, situată 
pe o insulă din Lacul Ladoga, în Rusia, la nord de Sankt Petersburg, după 17 
ani de nevoinţă în acest loc. 


Alexandru s-a născut în anul 1816, în satul Calapodeşti, din judeţul Bacău, într- 
o familie de clerici. Părinţii săi drepteredincioşi erau Gheorghe şi Ecaterina 
Luchian. Ca să ne dăm seama de atmosfera din familia în care a copilărit 
sfântul, este suficient să spunem că tatăl său era diacon, iar mama s-a călugărit 
mai târziu, primind numele de Elisabeta. 





In "Patericul Valaamului ” găsim Scris că cei doi soți nu au avut copii mult 
timp, însă, în cele din urmă, rugăciunile le-au fost ascultate şi Dumnezeu le-a 
dăruit un prunc numit Alexandru. Despre acesta mai ştim că lua în mânuţele 

sale şerpi veninoşi şi, spre mirarea şi spaima tuturor, aceştia nu-i făceau nici 
un rău. 


La vârsta de 20 de ani a intrat ca frate în obştea Mănăstirii Brazi; aici s-a nevoit, 
ducând o viaţă plină de lipsuri şi de necazuri, vreme de doi ani şi tot aici s-a 
învrednicit de la Dumnezeu de darul lacrimilor, iar sub povăţuirea 
schimonahului Ghedeon, un pustnic ce petrecea de aproape 30 de ani în 
apropierea mănăstirii, a deprins Sfântul rugăciunea minţii. 


Sfântul Antipa Athonitul - viaţa în Sfântul Munte Athos 


În ţară, el va rămâne timp de doi ani, după care va pleca la Sfântul Munte, 
dornic de desăvârşire. În Sfântul Munte Athos se va opri la chilia unor doi 
conaţionali, pentru ca mai apoi să-l regăsim la Mănăstirea Esfigmenu, făcând 
ascultare la bucătărie. 


Cu sfatul duhovnicului, Sfântul Antipa a intrat mai apoi în nou formata obşte a 
Schitului românesc Prodromu, ce se zidea atunci prin grija şi osârdia părinților 
Nifon şi Nectarie. Astfel, după aproape două decenii de la sosirea sa în Athos, 
Antim ajunsese cunoscut ca un părinte îmbunătățit, mare sihastru şi iubitor al 
Rugăciunii lui lisus. 


La colectă, în România şi Ucraina. La linişte în Valaam. 


Părinţii din Prodromu, având nevoie de resurse pentru ridicarea schitului şi 
văzând în Sfântul Antipa un om gospodar dar şi induhovnicit, l-au trimis la 
metocul din laşi pentru colectă. După un timp, va merge pentru colectă în 
Ucraina, pentru ca mai apoi, fermecat de singurătatea Valaamului, să se 
stabilească acolo, până la sfârşitul vieții. 


Numele şi faptele sale minunate se vor răspândi cu repeziciune în nordul Rusiei, 
ceea ce va avea ca efect mulţimi de credincioşi veniți în pelerinaj la Valaam, 
pentru a putea vorbi cu alesul lui Dumnezeu. EI se va învrednici şi de daruri 
minunate, precum cele ale profeţiei şi vederii cu duhul. 


În chilia lui nu era nici pat, nici scaun. Lunile, miercurile şi vinerile de peste an, 
precum şi în cea dintâi săptămână a postului Sfintelor Paşti, nu gusta şi nici nu 
bea nimic, iar în restul zilelor îi era de ajuns mâncarea pe care o primea sâmbăta 
la prânz. 


Sfântul Antipa şi-a cunoscut sfârşitul mai înainte cu trei zile, când icoana 
făcătoare de minuni a Maicii Domnului s-a ridicat cu zgomot în aer şi, în timp 
ce restul icoanelor din chilie au căzut, s-a aşezat singură pe pieptul Sfântului. 

După trei zile, în chilia sa de la Valaam, în timp ce ucenicul său îi citea 
Acatistul Maicii Domnului, Sfântul Antipa a adormit în pace, în vârstă de 66 de 
anl. 


După o îndelungată viaţă petrecută în nevoinţe călugăreşti, ieroschimonahul 
Antipa îşi va da viaţa în mâinile Domnului, în ziua de 10 ianuarie 1882, la 
vârsta de 66 de ani, şi va fi înmormântat în gropnița de obşte a Mănăstirii 
Valaam. 





Datorită faimei Sfinţeniei, de care Cuviosul se bucura încă din viaţă, un 
ucenic al său, ieromonahul Pimen va scrie în 1883 viaţa lui, povestită însuşi 
de Sfântul Antipa, înainte de a muri. În anul 1906, călugării de la Sfântul 
Munte, care-l cunoscuseră pe Cuvios, l-au trecut pe acesta în rândurile 
sfinților, în cărţile lor de cult. Acest fapt are pentru noi o semnificaţie 
deosebită, deoarece el este singurul călugăr atonit român, care a fost trecut în 
rândul sfinţilor printr-o canonizare spontană, venită îndată după trecerea sa 
la cele veşnice, ceea ce constituie şi un temei pentru recunoaşterea Sfinţeniei 
sale de către biserica strămoşească. 

Sfintele sale moaşte se află împrăştiate pe la mai multe sfinte locaşuri de 
rugăciune. Astfel, cunoaştem despre următoarele: 


> Mănăstirea Christiana, din Bucureşti; 

> Mănăstirea Suruceni, din Basarabia, unde se află "braţul drept” al 
acestuia; 

> Mănăstirea Valaam, din Rusia, în Bisericuța Sfinţilor Serghie şi Herman. 


Cu siguranţă, părticele din Sfintele sale moaşte se află şi în Sfântul Munte 
Athos, cuviosul Antipa de la Calapodeşti fiind singurul călugăr athonit român 
trecut în rândul sfinţilor, canonizarea sa având loc în Sfântul Munte în urmă cu 
100 de ani. 


Xp Xp e e Xe e e eee 
Xp Xp e Xe Xe e e ee eee eee eee 


XA A AAA AAA AAA Ax 


KA AAA AAA AAA AAA Ă 


Mănăstirea Valaam, Rusia 





Mănăstirea Valaam, cu hramul Schimbarea la Faţă a Mântuitorului, este una 
dintre cele mai mari mănăstiri şi centre monahale din Rusia. Mănăstirea 
Valaam, întemeiată în secolul al X-lea, este o mănăstire stavropighie ce se află 
sub directa îndrumare a Patriarhiei de Moscova, şi nu de episcopul local. 


De mai multe ori Mănăstirea Valaam a fost distrusă şi devastată, de mai multe 
ori călugării acesteia au fost trecuţi prin sabie, sfinţind pământul cu sângele lor 
de martiri, de mai multe ori sfintele biserici şi paraclise au fost cuprinse de 
incendii, însă de fiecare dată, mănăstirea a renăscut şi a crescut mai puternică în 
viaţa de obşte şi în rugăciune. 


._— 





Insula şi Mănăstirea Valaam se află în partea nordică a Lacului Ladoga, în 
ținutul rusesc Kareliya, pe cea mai mare insulă a unui arhipelag alcătuit din 50 
de insule. Catedrala mănăstirii, înălţată la 50 de metri altitudine, este situată în 

partea estică a Insulei Valaam, turlele albastre ale acesteia putând fi văzute 
aproape din toate părţile arhipelagului. 





Suprafaţa arhipelagului Valaam este de 36 de kilometri pătraţi, cu o lungime 
maximă de 13 kilometri şi o lăţime de 8 kilometri. Unele dintre insulele 
arhipelagului sunt legate între ele prin poduri de lemn. Insulele stâncoase ale 
acestuia, acoperite cu păduri de conifere şi pajişti verzi, sunt locul creat de 
Dumnezeu şi împodobit de om cu numeroase construcţii de artă bisericească. 


Insula cea mai mare, care poartă pe ea şi Mănăstirea Valaam, are o suprafaţă 
totală de 27,8 kilometri pătraţi. Cel mai apropiat oraş de mănăstire este 
Sortavala, cunoscut şi sub denumirea de Serdobol, aflat la o distanţă de 42 km; 
oraşul Sankt Petersburg se află la o distanţă de 227 kilometri. 





Pentru ridicarea imensului complex monahal de la Valaam, călugării nu au tăiat 
nici un copac din pădurea ce înconjoară locul, ci au folosit doar copacii doborâţi 
de natură. Cele mai mari animale din zonă sunt elanii, alături de iepuri, vulpi şi 

veveriţe, toate deosebit de blânde datorită faptului că nu au fost niciodată vânate 
de om. 


Mănăstirea Valaam - scurt istoric 
Cunoscută şi sub denumirea de "Muntele Athos de Nord" sau "Marea şi Cinstita 


Lavră", acest izvor al monahismului rus a fost întemeiat de către Sfântul Serghie 
şi Sfântul Gherman, sfinţii făcători de minuni ai mănăstirii. 





Numele de "Valaam" se traduce, în limba finlandeză, prin cuvintele "ţinutul 
înalt". Uneori, numele insulei şi al mănăstirii este atribuit Profetului biblic 
Valaam, sau idolului păgân Baal. Una dintre legendele locului spune că, la 
începuturile monahismului pe aceste locuri, insula era un loc unde se săvârşeau 
multe sacrificii păgâne. 


Potrivit tradiției locului, mănăstirea a fost întemeiată în anul 992 de către 
monahii greci Serghie şi Gherman, care au venit aici atraşi de solitudinea 
locului şi împinşi de dorinţa lor de a duce o viaţă ascetică. Aceştia au fost 
canonizaţi de către Biserica Ortodoxă Rusă. 


XA AAA AA AAA AAA Ax 


Xp Xp Xe Xe Xe e eee eee eee eee 





















A i A A A A A A A A A A 
FF CIA A Pi A A |) i Fi PP DA DA IA $ A TAIA A A A A 
LI pd 
A i Li x 
iad Li 
i A 
i CORpsi priit, N 
= CELIA I'epuun hd 
A A x: 
N Ss 
A i 
A A 
A N 
A i 
A A_ 
aj si 
tr str 
pd sr 
A_ 
% fr 
A A 
A 
x x 
A A_ 
LN N 
A In anul 1163, aşteptându-se la o nouă invazie, călugării au deschis mormintele A 
E celor doi sfinți întemeietori ai mănăstirii şi au luat Sfintele lor Moaşte şi le-au i 
N dus în Novgorod, într-un loc ferit de mâinile necredincioşilor. Potrivit unor RA 
A surse, aceasta este a patra mutare a Sfintelor moaşte, lucru ce atestă şi el ve- d 
A chimea mănăstirii. 
x i 
d ad 
pd 1r 
A Y 
PT N 
pd A 
Ă, ad 
pr i 
fe fe 
A A 
x x 
A, A 
N N 
A A 
A is 
Ir i 
x = 
A A / A A i / / A A A A / A A A A A A 
„SI pă pa Pr d A A DA X ) = SR ZA pb ( JR i = Ia 4 DA PI Pe a E i DP! ) ax = PA A 














A N A A A A A A A A A A A A A A 
DA = Pf PA PA PA SE SA Pi i Și N LA Pi Pi LA j Pf Pi Pi LS IAS 
A 
A A 
A_ g SER C A A 
€ Odată cu trecerea pericolului, în dată de 11 septembrie 1180, zi în care se face A 
* prăznuirea celor doi sfinți, călugării au adus înapoi Sfintele moaşte. Pentru a le d 
A feri de necredincioşi, călugării au săpat un nou mormânt în piatră şi le-au aşezat A- 
5 acolo cu evlavie; ele se află acolo şi astăzi. i 
A Ar 
A A 
SN Sr 
A A 
x x 
A A 
N N 
x x 
A A = 
bd N 
te 3 
A A 
A D 
A_ Le 
A A 
A A E E a 5 5 . CR . A 
A In acea vreme, fiind aşezată la graniţa dintre Novgorod şi Suedia, Mănăstirea LT 
A Valaam a fost distrusă de către suedezi în repetate rânduri. La data de 20 Ar 
A februarie 1578, suedezii atacă mănăstirea, omorând 18 părinți bătrâni şi 16 A 
x Si î . A A y A 
î ucenici. Cu ajutorul țarilor ruşi Feodor loannovich şi Boris Godunov, a) 
Î a Ș SE POI 3 îi A 4 
N mănăstirea a fost reconstruită, însă nu pentru mult timp. În anul 1611 aceştia au sr 
SA ars pentru ultima oară Mănăstirea Valaam, călugării acesteia fiind trecuţi cu toţii Jr 
rin sabie. 
i > d 
A A — 
A 
A Ar 
a A = A L 
A N 
A A 
hd SN 
A ad 
SN Das 
ir i 
LA 
A A 
PR PT 
d x 
A N 
N SN 
dr x 
Ir i 
e A 
x A 
A A A A A / A = A A A P A A A / h A A A A A A A A 
SI LANA A A A A SI A DA A A A PA DĂ PA IA DADA ZA A PA 


KA AAA AAA AAA hihi AiAikĂ 


Insula va rămâne pustie până în anul 1715, când mănăstirea a fost reînfiinţată de 
către Petru cel Mare. Începând cu anul 1819, Sfinţii Serghie şi Gherman vor fi 
cinstiţi pe întreg cuprinsul Rusiei, icoane şi catedrale fiind ridicate în cinstea lor. 
Împărații ruşi Alexandru I, Alexandru al II-lea şi Nicolae al II-lea au venit 
fiecare să se închine acestui loc sfânt. 


Mănăstirea Valaam - arhitectură şi istoric 





Cea mai mare parte a elegantului ansamblu monahal datează din secolul al XIX- 
lea. Clădirea cea mai importantă a mănăstirii este Biserica centrală a Schimbării 
la Faţă (1887-1896) proiectată de către arhitectul Karpov. Egumenul lonafan 
Dmitriev, fost fierar din Sankt Petersburg, ucenicul părintelui Damaschin, a 
îndrumat lucrările de ridicare a catedralei centrale, după proiectul arhitecților 
G.I. Karpov şi A.N. Silin. 


Lucrările la ridicarea catedralei au început în dată de 30 iunie 1887. Biserica a 
fost construită din materiale locale, cărămizi vechi, din primele clădiri monahale 
de la Valaam, şi cărămizi noi, din fabrica de cărămizi din apropiere. 

Alături de biserica centrală, Mănăstirea Valaam mai deţine şi o serie de mai 
bine de 12 schituri şi biserici. Dintre acestea, menţionăm Biserica Sfântului 
Ierarh Nicolae, a schitului, proiectată de către Gornostayev. 


Odată cu reînființarea mănăstirii, obştea acesteia se va ridica în scurt timp la un 
total de 200 de călugări. Aceştia împleteau rugăciunea cu munca, într-o viaţă 
ascetică exemplară. Mănăstirea deţine mai multe ateliere: o fierărie, o fabrică de 
lumânări, un atelier de icoane, fotografii şi cărţi, o tipografie şi un atelier de 
încălțăminte. 

Călugării se ocupă în special cu sculptatul în lemn, cu pescuitul şi cu 
grădinăritul. Cu toate că locul are o climă aspră, grădinile mănăstirii sunt 
binecuvântate de Dumnezeu, acestea aducând mănăstirii toate cele necesare 
hranei de zi cu zi: legume, pepeni, dovleci şi cereale. Ferma mănăstirii aduce şi 
ea trapezei lapte, unt şi brânză. 





În luna iunie a anului 1940, Insula şi Mănăstirea Valaam devine ţinut sovietic. 
Mănăstirea Vechiul Valaam a devenit şcoală de marinari, în 1949 este fermă 
naţională, şi între 1952-1984 loc de retragere pentru soldaţii rămaşi la vatră. În 
anul 1982 este incendiat şi ultimul schit al mănăstirii. 

În anul 1986, pentru rugăciunile Sfinţilor Serghie şi Gherman, Biserica centrală 
Schimbarea la Faţă a fost înapoiată Bisericii Ortodoxe, spre marea bucurie a 
călugărilor şi a credincioşilor. 





În anul 1992, cea mai mare parte din clădirile clericale şi administratice au fost 
şi ele înapoiate mănăstirii. 

Maica Domnului ocrotitoarea Manastirii Valaam 





Icoana Maicii Domnului de la Mănăstirea Valaam 

Cuviosul Antipa - românul de la Valaam 





Mormântul Sfântului Antipa şi Sfintele moaşte 


„Eu am văzut multe mănăstiri şi în Rusia şi peste graniţă. Peste tot călugării 
trebăluiesc, construiesc; însă şi treburile şi construcţiile sunt lucruri lumeşti. 
Viaţa monahului este în biserică, lucrul lui este pravila monahală. “ 





Cuviosul Antipa este îndeobşte iubit şi venerat de români, de greci şi de ruşi. 
Fiind român de origine, noi îi spunem Sfântul Antipa de la Calapodeşti, căci 
cuviosul s-a născut în anul 1816 în satul Calapodeşti (comuna Dealul Morii) din 
jud. Bacău, din părinţii drepteredincioşi Gheorghe şi Ecaterina Luchian. 


Din 1997, în satul său natal s-a înfiinţat o mănăstire spre pomenirea lui. Ca să ne 
dăm seama de atmosfera din familia în care a copilărit sfântul, este suficient să 
spunem că tatăl său era diacon în biserica satului, iar mama s-a călugărit mai 
târziu, primind numele de Elisabeta. 


În Patericul Valaamului găsim scris că cei doi soţi nu au avut copii mult timp, 
însă, în cele din urmă, rugăciunile le-au fost ascultate şi Dumnezeu le-a dăruit 
un prunc pe care mama sa l-a născut fără dureri şi care din botez s-a numit 
Alexandru. Despre copilul Alexandru mai ştim că lua în mânuţele sale şerpi 
Veninoşi ŞI, spre mirarea şi spaima tuturor, aceştia nu-i făceau nici un rău. 

La vârsta de douăzeci de ani, chemat de Dumnezeu, sfântul s-a îndreptat spre 
Mănăstirea Neamţ, dorind să se facă monah, însă nu a fost primit, şi atunci a 
intrat în obştea Mănăstirii Căldăruşani de lângă Bucureşti. Aici s-a nevoit, 
ducând o viaţă plină de lipsuri şi de necazuri, vreme de doi ani şi tot aici s-a 
învrednicit de la Dumnezeu de darul lacrimilor, iar sub povăţuirea schi- 
monahului Ghedeon, un pustnic ce petrecea de aproape 30 de ani în apropierea 
mănăstirii, a deprins sfântul rugăciunea minţii. 


Mai târziu, la Schitul Brazi, aşa cum însuşi mărturiseşte, s-au descoperit, prin 
minune dumnezeiască, moaştele ctitorului, mitropolitul Teodosie, care luase 
cununa muceniciei în anul 1694, fiind omorât de tătari. Despre acest episod 
sfântul îşi aminteşte: 







Sfântul ierarh Teodosie a 
fost canonizat de Sfântul Sinod al Bisericii Ortodoxe române în 2003, rân- 
duindu-i-se zi de prăznuire 22 septembrie. 


Spuneam la început că Sfântul Antipa este deopotrivă cinstit şi de greci, mai cu 
seamă de părinții din Sfântul Munte Athos. Ei îl numesc cu bucurie Sfântul 
Antipa Athonitul, căci, având binecuvântarea stareţului de atunci al Schitului 
Brazi, arhimandritul Dimitrie, el a plecat spre Sfântul Munte Athos. 


A vieţuit mai întâi 4 ani la Mănăstirea Esfigmenu, având ascultarea de bucătar. 
A luat apoi schima mare cu numele Antipa şi s-a retras să vieţuiască într-o 
colibă pustnicească părăsită. Nu mică i-a fost mirarea şi bucuria când, în 
chilia pe jumătate dărâmată, a găsit într-un colț o icoană a Maicii Domnului 
înnegrită de fum şi de trecerea timpului. Aceasta icoană s-a dovedit a fi 
făcătoare de minuni şi Sfântul nu S-a mai despărţit niciodată de ea.Cu sfatul 
duhovnicului, Sfântul Antipa a intrat mai apoi în nou formata obşte a Schitului 
românesc Prodromu, ce se zidea atunci prin grija şi osârdia părinţilor Nifon şi 
Nectarie. Sfântul Antipa, de-acum ieroschimonah, va fi de mare ajutor în 
ridicarea noului aşezământ românesc de la Athos, fiind trimis în ţară ca econom 
al metocului de la Iaşi. De aici el a trimis importante ajutoare la noua ctitorie. 


Am mai spus în introducere că Sfântul Antipa este iubit şi venerat şi de ruşi. 
Aceasta pentru că el a mers şi în Rusia, strângând şi de acolo şi trimițând la 
Athos bogate milostenii, atât de necesare pentru schitul românesc. 


A rămas însă în memoria bisericii ruse pentru că, în 1865, el s-a aşezat 
definitiv la Mănăstirea Valaam. Astfel ruşii îl numesc cu drag Sfântul Antipa 
de la Valaam. Aici a vieţuit în post şi desăvârşită sărăcie. În chilia lui nu era 
nici pat, nici scaun. Lunile, miercurile şi vinerile de peste an, precum şi în cea 
dintâi săptămână a postului Sfintelor Paşti, nu gusta şi nici nu bea nimic, iar în 
restul zilelor îi era de ajuns mâncarea pe care o primea sâmbăta la prânz. 

Sfântul Antipa şi-a cunoscut Sfârşitul mai înainte cu trei zile, când icoana 
făcătoare de minuni a Maicii Domnului S-a ridicat cu zgomot în aer şi, în 
timp ce restul icoanelor din chilie au căzut, s-a aşezat singură pe pieptul 
Sfântului. 


După trei zile, în chilia sa de la Valaam, în timp ce ucenicul său îi citea 
Acatistul Maicii Domnului, Sfântul Antipa a adormit în pace, în vârstă de 66 de 


ani. Era 10 ianuarie 1882. 


(Silviu-Andrei Vlădăreanu - Lumea credinţei, anul III, nr. 1(18)) 

Sfântul Antipa de la Calapodeşti / Mănăstirea Valaam 


Un ostenitor și apropiat al 
Stareţului Nifon a fost iero- 
monahul Antipa de la Calapo- 
dești-Bîrlad - România, duhov- 
nic îmbunătățit și mult căutat de 
credincioşi. Fiind trimis de mai 
multe ori în Rusia pentru strînge- 
rea de ajutoare, în cele din urmă a 
j, rămas acolo și s-a stabilit la 

Manăstirea Valaam, unde a dus o 

Cuviosul Antipa — canonizat sfânt 

În broşura “Scurt îndrumător pentru pelerinii români”, editat de Schitul 
românesc Prodromu de la Sfântul Munte Athos, există o scurtă însemnare, lângă 
un portret în alb-negru: “ Un ostenitor şi apropiat al Stareţului Nifon ( de la 
1851 la 1870, ctitorul şi primul stareţ al Schitului românesc Prodromu) a fost 
ieromonahul Antipa de la Calapodeşti-Bârlad — România, duhovnic 
îmbunătăţit şi mult căutat de credincioşi. Fiind trimis de mai multe ori în 
Rusia pentru strângere de ajutoare, în cele din urmă a rămas acolo şi s-a 
stabilit la Mănăstirea Valaam, unde a dus o viaţă de aspră nevoinţă şi 
sfinţenie. După moarte, osemintele sale s-au aflat binemirositoare, Biserica 
Rusă l-a socotit Sfânt şi l-a trecut în rândul Sfinţilor, fapt recunoscut apoi şi 
de Patriarhia Română, cu prilejul canonizării Sfinţilor Români. În luna mai 
1998, starețul actual al mănăstirii Valaam, arhim. Pangratie, făcând un 
pelerinaj la Sfântul Munte Athos, a venit şi la Prodromu şi ne-a adus două 
părticele din moaştele cuviosului Antipa, binecuvântare pentru obştea de 
unde a ieşit Cuviosul.” 


Valaam este o insulă situată pe Lacul Ladoga, în nordul Rusiei, locuită doar în 
proporţie de 10%, restul fiind sălbăticie; începând cu sec. 10 acolo s-au înfiinţat 
mănăstiri, ajungând să fie de fapt loc de mucenicie, de aproape 80 de ori 
mănăstirea fiind cotropită şi distrusă complet de suedezi în drumul lor spre 
Novgorod şi apoi refăcută din temelii. 

Ultimii martiri au fost cei făcuţi de sovietici, comuniştii distrugând şi bat- 
Jocorind totul. Înainte de venirea sovieticilor, cea mai mare parte dintre monahi 
au trecut cu camioanele pe gheaţă în Finlanda şi au întemeiat acolo Noul 
Valaam. Valaam - loc sfânt, pe oricare dintre pietrele sale putând fi slujită 
Sfânta Liturghie - după cum spunea 

Şi uite că acolo, în pustia din nordul Rusiei, un ieromonah român alegea să 
vieţuiască, în a doua jumătate a sec. 19, lăsând în urmă sfinţenia Muntelui Athos 
şi ajungând să fie canonizat sfânt mai întâi de Biserica Rusă! 





Am ajuns cu pelerinii români de mai multe ori la Mănăstirea Valaam şi de 
fiecare dată suntem primiţi cu dragoste de către monahi, pentru venerația pe 
care trăitorii acestei mari mănăstiri a Rusiei pravoslavnice o au către cuviosul 
Antipa Românul. Sfântul cuvios Antipa este singurul sfânt ale cărui moaşte 
sunt expuse spre închinare în biserica mare cât o catedrală a Valaamului şi, 
de fiecare dată când am solicitat, noi românii am primit binecuvântare pentru 
deschiderea raclei sfântului nostru. 

Icoana Maicii Domnului a cuviosului Antipa de la Calapodeşti are o istorie 
minunată: la începutul nevoinţelor sale la Schitul Lacu de la Muntele Athos ( 
unde sfântul a vieţuit timp de 15 ani, pentru ca apoi să plece către mănăstirea 
Valaam — trăind acolo ultimii 17 ani ai vieţii sale), aşadar în chilia care i-a fost 
rânduită în Muntele Athos a găsit într-un colţ, prăfuită, o icoană a Maicii 
Domnului, de care nu s-a mai despărţit niciodată şi care s-a dovedit a fi 
făcătoare de minuni. 





După trecerea la Domnul a Sfântului cuvios Antipa, la mutarea vieţuitorilor 
Mănăstirii Valaam din Rusia în Finlanda (prigoniți fiind de noua putere 
sovietică), monahii au făcut un inventar al tuturor obiectelor bisericeşti 
transmutate; în acest inventar se regăseşte şi icoana Maicii Domnului aparţinând 
Sfântului Antipa. Dar în Mănăstirea Valaamo ( Noul Valaam) din Finlanda nu s- 
a ştiut, până acum 5-6 ani, unde este sau care este această icoană! 


De puţină vreme, icoana Maicii Domnului făcătoare de minuni, aflată şi 
restaurată, se află expusă spre închinare, la loc de mare cinste în biserica 
Mănăstirii Valaamo, iar noi românii ajunşi acolo i ne închinăm cu mare evlavie, 

ca mijlocitoarei noastre către Domnul, pentru rugăciunile Sfântului român 
(băcăuan) Antipa de la Calapodeşti. 


Sfinte cuvioase Antipa, roagă-te Măicuţei Domnului şi lui Dumnezeu pentru 
noi, românii de aici şi de pretutindeni! 

Mănăstirea Suruceni, din Basarabia — Minuni venite din credinţă 





La aproape 20 de km de Chişinău, pe şoseaua Balcani, se află satul Suruceni, 
renumit prin Mănăstirea de maici “Sfântul Gheorghe”. Cam o jumătate de oră 
de mers pe jos îți ia ca să ajungi de la ultima staţie a microbuzului la sfântul 
lăcaş.Uşor o furi din depărtare cu ochii şi tot măsori cu privirea cât mai este. 
Ici o troiță, colo o răstignire...În aer se simte miros de smirnă şi tămâie. Şi 
drumul parcă se mai scurtează. Sunt tot mai aproape. 


De o parte a drumului e un panou de metal cu inscripția “Mănăstirea Suruceni”, 
de cealaltă — o impunătoare cruce de lemn, de aici şi începe teritoriul sfântului 
locaş. 


Un sfânt român de veghe 
Ajuns în Biserica de vară “Sfântul Gheorghe”, aprind câteva lumânări şi mă 


închin la moaştele Sfântului părinte Antipa Athonitul, zis şi Românul, de la 
Calapodeşti şi de la Valaam. 

Născut la 1816 într-o familie de clerici de la Calapodeşti, judeţul Bacău, pe 
parcursul anilor s-a nevoit la Căldăruşani, Lacu, Esfigmen, una dintre cele mai 
vechi mănăstiri de la Muntele Athos, Lavra Pecerska şi Valaam. 

Se spune că înainte de moarte cu trei zile, Maica Domnului 1-a prevestit timpul 
când va deceda. S-a mărturisit, s-a împărtăşit şi a plecat la Cel de Sus la vârsta 
de 66 de ani. 


La această mănăstire a şi fost înmormântat, iar peste câtva timp, fiind găsit 
sicriul său, s-a descoperit că trupul îi este întreg şi emană un miros plăcut. 
A fost o dovadă certă pentru a fi canonizat şi a se stabili o dată de prăznuire — 
23 ianuarie, stil vechi. 


Acum, moaştele cuviosului sunt în biserica “Sfinţii Serghie si Gherman” de la 
Mănăstirea Valaam, iar icoana făcătoare de minuni, care a fost găsită pe Sfântul 
Munte, este introdusă în catapeteasma acesteia. 


O parte din moaştele sfântului şi o icoană pe care este reprezentat cuviosul 
părinte au fost dăruite Mănăstirii Suruceni la două mii de ani de la Naşterea 
Mântuitorului nostru lisus Hristos. 

In timp ce o aştept cuminte pe stareţa Epistemia, o maică tânără îmi spune că 
vine foarte multă lume să se roage la această icoană, la moaşte, şi că toţi cei care 
cred cu tărie în puterea divină se vindecă. 


„Dacă aveţi timp o să aflaţi multe lucruri interesante despre bijuteriile de la 
mănăstirea noastră”, mă asigură măicuţa. 


les din biserică şi admir complexul monahal. 
Purtători de biruinţă şi lumină 


Biserica “Sfântul Gheorghe” atrage precum un magnet, de aceea intru din nou 
pentru a-mi scălda ochii cu bijuteriile ortodoxe ale ei. 

Intre timp, se apropie egumena Epistemia, stareţa Mănăstirii. E josuţă şi are o 
privire caldă, de parcă îngerii stau cu ochii deschişi. Vorba ei este domoală, iar 
în pauzele dintre cuvinte parcă se simte balanţa lui Dumnezeu. 


Ne retragem într-o odăiţă de la trapeza mănăstirii. 


Vorbeşte cu dragoste despre mănăstire, despre monahism, despre chemare, 
despre credinţă... 


Să o tot asculți. Maica îmi spune că cei din sat nu au luptat, probabil din frică, 
pentru ca mănăstirea să nu fie închisă. „Biserica de la Suruceni a activat pe 
timpul sovieticilor şi cred că şi asta i-a mai temperat. Această mănăstire a avut 
multe de suportat, un adevărat dezastru s-a produs. Şi acum cu greu iese din 
ruine”. 





Da... s-a trecut cu tăvălugul, s-a dat foc la cărți sfinte, la icoane, la odoare 
bisericeşti. Acum doar cu ajutorul martorilor vii se mai poate „înfiripa” istoria 
sfântului locaş. Deocamdată, ne „împăcăm” cu presupunerile. 


Una din ele este cea care se referă la pictura murală de pe bolta Bisericii de vară 
„Sfântul mucenic Gheorghe”. Se zice că aceasta aparţine renumitului Irineu 
(laic — loan) Protcenco, un artist plastic desăvârşit, care, prin harul lui 
Dumnezeu, lucra având doar un singur ochi, pentru că unul l-a pierdut în război. 


Unele surse atestă faptul că pictura de aici a fost realizată pentru teza de licenţă 
şi evidenţiată cu menţiunea „Magna cum laude”. 


Maica stareță spune că aceasta a putut fi salvată doar datorită şefului spitalului. 
La 1959, mănăstirea este transformată în instituţie medicală, iar şeful spitalului, 

fiind un om de bună-credinţă, a dispus ajustarea unui tavan care ar acoperi bolta 
bisericii. 


Sfinte moaşte de peste 1700 de ani 





Egumena Epistemia vorbeşte cu o evlavie aparte despre bijuteriile ortodoxe ale 
mănăstirii. 


Aici, la Suruceni, se află părticele din cele mai vechi moaşte din spaţiul 
danubiano-pontic şi aparţin Sfinţilor Epictet şi Astion. Acestea au fost aduse 
de la Constanţa, din Dobrogea României. Preotul Epictet şi monahul Astion 
au primit cununa de “martiri ai lui Hristos”, la 8 iulie anul 290. 


Potrivit surselor bisericeşti, aceste odoare de mare preţ au fost scoase la iveală 
în vara lui 2001, de prăznuirea Adormirii Maicii Domnului, 15 august, stil nou, 
de o echipă de arheologi, româno-americană, condusă de dr. Mihail Zahariade. 
Cripta se afla sub altarul bazilicii episcopale a Halmyrisului, localitate antică 
situată între Murighiol şi Dunavăţ, jud. Tulcea. 


Epictet şi Astion au fost puternici apărători şi mărturisitori ai credinței 
adevărate. Nici chinurile cele mai grele nu i-au înduplecat să se lase de 
Dumnezeu. Nu au dorit să se închine la zei, aveau Dumnezeu lor, Tatăl tuturor 
văzutelor şi nevăzutelor. În faţa comandantului suprem al provinciei Scythia 
Minor, Latronianus, au declarat sus şi tare, de nenumărate ori, că sunt creştini şi 

că aşa vor să rămână. Astfel, au fost decapitaţi la 8 iulie. Epictet avea 60 de ani, 
iar Astion — 35. 


Maica Domnului — Tămăduitoarea 





„În mănăstirea noastră se află două icoane unicat în teritoriu, păstrate de ultimul 
stareţ. Acum, acestea sunt în paraclisul pentru maici. E vorba de „Adormirea 
Maicii Domnului” şi „Îmbrăţişarea Elizavetei”, ambele prelucrate în mărgele. 
Icoanele au fost aduse de la Ierusalim. Deşi nu este indicat anul, cu certitudine 
sunt vechi. 


Insă, ele prezintă interes mai ales din punct de vedere duhovnicesc, pentru că 
mulţi creştini care au venit cu dragoste şi credință au cunoscut vindecare”, 
spune maica Epistemia. 


Fie că e vorba de tămăduiri miraculoase, divorţuri oprite, prunci dăruiţi în clipe 
când nu mai erau speranţe etc., icoanele sunt cele care mărturisesc o dragoste 
mare a lui Dumnezeu, a Maicii Domnului, a sfinţilor faţă de oameni. Ele sunt 
cinstite de creştini care vin cu nădejdea că se vor izbăvi de bolile sufleteşti şi 
trupeşti. 


Fiecare locaş sfânt unde sunt icoane, declarate făcătoare de minuni, are o istoric, 
un adevăr, iar uneori o închipuire sau împletiri de poveşti pline de mistere. 
Însă tocmai ceea ce spun creştinii e ca o rază de lumină, cei care vin pentru 
prima dată nutrind speranţa de a se tămădui. 

În 2001, la propunerea dlui Valeriu Isac, pe atunci preşedinte al ONG-ului 
„Angelus-Moldova”, la Mănăstirea Suruceni a fost adusă Valentina de la 
Chişinău, o femeie de vreo 50 de ani. Avea cancer în stare avansată, iar maicile 
urmau să o liniştească ca şi cum înainte de plecarea în lumea celor drepți. 
Valentina s-a mărturisit, s-a împărtăşit cu Sfintele Taine, s-a rugat, s-a închinat 
şi s-a atins de icoanele „Adormirea Maicii Domnlui” şi „Îmbrăţişarea 
Elizavetei”. Dumnezeu a făcut o minune, medicii au rămas uluiți de cele 
întâmplate. „Dânsa trăieşte şi astăzi şi este un exemplu destul de concludent că 
prin credinţă omul se poate vindeca”, susține maica Epistemia. 


3 ste e 
Alexandru din Hânceşti suferea de ciroza ficatului. Pentru soluţionarea 
problemei, medicii i-au recomandat o intervenţie chirurgicală. Mama băiatului 
nu era de acord cu această decizie a specialiștilor şi vedea însănătoşirea pe calea 
credinţei. Alexandru a venit la Mănăstirea Suruceni pentru a se închina şi a se 

ruga la sfintele icoane şi moaşte. Peste un timp, a dispărut diagnosticul de ciroză 
hepatică, iar medicii au constatat că nu mai este nevoie de intervenţie. 


3 ste e 
Vera şi Mihai, de la Chişinău, deşi erau soţ şi soţie de mai bine de un deceniu şi 
jumătate, tânjeau din cauza că nu aveau nici un copil. Şi la vârsta lor nici nu mai 
sperau. Dar le-au venit în ajutor sfinţii şi Maica Domnului. S-au rugat cu multă 
dragoste şi credinţă, cu dorinţă de a avea un copil. Astăzi, sunt părinţii fericiți ai 
unui băieţel pe nume Victor, care deja este în clasa |. 

Egumena Epistemia spune: , 

Minunile, însă, nu trebuie să le aşteptăm, trebuie să credem. Să nu punem la 
îndoială lucrarea, harul şi puterea lui Dumnezeu, pentru că în afara Lui nu 
putem face nimic. 


Mult mai lesne depăşeşti greutăţile atunci când te încrezi totalmente în 
lucrarea lui Dumnezeu. Dacă cerem cu insistenţă şi lucruri plăcute lui 
Dumnezeu, atunci se întâmplă. 


EI ne vine în întâmpinare atunci când crede de cuviinţă, când ajutorul Lui 
este potrivit. Ne mai pune şi la încercare... ne încearcă în credinţă, în 
smerenie, în atitudine, în dragoste, răbdare. Dumnezeu mai bine ştie de ce 
avem necesitate. Omul este robul efectului imediat — Acum!, dar Dumnezeu 
ştie mai bine când este necesar, ce ne este necesar pentru mântuirea 
sufletului. Ceea ce fac eu astăzi aici se înscrie în veşnicie.” 


Minunile care se întâmplă sunt precum o dâră de lumină care străbate 
întunericul. Miracolul credinţei este unul atât de puternic, încât ar fi bine, măcar 
câtuşi de puţin, să ne lăsăm cuprinşi de cuvintele rugăciuni, să găsim timp 
pentru închinare şi atingere de icoane şi moaşte. 


Dar să nu uităm, să ne vină ca un ecou vorbele lui lisus Hristos: „Credinţa fa te- 
a mântuit”. 


Dinu Rusu 

Este cunoscut în Muntele Athos şi în toată Rusia. Mai greu 1-a fost, parcă, la el 
acasă. În Biserica Ortodoxă Română i-a fost recunoscută canonizarea în 1992, la 
110 ani de la trecerea la Hristos. Sfântul Antipa este de la Calapodeşti. Acolo, 
credincioşii din sat şi din împrejurimi şi-au dorit înfiinţarea unei mănăstiri care 
să-i poarte numele. Așa au ajuns să ridice biserică nouă, la 65 de kilometri de 
Bacău, în comuna Dealu Morii, în locul în care sfântul a fost botezat și a copi- 
lărit. Aşa au ajuns să recupereze crucea lui de călugărie. O cruce restaurată şi 
îmbrăcată în aur şi argint, o adevărată bogăţie spirituală. 


Biserica veche are hramul Sfinților voievozi Mihail şi Gavriil, același ca și al 
bisericilor clădite în urmă cu sute de ani şi dispărute în negura timpului. După 
ultima renovare şi repictare a acesteia, s-a vorbit despre extinderea unui plan de 
suflet și s-au pus bazele unei mănăstiri în cinstea Sfântului cuvios Antipa. 


10 ianuarie 2006 a fost prima dată când s-a sărbătorit hramul Sfântului de la 
Calapodeşti, iar după jumătate de an, pe 26 iunie, în ziua tuturor Sfinţilor 
Români s-a stabilit cel de-al doilea hram al mănăstirii și s-a pus piatra de teme- 
he a noii ctitorii. 


Concomitent, au continuat lucrările la corpul de chili, la biserica veche şi la 
dotarea spaţiilor de aici. In fiecare an, pe 10 ianuarie, hramul e motiv de rein- 


XA AX AAA AA AAA AAA Ax 


Xp Xp Xe Xe Xe e Xe ee eee eee eee 


KA AAA AAA AAA AAA A AAA AAA 


tâlnire cu oameni şi sfinți, de bucurie că, timid, construcția noii biserici a ajuns 
până la acoperiş, iar turla a fost finalizată în întregime. Nu e uşor. Nici repede... 


Însă, Sfântul este răbdător. Aşa cum a avut răbdare ca românii și consătenii să-l 
cunoască - să-l recunoască - aşa are credință că vremurile de criză încetinesc, 
dar nu opresc pornirile duhovnicești ale oamenilor. El ştie cum este. Căci, la 
rândul său, a luptat pentru a strânge bani din lumea întregă, pentru Schitul Ro- 
mânesc Prodromu. 


Biserica Mănăstirii Calapodeşti (galerie foto): 
https://doxologia.ro/locuri-sfinte/biserica-manastirii-calapodesti-galerie-foto 

Pr. Silviu Cluci - Catedrala „Schimbarea la Faţă a Mântuitorului” şi 
incinta Mănăstirii Valaam 


De la debarcader, unde sosesc vasele de mărimi mici, o alee mărginită de pini 
duce spre Catedrala Schimbarea la Faţă a Mântuitorului. Amplasarea ei pe un 
deal înalt face catedrala vizibilă din multe puncte ale ostrovului şi de pe Lacul 
Ladoga. 








Zilele de iarnă sunt scurte la Valaam (Foto: Sergey Kompaniychenko) 


Construirea Catedralei Mănăstirii Valaam a fost încheiată complet în anul 1862 
de către A.M. Gornostaev. Catedrala a fost construită inițial din piatră, cu două 
etaje, dar în anul 1896, din cauza degradărilor, pe locul ei s-a construit noua 
catedrală cu cinci turle. 


Interiorul bisericii este luminos. Datorită construcţiei sale deosebite, se creează 
impresia că bolta centrală pluteşte în văzduh. In clopotniţa bisericii se păstrează 
doar cel mai mare clopot din cele 13 clopote de la început. 


Complexul central constă în Catedrala Schimbarea la Faţă a Mântuitorului, cor- 
purile de chilii care o încadrează, casele de oaspeţi pentru pelerini, porțile sfinte 
cu biserica Sfinţilor apostoli Petru şi Pavel şi, de asemenea, bisericile Ador- 

mirea Maicii Domnului şi Sfânta Treime. Partea centrală a mănăstirii se înve- 
cinează cu vechiul cimitir. 


Drumurile care pornesc de la mănăstire în diferite direcții, duc la schituri, la 
paraclise şi la clădirile gospodăreşti, risipite pe tot ostrovul. Foarte pitoresc este 


drumul spre cimitirul egumenilor. 


De la Catedrala Schimbarea la Faţă a Mân-tuitorului se poate ajunge pe jos pe 
insula Nikolsk, întrucât aceasta este legată de Valaam prin podeţe de lemn. 


lar la debarcader merită vizitat paraclisul cu hramul icoanei Maicii Domnului 
„Bucuria celor necăjiţi”. 


Abia în depărtare se văd paraclisul Buna-Vestire şi paraclisul Znamensk. 


Podurile construite peste canale şi golfuri leagă diferite locuri într-un întreg. 

Pr. Silviu Cluci - Mănăstirea Valaam - Athosul Nordului 


Mănăstirea Valaam este una dintre cele mai mari mănăstiri şi centre monahale 
din Rusia. Numele de „Valaam” înseamnă în limba finlandeză „ținutul înalt”. 

Cunoscută şi sub denumirea de „Muntele Athos de Nord” sau „Marea şi cinstita 
Lavră”, Mănăstirea Valaam se află pe insula cu acelaşi nume din partea nordică 
a Lacului Ladoga, în ținutul rusesc Kareliya, pe cea mai mare insulă a unui 
arhipelag alcătuit din circa 50 de insulițe. 


Potrivit tradiției locului, mănăstirea a fost întemeiată în anul 992 de către mo- 
nahii greci Serghie şi Gherman, care au venit aici atraşi de liniştea locului şi 
împinși de dorinţa lor de a duce o viaţă ascetică. Aceștia au fost canonizați de 
către Biserica Ortodoxă Rusă. 


Fiind aşezată la graniţa dintre Novgorod şi Suedia, Mănăstirea Valaam a fost 
distrusă de către suedezi în repetate rânduri. În secolul al XII-lea, zona Lacului 
Ladoga a fost invadată de suedezi (1163-1164). Aceasta se pare că a fost prima 
distrugere suferită de Mănăstirea Valaam. 

Moaştele Sfinţilor Serghie şi Gherman au fost purtate în grabă la Novgorod, 
departe de orice pericol, fiind readuse la aşezământul de pe insulă în 1182 şi 
ascunse, cu grijă, în pământ, de teama unei noi profanări a aşezării. 


La data de 20 februarie 1578, suedezii atacă mănăstirea, omorând 18 părinţi bă- 
trâni şi 16 ucenici. 


Cu ajutorul țarilor ruși Feodor loannovici şi Boris Godunov, mănăstirea a fost 
reconstruită, însă nu pentru mult timp. 


In anul 1611 aceştia au ars pentru ultima oară Mănăstirea Valaam, călugării ace- 
steia fiind trecuţi cu toții prin sabie. 


Insula va rămâne pustie până în anul 1715, când mănăstirea a fost reînfiinţată de 
către Petru cel mare. 


În 1809, Suedia a cedat Rusiei Finlanda, care a devenit Mare Ducat autonom. 
Deoarece mănăstirea era situată în acest ducat, atunci când Finlanda și-a câştigat 
independenţa în 1917, Valaam a trecut sub administraţia Bisericii Ortodoxe a 
Finlandei. 


În timpul „Războiului de Iarnă” dintre Finlanda şi Uniunea Sovietică din 1940, 
călugării mănăstirii au fost evacuați în Heinavesi, Finlanda. La sfârşitul 
războiului, frontiera a fost mutată spre apus, astfel încât Lacul Ladoga a intrat în 
componenţa Uniunii Sovietice. Călugării evacuaţi, fiind lipsiţi acum de posi- 
bilitatea de reîntoarcere, au ridicat Mănăstirea Noul Valaam în Heinavesi — sin- 
gurul aşezământ monahal ortodox din Finlanda. 


O dată cu pierderea comunității monahale și cu includerea Lacului Ladoga în 
Uniunea Sovietică, clădirile mănăstirii inițiale au rămas nefolosite, iar insula a 
fost populată. Cu timpul, insula a devenit bază militară sovietică. 


Mănăstirea Valaam a fost reactivată în 1989 ca stravophighie patriarhală. 
Patriarhul Alexei al II-lea, care a vizitat, în copilărie, locurile, s-a ocupat per- 
sonal de supravegherea restaurării complexului monastic, efectuată cu o deo- 
sebită atenţie la detalii. Clădirile mănăstirii au fost restaurate de-a lungul anilor 
care au urmat. 


Catedrala mănăstirii, înaltă de 50 de metri, este situată în partea estică a Insulei 
Valaam, turlele albastre ale acesteia putând fi văzute aproape din toate părțile 
arhipelagului. 

Mănăstirea Valaam are 13 schituri care se află răspândite pe mai multe insulițe 
mici ale lacului Ladoga, dintre care doar opt au astăzi vieţuitori: 

— Schitul „Sfântului ierarh Nicolae”, 

— Schitul „Sfântului prooroc Ilie”, 

— cel în cinstea „tuturor Sfinților ”, 

— al,„cuviosului Avramie al Rostovului ”, 

— al,„cuviosului Alexandru Svirski ”, 

— Schitul „Sfântul loan Botezătorul ”, 

— Schitul ,, Învierii Domnului ”, 

— Schitul ,, Ghetsimani ”, 

— Schitul în cinstea „Icoanei Maicii Domnului din Koniev ” şi 

— cel în cinstea „Icoanei Maicii Domnului din Smolensk”. 


Din anul 1865, Sfântul Antipa de la Calapodeşti s-a retras la Valaam, unde a ră- 
mas până la trecerea la Domnul pe 9 ianuarie 1882. Sfintele sale moaşte sunt 
aşezate spre închinare în biserica „Cuvioşilor Serghie şi Gherman de Valaam”. 

Pr. Silviu Cluci - Schitul Prodromu - Aşezăminte româneşti din M 


Schitul Prodromu (adică al Înaintemergătorului) este cel mai cunoscut loc de 
nevoinţă al monahilor români din Sfântul Munte Athos. Aşezământul se află la 
capătul răsăritean al peninsulei Athos, în zona pustnicească numită Vigla, între 
Marea Egee, la răsărit, şi vârful Athonului, la apus. 





€ doxologia.ro 


Schitul Prodromu - vedere de ansamblu dinspre sud-vest (Foto: pr. Silviu 
Cluci) 

Biserica centrală (Foto: pr. Silviu Cluci) 

Pe la anul 1337, cuviosul Marcu, ucenicul Sfântului Grigorie Sinaitul, ce se 
nevoia mai sus de Marea Lavră, pe dealul ce se numeşte Palama, a avut o 
vedenie minunată într-o noapte: ,„/eşind din chilie şi stând la rugăciune, văzu în 
partea dinspre răsărit, la locul ce se numeşte Vigla, o doamnă șezând pe un 
tron precum cele împărăteşti, înconjurată de îngeri şi sfinţi, care tămâiau 
împrejur, cântând şi închinându-se Împărătesei a toate. Şi întrebând cuviosul 
Marcu pe Sfântul Grigorie, stareţul sau, ce va fi însemnând oare aceasta, i s-a 
tâlcuit că Maica Domnului voieşte ca în timpurile mai de pe urmă să se ridice 
în acele părți un locaş dumnezeiesc, spre slava Sfinţiei sale” . Pe locul acesta 
se află astăzi Schitul Românesc Prodromu. 


Încă din secolul al XIV-lea, aici au sihăstrit călugări români. În a doua jumătate 
a secolului al XVIII-lea, în peșterile de aici se nevoiau vreo zece sihaştri din 
Ţările Române, care şi-au construit câteva colibe şi o mică biserică de piatră 
având hramul „Tăierea capului Sfântului loan Botezătorul”. La începutul 
secolului al XIX-lea, aşezământul se numea Chilia Sfântului loan Botezătorul, 
Chilia Românească de la Vigla lanicopoli sau, mai apoi, Chilia Prodromu 
(Înaintemergătorul). 


În anul 1820, pe când vlădica Veniamin Costachi era mitropolit al Moldovei, 
vechiul loc de nevoinţă al monahilor români a fost ridicat la rangul de schit. 


Represiunile turcilor de după Revoluţia Greacă din 1821 au făcut ca vieţuitorii 
să se risipească, iar biserica şi chiliile să ajungă în ruină după 20 de ani de la 
înfiinţarea aşezământului. 


Refacerea schitului Prodromu s-a făcut între anii 1852-1866, de către iero- 
schimonahii Nifon şi Nectarie. Aceştia erau de metanie de la mănăstirea nem- 
țeană Horaiţa. Cu ajutoare aduse din ţară, ei au ridicat noua biserică şi trei 
corpuri de chilu. Sfințirea bisericii cu hramul Botezul Domnului s-a făcut în 
anul 1860 de către arhiereul român Isaia Vicol, episcop de Roman. Primul stareţ 
al schitului a fost chiar ctitorul schitului - părintele Nifon Ionescu - care a adu- 
nat în jurul său 60 de ucenici. 


Ctitoria schitului a fost recunoscută prin hrisoavele domneşti semnate de Gri- 
gorie Alexandru Ghica al Moldovei, în data de 7 iulie 1853 şi de Carol 1 al 
României, în data de 19 iulie 1871. 


Cel mai de preţ odor al Schitului Prodromu este icoana făcătoare de minuni a 


Maicii Domnului „Prodromiţa”, a cărei prăznuire se face pe 12 iulie. Deşi 
icoana este atribuită iconarului român Iordache Nicolau din Iaşi, chipul Maicii 


* schimonahul Irinarh Şiman, Istoria Mănăstirilor Athonite 

Domnului şi al pruncului lisus au fost zugrăvite în urma unei minuni. Îmbrăcată 
în argint, icoana Maicii Domnului este așezată în biserica mare a schitului 
dinaintea catapetesmei, în partea stângă. De-a lungul timpului, au fost conse- 
mnate numeroase minuni datorate icoanei Maicii Domnului „Prodromiţa”. 


La Schitul Prodromu se mai află şi alte icoane făcătoare de minuni. Icoana Mai- 
cii Domnului „Apărătoarea de foc” a scăpat de multe ori schitul de incendiu. In 
fiecare an se face agheasmă și procesiune cu această sfântă icoană. 


In vistieria schitului se mai află şi icoana Maicii Domnului „Inainte Vesti- 
toarea”, apoi icoana Maicii Domnului „Ctitoriţa”. 


În vechiul Paraclis al schitului cu hramul „Sfântul Ioan Botezătorul” se găsesc 
icoana Sfintei Treimi și icoana Sfântului loan Botezătorul, ce a fost îmbrăcată în 
argint în anul 1853 de către Grigorie Al. Ghica, domnitorul Moldovei. 


Dintre sfintele moaşte care se află în biserica schitului amintim pe cele de la: 
— Sfinţii ierarhi loan Gură de Aur, Grigorie Teologul și Modest, patriarhul 
Ierusalimului, 
— Sfântul apostol Matei, 
— Sfânta mare muceniță Varvara, 
— Sfinţii 40 de mucenici din Sevastia, 
— Sfântul mucenic Trifon, 
— Sfinţii doctori fără de arginţi Cosma și Damian şi 
— Cuviosul Antipa de la Calapodești. 


In prezent, în acest sfânt locaş se nevoiesc 25 de călugări români, iar egumenul 
schitului este prea cuviosul ieromonah Atanasie (Floroiu), care urmează vene- 
rabilului protosinghel Petroniu (Tănase). 


(Foto) Schitul Românesc Prodromu din Sfântul Munte Athos 


https://doxologia.ro/imagine/schitul-romanesc-prodromu-din-sfantul-munte-athos- 
palerie-foto 

„Povăţuitor preaînţelept al 
călugărilor și înger pământesc 
te-ai arătat, Sfinte Cuvioase 
Părinte Antipa, înfrânându-ţi 
trupul cu nepătimirea și lumi- 
nând inimile credincioșilor cu 
strălucirea virtuţilor tale. Pen- 
tru aceasta te-ai făcut locaș 
preacinstit al Sfântului Duh și 
în ceruri ai aflat plata ostene- 
lilor tale de la Dumnezeu, pe 
Care roagă-L să ne dăruiască 
nouă mare milă.” 


Troparul Sfântului Cuvios 
Antipa de la Calapodești 


www.editurapatriarhiei.ro 
ISBN 978-973-616-258-9 

A fost tuns în monahism la Muntele 
Athos 


În 1860 s-a întors în Moldova 
viețuind în diferite mănăstiri 


Su În anul 1865 s-a așezat în 
Ar Mănăstirea rusească Valaam, 


x aproape de hotarele Careliei 

zi (Finlanda) 

A Este un sfânt internațional, fiind 
Ar cinstit de creștinii ortodocși din 


România, Grecia, Rusia și Polonia 

Si. Antipa de la Calapodești 


S-a născut în 1816, în satul Calapodeşti, 
judeţul Bacău 


în urma unei viziuni a luminii 


Cain 20 de ani a decis să devină monah, 
dumnezeiești 


GA fost tuns în monahism în Muntele Athos 


Din 1865, a rămas în Mănăstirea 
rusească Valaam, „Athosul 
nordului” 


A trăit la Valaam, ca pustnic, 
timp de 17 ani 


Este un sfânt internaţional, fiind 
cinstit în România, Grecia, f 

În ceata cuvioşilor sălăşluindu-te cu sufletul, părinte Antipa, te veseleşti de 
vederea dumnezeieştii Treimi şi îndrăznire având către Dânsa, roagă-te neîn- 
cetat să ocrotească neamul nostru şi să-l izbăvească din cumplitele nevoi şi 
din necazuri. Amin. 

